ইসির কর্মকর্তাদের যোগসাজশ ছাড়া এনআইডি জালিয়াতি সম্ভব নয়\nসাক্ষাৎকার: ব্রিগেডিয়ার জেনারেল (অব.) এম সাখাওয়াত হোসেন\nপ্রকাশ: ১৫ অক্টোবর ২০২০ প্রিন্ট সংস্করণ\nসাক্ষাৎকার গ্রহণ:মাহফুজুর রহমান মানিক\nনর্থ সাউথ ইউনিভার্সিটির সিনিয়র রিসার্চ ফেলো এম সাখাওয়াত হোসেন ২০০৭ থেকে ২০১২ সাল পর্যন্ত বাংলাদেশের অন্যতম নির্বাচন কমিশনার হিসেবে দায়িত্ব পালন করেন। ১৯৯৪ সালে বাংলাদেশ সেনাবাহিনী থেকে ব্রিগেডিয়ার জেনারেল হিসেবে অবসর গ্রহণের পর তিনি লেখালেখি ও গবেষণায় মনোনিবেশ করেন। এম সাখাওয়াত হোসেন ২০১৮ সালে নির্বাচনী ব্যবস্থায় সুশাসনের ওপর পিএইচডি ডিগ্রি অর্জন করেন। তার জন্ম ১৯৪৮ সালে বরিশালে\nসমকাল: জাতীয় পরিচয়পত্র (এনআইডি) নিয়ে অনিয়মের অভিযোগ পুরোনো। আমরা দেখেছি, রোহিঙ্গারা বাংলাদেশের এনআইডির মাধ্যমে পাসপোর্ট করে বিদেশেও গেছে। রোহিঙ্গারা কীভাবে এনআইডি পেল?\nএম সাখাওয়াত হোসেন: জাতীয় পরিচয়পত্র বা এনআইডি একটি দেশের নাগরিক পরিচয়পত্র। রোহিঙ্গাদের বাংলাদেশের এনআইডি পাওয়ার কথা নয়। তারপরও তারা এনআইডি পেয়েছে; তা দিয়ে পাসপোর্ট করে বিদেশেও গেছে। কারও জাতীয়তা প্রমাণের জন্য কিংবা ভোটার হিসেবে নিবন্ধনের জন্য নির্বাচন কমিশনকে স্থানীয় তথ্যের ওপরেই নিবন্ধন করতে হয়। এ ক্ষেত্রে ইউনিয়ন পরিষদের চেয়ারম্যান প্রদত্ত সার্টিফিকেট কিংবা জন্মনিবন্ধনই প্রাথমিক ভরসা। এগুলো ইউনিয়ন পরিষদে গেলেই সহজে পাওয়া যায়; এখানে তেমন যাচাই-বাছাই করা হয় না বিধায় ভুয়া সনদ পাওয়া যায়। ২০০৯ সালে যখন জাতীয় পরিচয়পত্র করা হয়, তখন আমরা খবর পেলাম রোহিঙ্গারা এনআইডি নিচ্ছে বা ভোটার হচ্ছে।\nসমকাল: রোহিঙ্গারা যাতে এনআইডি না পায়, তখন আপনারা কী পদক্ষেপ নেন?\nএম সাখাওয়াত হোসেন: আমরা যখন খবর পাই রোহিঙ্গারা ভোটার হচ্ছে, তখন ইসি তদন্ত করে ২০-২৫ হাজার রোহিঙ্গার নিবন্ধন বাতিল করে। ২০০৯ সালে তখন আমরা নির্বাচন কমিশন (ইসি) থেকে সিদ্ধান্ত নিই, রোহিঙ্গা বসবাসকারী এলাকাগুলো বিশেষভাবে চিহ্নিত করতে হবে। এর পর বিশেষ ফরম ও কমিটির মাধ্যমে সেখানে ভোটার করে ইসি। সাধারণত বিশেষ কমিটি অনুমোদন না করলে ওইসব এলাকায় কাউকে ভোটার করা হয় না। তারপরও প্রতিবার রোহিঙ্গাদের ভোটার হিসেবে অন্তর্ভুক্তির অভিযোগ পাওয়া যায়। তাদের ভোটার করতে মূলত স্থানীয় জনপ্রতিনিধিরাই সহযোগিতা করে। এ ক্ষেত্রে নির্বাচন কমিশন যতটা না দায়ী, তার চেয়ে বেশি দায়ী স্থানীয়রা। অনেকে টাকার জন্য, অনেকে রাজনৈতিক ফায়দা লাভের জন্য রোহিঙ্গাদের ভোটার বানাতে সহায়তা করে।\nসমকাল: এনআইডি জালিয়াতির কথা কী বলবেন? ডা. সাবরিনার একাধিক এনআইডির বিষয় আমরা জানি। সবশেষ জাল এনআইডি তৈরি করে ব্যাংক থেকে অবৈধভাবে ঋণ গ্রহণের ঘটনাও ঘটেছে...\nএম সাখাওয়াত হোসেন: জালিয়াতি করে কারও একাধিক এনআইডি পাওয়ার উপায় নেই। এমনকি একজনের আইডি আরেকজনের নামে করাও অসম্ভব। কারণ আঙুলের ছাপ, চোখের মণির (আইরিশ) প্রতিচ্ছবি নেওয়াসহ সাতটি ধাপ পার হওয়ার পরই একজন ভোটার এনআইডি হাতে পান। সুতরাং কেউ দ্বিতীয়বার ভোটার হতে চাইলে তা সঙ্গে সঙ্গে ধরা পড়ার কথা।\nসমকাল: তাহলে এনআইডি জালিয়াতি হচ্ছে কীভাবে?\nএম সাখাওয়াত হোসেন: এনআইডি জালিয়াতির ক্ষেত্রে কারিগরি ত্রুটি আছে বলে আমি মনে করি না। বরং যারা এসব প্রক্রিয়া যাচাই করেন, সমস্যা সেখানেই। আমাদের পদে পদে যেখানে দুর্নীতি; এই প্রক্রিয়াও তার বাইরে নয়। যারা জাতীয় পরিচয়পত্রের দায়িত্বে রয়েছে, তাদের কারও না কারও যোগসাজশেই এ জালিয়াতির ঘটনা ঘটছে। এখন পর্যন্ত এনআইডি জালিয়াতির ক্ষেত্রে ডাটা এন্ট্রি অপারেটরদের নামই বেশি এসেছে। ডাটা এন্ট্রি অপারেটর ছাড়াও অন্য যাদের চাকরিচ্যুত করা হয়েছে, তারা সবাই এনআইডি নিবন্ধন ও বিতরণ প্রকল্পের কর্মী। তবে ইসির কর্মকর্তাদের সহযোগিতা না থাকলে কিংবা তারা দায়িত্ব পালনে অবহেলা না করলে শুধু ডাটা এন্ট্রি অপারেটরদের পক্ষে এত বড় জালিয়াতি করা সম্ভব নয়।\nসমকাল: জাতীয় পরিচয়পত্র নিবন্ধন ও বিতরণ কাজ এখন প্রকল্পনির্ভর কেন?\nএম সাখাওয়াত হোসেন: এনআইডি নিবন্ধন ও বিতরণ কাজ যখন শুরু হয়, তখন নির্বাচন কমিশনের জনবল তেমন ছিল না। আর এত বড় কর্মযজ্ঞে অনেক জনশক্তি প্রয়োজন হয়। সাধারণত প্রকল্পের মাধ্যমেই এসব সম্পন্ন হয়ে থাকে। এনআইডির এখন স্মার্টকার্ডের কাজ চলমান। কথা ছিল, ২০১৬ সালের মধ্যে দেশের সব নাগরিককে স্মার্টকার্ড দেওয়া হবে। কিন্তু এখনও স্মার্টকার্ড সবাই পাননি। এসব কাজ সম্পন্ন হলে হয়তো নির্বাচন কমিশনের স্থায়ী জনবল দিয়ে পরবর্তী কাজ সম্পন্ন করা সম্ভব হবে।\nসমকাল: এনআইডি জালিয়াতি দেশের নিরাপত্তার জন্য কতটা হুমকি?\nএম সাখাওয়াত হোসেন: এনআইডি জালিয়াতি দেশের নিরাপত্তার জন্য অবশ্যই হুমকিস্বরূপ। নিরাপত্তা মানে কেবল সীমান্তের বিষয় নয়। আমাদের অভ্যন্তরীণ রাজনৈতিক, অর্থনৈতিক, সামাজিক নিরাপত্তাও অত্যন্ত গুরুত্বপূর্ণ। তা ছাড়া আমরা দেখছি, রোহিঙ্গারা বাংলাদেশের পাসপোর্ট নিয়ে বিদেশ গেছে; সেখানে তারা অপরাধ করছে। এতে দেশের ভাবমূর্তি ক্ষুণ্ণ হচ্ছে। আবার এরকম একটা মহামারি পরিস্থিতি যখন বিশ্বব্যাপী, তখন সাবরিনারা কীভাবে মানুষের সঙ্গে প্রতারণা করেছে? করোনা 'পজিটিভ' পরীক্ষা করা ছাড়াই কীভাবে 'নেগেটিভ' ফল দিয়েছে। বহির্বিশ্বে এর প্রতিক্রিয়াও হয়েছে ব্যাপক। বিভিন্ন দেশের গণমাধ্যমে বাংলাদেশে করোনাভাইরাস পরীক্ষা নিয়ে দুর্নীতির খবর যে রকম ফলাও প্রচার পেয়েছে, তাতে বাংলাদেশের ভাবমূর্তি প্রশ্নবিদ্ধ হয়েছে।\nসমকাল: এনআইডি জালিয়াতি রোধে কী কী ব্যবস্থা নেওয়া দরকার বলে আপনি মনে করেন?\nএম সাখাওয়াত হোসেন: এনআইডি জালিয়াতি বন্ধে এর সঙ্গে কারা জড়িত তাদের বের করতে হবে। আমরা দেখেছি, জালিয়াতির সঙ্গে জড়িত কর্মচারীদেরই শাস্তি হয়েছে। বড় কর্মকর্তারা ধরাছোঁয়ার বাইরে থেকে গেছেন। জালিয়াতির মাধ্যমে রোহিঙ্গাদের ভোটার করার ক্ষেত্রে ইসির বেশ কয়েকজন কর্মকর্তার নাম এসেছে। এখনও এ সংক্রান্ত তদন্ত শেষ হয়নি। তাই কারা জড়িত, সেটি এখন পর্যন্ত আড়ালে রয়ে গেছে। অপরাধী ধরতে না পারলে তো জালিয়াতি বন্ধ হবে না। তৃণমূল পর্যায়ে স্থানীয় লোকসহ জনপ্রতিধিদের সতর্ক হতে হবে।\nসমকাল: এনআইডি এখন ১৮ বছর হলে দেওয়া হয়। জন্মের পরই এটি প্রদানের চিন্তা করছে সরকার। বিষয়টি কীভাবে দেখছেন?\nএম সাখাওয়াত হোসেন: ১৮ বছর ভোটাধিকারের বয়স। ১৮ হলেই কেবল একজন পূর্ণাঙ্গ নাগরিক বলা যায়। এর আগে সবাই কারও না কারও অধীনে থাকে। অনেক দেশে ১৮ বছরের নিচেও জাতীয় পরিচয়পত্র দেওয়ার নিয়ম রয়েছে। সেটা এখানেও করা যায়। তবে আমি মনে করি, তাদের জন্য আলাদা আইডি কার্ড প্রদান করা যেতে পারে, যেটা অন্যান্য দেশের মতো ১৮ বছর হওয়ার সঙ্গে সঙ্গে স্বয়ংক্রিয়ভাবে এনআইডিতে রূপান্তরিত হয়। শিশু বয়স থেকেই যদি তার তথ্য নির্বাচন কমিশনে থাকে, তাহলে বারবার তথ্য সংগ্রহ করতে হবে না। এতে সরকারের কর্মঘণ্টাসহ বেঁচে যাবে অনেক টাকাও। ২০১৬ সালে একবার ১৬ থেকে ১৮ বছর বয়সীদের নিবন্ধন করেছিল নির্বাচন কমিশন। তথ্য হালনাগাদ করলেও তাদের এনআইডি দেওয়া হয়নি।\nসমকাল: এনআইডির কাজ নির্বাচন কমিশন থেকে স্বরাষ্ট্র মন্ত্রণালয় নিতে চায়। এটি কি ইতিবাচক সিদ্ধান্ত হবে?\nএম সাখাওয়াত হোসেন: জাতীয় পরিচয়পত্রের কাজ স্বরাষ্ট্র মন্ত্রণালয়কে দেওয়া উচিত হবে না। তাতে অনিয়ম ও জালিয়াতি আরও বাড়বে বলে আমি মনে করি। তাতে সরকারকে মন্ত্রণালয়ের জনবল বাড়াতে হবে, খরচও অনেক বাড়বে। সেখানে রাজনীতিও ঢুকে পড়তে পারে। প্রথম কথা হলো, এনআইডির সঙ্গে ভোটার তালিকার সম্পর্ক ওতপ্রোতভাবে জড়িত। ভোটার তালিকার জন্য সাংবিধানিকভাবে দায়িত্ব হলো নির্বাচন কমিশনের (ইসি)। স্বরাষ্ট্র মন্ত্রণালয় এ দায়িত্ব পেলে তখন ইসিকে ভোটার তালিকার জন্য মন্ত্রণালয়ের দ্বারস্থ হতে হবে। কিংবা দুই কর্তৃপক্ষের কাছেই তালিকা থাকতে হবে। তখন এ নিয়ে যেমন দ্বন্দ্ব তৈরি হবে, তেমনি দুই কর্তৃপক্ষের রক্ষণাবেক্ষণের খরচও আলাদাভাবে লাগবে। অনেক দেশে 'সিটিজেন রেজিস্ট্রেশন' আলাদা কর্তৃপক্ষের কাছে থাকায় যে জটিলতা তৈরি হয়েছে, তা আমরা দেখেছি। আমাদের এখানে সমস্যা এর চেয়ে বেশি হবে। এটি অনেকের দুর্নীতির কারণ হবে। যে দেশে পুকুর তৈরির জন্য, খিচুড়ির রান্না দেখতে বিদেশে প্রশিক্ষণে যাওয়ার ঘটনা ঘটে, সেখানে এটা তো তাদের জন্য সোনার খনির মতো হবে।\nএম সাখাওয়াত হোসেন: আপনাকেও ধন্যবাদ। সমকালের জন্য শুভকামনা।\nবিষয় : সাক্ষাৎকার: ব্রিগেডিয়ার জেনারেল (অব.) এম সাখাওয়াত হোসেন


গজারিয়ায় বৃষ্টিতে ভেঙ্গে পড়লো মুজিব বর্ষের ঘর! – The New Nation | Bangla Version\nMonday, July 5th, 2021, 8:38 pm\nগজারিয়ায় বৃষ্টিতে ভেঙ্গে পড়লো মুজিব বর্ষের ঘর!\nগত কয়েকদিনের টানা বর্ষণে পানির তোরে মুন্সীগঞ্জের গজারিয়ায় বালুয়াকান্দি ইউনিয়নের বড রায় পাড়া গ্রামের মুজিববর্ষ উপলক্ষে গৃহহীনদের মাঝে বরাদ্দকৃত একটি ঘরের কিছু অংশ ভেঙে পড়েছে। ভাঙ্গন ঝুঁকিতে রয়েছে আরও কয়েকটি ঘর। এমতাবস্থায় কাজের মান এবং ঘর নির্মাণের স্থান নির্বাচন নিয়ে উঠেছে নানা প্রশ্ন।\nসরোজমিনে ঘটনাস্থলে গিয়ে প্রত্যক্ষদর্শীদের সাথে কথা বলে জানা যায়, গত কয়েক দিনের টানা বর্ষণে গত শুক্রবার সকালের দিকে ২৭ নাম্বার ঘরের বারান্দার কিছু অংশ এবং একটি কলম ভেঙে পড়ে। ঘরে নিচ থেকে মাটি সরে যাওয়ার কারণে এমনটা হয়েছে বলে জানায় প্রত্যক্ষদর্শীরা। পাশের ২৮নম্বর ঘরটিরও একই অবস্থা। ঘরের তলায় মাটি সরে যাওয়ার কারণে যে কোন মুহূর্তে সেটা ভেঙে পড়তে পারে। ভাঙ্গন ঝুঁকিতে রয়েছে একই সারির অন্তত ৬টি ঘর।\nভেঙে যাওয়া ঘরটির মালিক ওমর আলী। বিষয়টি সম্পর্কে জানতে তার সাথে যোগাযোগের চেষ্টা করা হলেও সম্ভব হয়নি।\nস্থানীয়রা জানায়, প্রকল্পটির কাজ প্রায় শেষ পর্যায়ে থাকলেও স্থান নির্বাচন এবং কাজের মান নিয়ে রয়েছে বিস্তর প্রশ্ন। অধিকাংশ ভবনের দেয়াল থেকে উঠে আসছে প্লাস্টার, কয়েকটি ভবনের মেঝে থেকে উঠে আসছে কংক্রিট। সরকারি অনেক খাস জমি থাকা সত্ত্বেও গজারিয়া উপজেলার অধিকাংশ ঘর নির্মাণ করা হয়েছে নদীর ধারে। যেকোনো সময় বন্যা এবং বৃষ্টিপাতে যেগুলো নদীগর্ভে বিলীন হয়ে যেতে পারে।\nবড় বায়পাড়ায় ২৮টি গৃহহীন পরিবারের মধ্যে ঘর বরাদ্দ দেওয়া হয়েছে। সরেজমিনে ঘুরে দেখা যায় তার মধ্যে পাঁচটি পরিবার সেখানে থাকছেন। তাদের মধ্যে কয়েক জনের সাথে কথা হলে নাম প্রকাশ না করার শর্তে তারা জানান, তারাও এখানে নিয়মিত থাকবেন না শুধুমাত্র প্রশাসনের ভয়ে দিনের বেলায় এসে ঘোরাফেরা করেন। এখানে না থাকলে ঘর বরাদ্দ বাতিল হয়ে যাবে এই ভয়ে থেকে অনেকে সকালে রান্না করে নিয়ে আসেন দুপুরে তাকে বিকালে অন্যত্র চলে যান। বিশুদ্ধ খাবার পানি এবং রান্না করার ব্যবস্থা না থাকায় আপাতত এখানে থাকা সম্ভব নয় বলে জানান তারা।\nগজারিয়া উপজেলা প্রকল্প বাস্তবায়ন কর্মকর্তা তাজুল ইসলাম জানান, বৃষ্টির ফলে একটি ঘরের নিচের মাটি সরে যাওয়ায় তার কিছু অংশ ও একটি কলম ভেঙে পড়েছে। ইতোমধ্যে তার দপ্তর বিষয়টি নিয়ে কাজ শুরু করেছে।\nগজারিয়া উপজেলা নির্বাহী কর্মকর্তা জিয়াউল ইসলাম চৌধুরী বলেন, কয়েক দিনের টানা বর্ষণে একটি ঘরের কিছু অংশ ক্ষতিগ্রস্ত হয়েছে তা মেরামতের জন্য উদ্যোগ নিয়েছেন তারা। এসব ঘরের ভিত্তি বেশি গভীর নয় বিধায় এ সমস্যাটি হয়েছে।\nএসব ঘর নিম নির্মাণে কোনো অনিয়ম হয়নি উল্লেখ করে তিনি বলেন সরকারি গাইডলাইন মেনে ঘরগুলো নির্মাণ করা হয়েছে। কয়েকটি পরিবার সেখানে থাকা শুরু করেছে শীঘ্রই সেখানে বিশুদ্ধ পানিসহ অন্যান্য সুযোগ-সুবিধার ব্যবস্থা করা হবে যাতে সবগুলো পরিবার সেখানে থাকা শুরু করতে পারে।\nPrevious বাড়ছে যমুনার পানি, সিরাজগঞ্জে বন্যার আশঙ্কা\nNext বাড়ছে ডঙ্গেুর প্রকোপ, হাসপাতালে র্ভতি শতাধকি রোগী


একজন দেশপ্রেমিকের হৃদয়ে রক্তক্ষরণ! – দৈনিক কালজয়ী\nআমি যখন স্কুলে পড়তাম তখন আমার স্বপ্ন ছিলো বড় হয়ে আমি দেশপ্রেমিক হবো। যখন স্কুলের গন্ডি পেরিয়ে কলেজে পড়াশুনা করি,তখন দেশপ্রেম আমার মধ্যে প্রশ্নবিদ্ধ হয়ে ওঠে। কলেজ পেরিয়ে যখন (স্নাতক সম্মান) এ পড়াশুনা করি,তখন দেশপ্রেম আমার কাছে জীর্ণতায় পরিণত হয়। যখন স্নাতকোত্তর এ পড়াশুনা করি, দেশপ্রেম মারাত্মক ব্যাধিতে আক্রান্ত হয়।\nপড়াশুনা শেষ করে যখন বাস্তবতার মুখোমুখি হই, আমি যখন আমার যোগ্যতা অনুযায়ী আমার মাতৃভূমির কাছে আমার প্রাপ্যটা চাই, আমার মধ্যে লালন করা দেশপ্রেম তখন মৃত্যুর পথযাত্রী হয়ে উঠে। আমি যখন আরো বেশী বাস্তবমূখী হয়ে উঠি, আমার সহজাত দেশপ্রেম মৃত্যুবরণ করে!\nআমি মনে করি আমার এই নৈতিক অবক্ষয়ের জন্য দায়ী আমার রাষ্ট্রের যারা নীতি নির্ধারণী পর্যায়ে আছে তারা। আমার এই মাতৃভূমিকে যারা তিলে তিলে কুড়ে খাচ্ছে, যারা আমার দেশের সকল সুযোগ সুবিধা গ্রহণ করার পরেও আমার মাতৃভূমির হাজার কোটি টাকা বিদেশে পাচার করছে। যারা রাষ্ট্রের টাকায় পড়াশুনা করে সচিব, সেনা প্রধান, পুলিশ প্রধান, ডাক্তার, ইঞ্জিনিয়ার, ডিসি, এসপি সহ বড় বড় সরকারি আমলা হওয়ার পরেও তাদের মধ্যেই দেশপ্রেম নাই ।\nযখন দেখি রাষ্ট্রীয় কোষাগার থেকে হাজার হাজার কোটি টাকা চুরি করে কানাডার বেগম পাড়ায় বাড়ী গাড়ী তৈরীর প্রতিযোগীতায় লিপ্ত, মালেয়শিয়ায় সেকেন্ড হোম তৈরী করার অসুস্থ প্রতিযোগীতায় মত্ত! আমি প্রতিদিন ঘুম থেকে উঠে দেখি কারো মধ্যে দেশপ্রেমের ছিটেফোটাও নাই! সকলে শুধু খাই খাই নিয়ে ব্যস্ত। তখন আমাদের মত সাধারণ পরিবার থেকে উঠে আসা নগন্য মানুষের মধ্যে শৈশব কৈশর যৌবনের লালন করা দেশপ্রেম কিভাবে থাকবে?\nকুমিল্লার ৬০ শতাংশ সরকারি প্রাথমিক বিদ্যালয়ে নাই শহীদ মিনার!


পুরভোটে টিকিট পাচ্ছেন কে ? বর্ধমানে জোর জল্পনা তৃণমূলের অন্দরে– News18 Bangla\nBURDWAN MUNICIPAL CORPORATION ELECTION CANDIDATES LIST SS\nপ্রায় দেড় বছর পুরসভার বোর্ড নেই বর্ধমানে। ফলে নানা কাজ থমকে রয়েছে।\nLast Updated : February 24, 2020, 10:55 IST\n#বর্ধমান: শাসক দলের টিকিট পাবেন কে ? তাই নিয়েই এখন জল্পনা তুঙ্গে বর্ধমানে। পুরসভা ভোটের ঢাকে কাঠি পড়তেই শুরু হয়ে গিয়েছে টিকিট পাওয়ার লড়াই। চলছে তদবির। নেতাদের অনেকেই চেষ্টা চালাচ্ছেন নিজের মতো করে। সেইসঙ্গে চলছে জল্পনা। ইতিমধ্যেই তালিকা তৈরি করে ফেলেছেন তৃণমূল কংগ্রেসের শহর নেতৃত্ব। ভোটের দিনক্ষণ ঘোষণা হলেই সেই তালিকায় দলের শিলমোহর পড়বে বলেই দলীয় সূত্রে খবর।\nপ্রায় দেড় বছর পুরসভার বোর্ড নেই বর্ধমানে। ফলে নানা কাজ থমকে রয়েছে। দীর্ঘদিন পুরসভা ভোট না হওয়ায় বাসিন্দাদের মনে ক্ষোভ জমতে শুরু করেছিল। অবশেষে চলতি বছরের এপ্রিল মাসের শেষ সপ্তাহে সেই নির্বাচন হওয়ার সম্ভাবনা দেখা দিয়েছে। বর্ধমানের পাশাপাশি পূর্ব বর্ধমান জেলার গুসকরা, কাটোয়া, কালনা, দাঁইহাট, মেমারি পুরসভাতেও একই সঙ্গে ভোট হবে। সেই মতো প্রস্তুতিও শুরু করেছে জেলা প্রশাসন।\n২০১৮ সালের অক্টোবর মাসে বর্ধমান পুরসভায় তৃণমূল কংগ্রেস পরিচালিত বোর্ডের মেয়াদ শেষ হয়। পুর নির্বাচন না হওয়ায় প্রশাসক নিয়োগ করা হয়। সেই থেকেই প্রশাসকের পরিচালনায় চলছে বর্ধমান পুরসভা। অবশেষে এপ্রিলে হতে চলেছে সেই বহু কাঙ্ক্ষিত পুরসভা নির্বাচন। ইতিমধ্যেই প্রস্তুতি শুরু করে দিয়েছে রাজনৈতিক দলগুলি। লোকসভা নির্বাচনে বর্ধমান দুর্গাপুর লোকসভা কেন্দ্র জিতে নিয়েছিল বিজেপি। বর্ধমান পুরসভা এলাকাতেও তাদের ভালো ফলাফল হয়েছিল। তাই বিজেপির প্রার্থী হওয়ার বিষয়েও আগ্রহী অনেকেই।\nতবে আপাতত পাল্লা ভারি শাসক দল তৃণমূল কংগ্রেসের দিকেই। লোকসভা ভোটে হারলেও এনআরসি সিএএ ইস্যু ও দিদিকে বলো কর্মসূচিকে কেন্দ্র করে পায়ের তলার মাটি অনেকটাই মজবুত করে ফেলেছে তৃনমূল কংগ্রেস। লোকসভা ভোটের পরে বিজেপি যতটা উজ্জীবিত ছিল এখন তারা সে তুলনায় অনেকটাই মৃয়মান। তাই আবারও বর্ধমান পুরসভা রাজ্যের শাসক দল তৃণমূল কংগ্রেসেরই দখলে থাকার সম্ভাবনা তৈরি হয়েছে। সে জন্যই শাসক দলের প্রার্থী হওয়ার জন্য হিড়িক পড়ে গিয়েছে তৃণমূল কর্মীদের মধ্যে।\nFirst published: February 24, 2020, 10:55 IST\nBurdwanBurdwan Municipal Election


অক্টোবর 16, 2018 ঝুঁকি ছাড়া উপার্জন করুন লেখক তানভীর রেজা 33947 দর্শকরা\nপ্রধান সমর্থন স্তর - $ 1, 160 শহিদুল ইসলাম মিন্টু : আমার কাছে মনে হয় বাংলাদেশে এখন মুক্ত চিন্তার ওয়েলকাম বোনাস প্রাপ্তি সবচেয়ে ভাল সময়। একটি উদারহণ দিয়ে বলি, কিছু দিন আগে বাংলাদেশে একটি পত্রিকা প্রকাশিত হয় যার নাম রূপবান। এটি ষবংনরধহ-মধু-নরংবীঁধষ-ঃৎধহংমবহফবৎ (খএইঞ) দের প্রতিনিধিত্বকারী একটি পত্রিকা। আমার ধারণা ছিল এটি প্রকাশিত হবার পরই তা নিষিদ্ধ ঘোষণা করা হবে এবং কিছু লোক গ্রেফতার হবে। কিন্তু কিছুই হয়নি।\nআন্তর্জাতিক বাণিজ্য শক্তিশালী আগ্রহ প্রদর্শন। আগামীতে আর কখনোই ১৯৯৬ সালের ১৫ ফেব্রুয়ারি কিংবা মাগুরা মার্কা নির্বাচন হবে না বলে মন্তব্য করেছেন আওয়ামী লীগ সাধারণ সম্পাদক ওবায়দুল কাদের।\nবিচার মানি তালগাছ আমার বলেছেন: ভালো বিষয়। আসলে জনগণের সরকার হলে জনগণের মতামত নিয়ে ঠিকই পার্বত্য অঞ্চলকে বাংলাদেশের অন্য অঞ্চলের মতই ট্রিট করত। এখানে আদিবাসী, ক্ষদ্র নৃগোষ্ঠী বলে কোন ছাড় দেয়া যাবে না। ওটা বাংলাদেশের অংশ। ওখানে কীসের সার্কেল? কীসের রাজা, কীসের খাজনা? মাইরের উপর ওষুধ নাই। আইন মেনে থাকলে ওয়েলকাম আর না থাকলে ক্রসফায়ার. 2. ল্যান্টার্ন - আমরা ওয়েলকাম বোনাস প্রাপ্তি আপনার বাড়তি আলো ফিরে যান।\nটেবিল কিভাবে ব্যবহার করবেন: একজন ব্যক্তির লিঙ্গ নির্বাচন করুন, তার শরীরের ধরন নির্ধারণ করুন, সংশ্লিষ্ট উচ্চতা লাইনের ওজন মান দেখুন।\nআর, লোকেরা আপনার ভিডিও দেখার আগে যখন ওই advertisement গুলি দেখবেন, তখন আপ্নে টাকা ইনকাম করবেন। এটাই ইউটুবেথেকে অনলাইন ইনকামের উপায়।\nশেষের সারি? আপনি কেওয়াইসি প্যাকেজটি কার্যকর করে প্রথমে প্রোগ্রামটিতে আমন্ত্রণের জন্য অনুরোধ পাঠান।\nআমরা সিঙ্গাপুরের জনস্বাস্থ্য সেক্টরের জন্য শক্তিশালী প্রতিভা পাইপলাইন নির্মাণে স্বাস্থ্য মন্ত্রণালয়, তিনটি সমন্বিত স্বাস্থ্যসেবা ক্লাস্টার, এআইসি এবং আইএইচএস সহযোগী। সিলিকন জানালা এবং wedges uncoated বা 1.5-6μm, 2-4μm, 3-5μm, 8-12μm এ একটি antireflection লেপ সঙ্গে।\nমিটিং লাইনস - বাইনারি বিকল্প ট্রেডিং প্র্যাকটিস\nসবচেয়ে অনন্য বৈশিষ্ট্য Tradingview, যা সরাসরি চার্ট ধারনা ব্যবসায়ীদের বিভিন্ন দেখতে, সেইসাথে তাদের প্রবর্তিত প্রকাশ একটি সুযোগ দেয় এক। এটি করার জন্য, পাশের তীরে ক্লিক করুন।\nএকটি ব্যবসায়ী এই দিক একটি চুক্তি করে তোলে। "গত ওয়েলকাম বোনাস প্রাপ্তি বছর আমরা ৬% হারে আমানত পেয়েছি, তাই ৯% হারে ঋণ দিতে পেরেছি। কিন্তু এখন তো আমাদের ১০% হারে আমানত নিতে নিচ্ছে।"\nওয়েলকাম বোনাস প্রাপ্তি - টেকনিক্যাল এনালাইসিস\n(০৪) আপনি কি টেকনিকাল এনালাইসিস বা ফান্ডামেন্টাল ওয়েলকাম বোনাস প্রাপ্তি এনালাইসিস সম্পর্কে কিছুই জানেন না ? তাহলে আপনি কিভাবে… ০৪. বাতাবিলেবু : দন্তব্যথা, দন্তশূল, মাঢ়ি ফোলা, রক্ত পড়া সমস্যা সমাধানে বাতাবিলেবুর বিকল্প নেই। কারণ এতে রয়েছে প্রচুর পরিমাণে ভিটামিন-সি, যা দাঁত সম্পর্কীয় রোগ ‘স্কার্ভি’ প্রতিরোধে সহায়ক ভূমিকা রাখে। তাছাড়া পেট ফাঁপা, বুক পেটের ব্যথা, অগ্নিমন্দা উপশমে বাতাবিলেবুর জুড়ি নেই।


October 10, 2021, 01:44 PM\nUpdate- October 10, 2021, 01:47 PM\nএকুশে এবং স্বাধীনতা পদকপ্রাপ্ত বিশিষ্ট পদার্থবিজ্ঞানী ও ঢাকা বিশ্ববিদ্যালয়ের পদার্থবিজ্ঞান বিভাগের ‘বোস অধ্যাপক’ ড. এ এম হারুন অর রশিদ মারা গেছেন।\nশনিবার (৯ অক্টোবর) বার্ধক্যজনিত নানা জটিলতা নিয়ে রাজধানীর একটি হাসপাতালে শেষ নিঃশ্বাস ত্যাগ করেন তিনি। মৃত্যুকালে তার হয়েছিলো ৮৮ বছর। তিনি স্ত্রী ও দুই মেয়ে রেখে গেছেন।\nঅধ্যাপক হারুন অর রশিদের মৃত্যুতে গভীর শোক প্রকাশ করেছেন প্রধানমন্ত্রী শেখ হাসিনা। রবিবার (১০ অক্টোবর) প্রধানমন্ত্রীর কার্যালয় থেকে পাঠানো এক শোক বার্তায় তিনি বলেন, ‘অধ্যাপক হারুন অর রশিদ শুধু একজন পদার্থবিজ্ঞানীই নন, বিজ্ঞান গবেষণায় একজন নিবেদিত প্রাণ। নিয়মিত গবেষণার পাশাপাশি তিনি পদার্থ বিজ্ঞান শিক্ষায় বিশেষ করে বাংলা ভাষায় পদার্থ বিজ্ঞান শিক্ষায় এক অনবদ্য ভূমিকা রেখেছেন। তার মৃত্যু দেশের বিজ্ঞান শিক্ষা ও গবেষণার ক্ষেত্রে একটি বিরাট শূন্যতা সৃষ্টি করেছে।’\nআরও পড়ুন: কুড়িগ্রামে ট্রাক্টরের চাকায় পিষ্ট হয়ে মৃত্যু ১\nড. হারুন অর রশিদের জন্ম ১৯৩৩ সালে বরিশালে। তিনি ঢাকা বিশ্ববিদ্যালয় থেকে ১৯৫৩ সালে বিএসসি ও ১৯৫৪ সালে এমএসসি ডিগ্রি লাভ করেন। এরপর ১৯৬০ সালে ইউনিভার্সিটি অব গ্লাসগো থেকে তার পিএইচডি ডিগ্রি সম্পন্ন করেন।\n১৯৭২ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগের প্রভাষক হিসাবে যোগদান করেন। ঢাকা বিশ্ববিদ্যালয়ের তত্ত্বীয় পদার্বিজ্ঞান বিভাগের প্রতিষ্ঠাতা ও চেয়ারম্যান ছিলেন তিনি।\nতিনি ১৯৯১ সালে একুশে পদক এবং ১৯৯৯ সালে স্বাধীনতা পদক পান। ১৯৯৩ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগের ‘বোস অধ্যাপক’ হিসাবে মনোনীত হন।\nপড়ুন: বিশিষ্ট নাট্যকার আফসার আহমেদ আর নেই\nকথাসাহিত্যিক বুলবুল চৌধুরীর আর নেই, প্রধানমন্ত্রীর শোক\nড. এ এম হারুন অর রশিদ


মমতাকে কটাক্ষ করতে এবার মহম্মদ সেলিমের বক্তব্য ধার দিলীপ ঘোষের - Kolkata Journal\nমমতাকে কটাক্ষ করতে এবার মহম্মদ সেলিমের বক্তব্য ধার দিলীপ ঘোষের\nবিধানসভা নির্বাচন যত এগিয়ে আসছে ততই বেড়ে চলেছে বিজেপি —তৃণমূল তরজা৷ ২০২১—এ বাংলায় সরকার গড়বে কে? এ নিয়ে রোজই সরগরম রাজ্য রাজনীতি৷ দুপক্ষের মধ্যে তরজা বাড়ার সাথেই পাল্লা দিয়ে বাড়ছে একে অপরকে বাক্ —আক্রমণের বহর৷ আর এই বিষয়ে যিনি সর্বদাই খবরের শিরোনামে থাকেন তিনি হলেন বিজেপির রাজ্য সভাপতি দিলীপ ঘোষ৷ তার চাঁচাছোলা মন্তব্যের জেরে তিনি প্রায়ই থাকেন রাজ্য রাজনীতির শীর্ষে৷ তার মন্তব্য ঘিরে বিতর্কের সৃষ্টি হলেও অনেকেই মনে করেন যে তার খবরে থাকার ক্ষেত্রে বিশেষ মুন্সিয়ানা রয়েছে,দিলীপবাবু নিজেও অবশ্য এ কথা স্বীকার করেন৷ তার সাফ কথা,রাজনীতি করতে এসেছেন৷ বিতর্ক যত বাড়বে ততই বাড়বে প্রচার—এই নীতিতেই বিশ্বাসী বিজেপির রাজ্য সভাপতি৷\nসম্প্রতি দিলীপ ঘোষ সিপিএম নেতা মহম্মদ সেলিমের বক্তব্য ধার করেন৷ দিল্লির কৃষক আন্দোলোনকে সমর্থন করেছেন মুখ্যমন্ত্রী মমতা বন্দোপাধ্যায়৷ সেই সমর্থনকেই এবার বিদ্রূপ করলেন দিলীপ ঘোষ৷ সারা দেশজুড়ে কৃষিবিল প্রত্যাহারের দাবীতে আন্দোলোন করছে কৃষকরা৷ আজ কৃষকরা ডেকেছিল ভারত বনধ্ ৷ এই বনধ্কে নৈতিক সমর্থন জানিয়েছে তৃণমূল কংগ্রেস৷ এদিনের সভাতেও মমতা বলেন, “কৃষকস্বার্থে ২৬দিন অনশন করেছিলাম,তাদের জন্য মন কাঁদে৷”\nকয়েকদিন আগে সিপিএম নেতা মহম্মদ সেলিম এই প্রসঙ্গে বলেছিলেন যে “বড় বিয়েবাড়ি দেখলে যেচে ঢুকে পড়েন৷” মমতা আসলে নিজের স্বার্থে বনধ্ —কে সমর্থন করছেন,সংসদ ও বিধানসভায় নিজের জায়গা ঠিক করার দাবী জানান সেলিম৷ তিনি মমতার উদ্দেশ্যে আরও বলেন যে , “উনি বড়ো ইভেন্ট ম্যানেজার”৷ এবার দিলীপ ঘোষ সেলিমের বক্তব্যই ধার করলেন মমতাকে কটাক্ষের জন্য৷ তিনি বলেন যে,”সেলিম ভালই বলেছেন,বিনা নেমতন্নে তিনি বিয়েবাড়িতে ঢুকে পড়েছেন৷”\nবিগত দশ বছরে কৃষকদের জন্য কিছু করেননি তিনি এবং উপরন্তু কেউ তাকে না ডাকলেও বনধ্ তিনি সমর্থন করেছেন৷ এর কোনো যুক্তি নেই বলে দাবী দিলীপের৷ বিজেপি নেতা আরও বলেন যে মমতার হাতে এখন কোনো ইস্যু নেই৷ সাধারণ মানুষ,বিজেপি,বিরোধীপক্ষরা সব ঝাঁপিয়ে পড়েছে তাই এসব করে মুখ্যমন্ত্রী খড়কুটো আকড়াতে চাইছেন এখন৷\nদিলীপ ঘোষ মমতাকে তীব্র আক্রমণ করে বলেন যে মানুষই তাকে বিদায় দেবে এবার৷ মমতার আন্দোলোন কোনোদিন সফল হবে না বলেও দাবী তার৷ তবে দিলীপ ঘোষের মন্তব্য নিয়ে প্রতিবেদন প্রকাশিত হওয়ার আগে কোনো প্রতিক্রিয়া পাওয়া যায়নি সেলিমের তরফে৷\nDilip GhoshMamata BanerjeeMohammed Salim\nPrevious আশঙ্কায় ফিরহাদ! হলদিয়া পুরসভার কাউন্সিলদের মন বুঝতে নগরপালের প্রশ্ন ‘আপনারা তৃণমূলেই থাকছেন তো?’\nNext দলের অন্দরেই ক্ষোভ জমছে ‘শিক্ষিতা’ সাংসদের বিরুদ্ধে! মহুয়ার বিপক্ষে অবস্থান নিয়ে মুখ খুললেন রাজীব বন্দ্যোপাধ্যায়


পিএসজি মেসিকে নিয়ে ‘বেশি কথা বলে’ - Bangladesh News\nপিএসজি মেসিকে নিয়ে ‘বেশি কথা বলে’\nগেল গ্রীষ্মকালীন দলবদল থেকেই মেসির ক্লাব ছাড়ার গুঞ্জনে মুখর ইউরোপীয় সংবাদ মাধ্যম। সম্প্রতি এতে যোগ দিয়েছি পিএসজিও। নেইমার, পিএসজির ক্রীড়া ব্যবস্থাপক লিওনার্দোর পর এবার মেসির আর্জেন্টিনা সতীর্থ আনহেল ডি মারিয়াও যোগ দিয়েছেন মেসিকে নিয়ে মন্তব্য করার তালিকায়। এ ব্যাপারটাই বাড়াবাড়ি মনে হচ্ছে বার্সেলোনা কোচ রোনাল্ড কোম্যানের কাছে।\nসম্প্রতি নিমের বিপক্ষে পিএসজির ৩-০ ব্যবধানে জয়ের পর ডি মারিয়া সংবাদ সম্মেলনে বলেছেন, মেসিকে দলে ভেড়ানোর ‘বড় সুযোগই’ আছে তার দলের সামনে। তবে এর বেশ কিছুদিন আগে দলটির কোচ মরিসিও পচেত্তিনো বলেছিলেন যে, ‘কোনো খেলোয়াড়, যে কিনা একটা দলে খেলছে, তার সিদ্ধান্তকে সম্মান জানিয়ে তাকে নিয়ে মন্তব্য করাটাকে ঠিক মনে করি না আমি’।\nবার্সা কোচ কোম্যান এবার জানালেন ডি মারিয়ার এ ভাষ্য মানহানিকর। গ্রানাডার বিপক্ষে ৫-৩ গোলে জয়ের পর তিনি বলেন, ‘আমার মতে, ডি মারিয়ার এ উক্তি মানহানিকর। যে এখনো বার্সার খেলোয়াড়, তাকে নিয়ে এমন মন্তব্য করাটা সম্মানজনক নয়। এটা মোটেও ভালো নয়। এমন মন্তব্য করাটা ভুল।’\nআগামী ১৫ ফেব্রুয়ারি নিজেদের মাঠে বার্সা আতিথ্য দেবে পিএসজিকে। তার আগে ডি মারিয়ার এমন মন্তব্য পরিস্থিতি আরও জটিল করে তুলবে, মত কোম্যানের।\n“এটা ঠিক নয়। পিএসজি মেসিকে নিয়ে অনেক বেশি কথা বলছে। সে বার্সায় খেলছে এখনো। তার উপর আগামী কিছু দিনের ভেতরই আমাদের দুই লেগের একটা লড়াই আছে, এসব কথাবার্তা চ্যাম্পিয়ন্স লিগের খেলাটার পরিবেশ উত্তপ্ত করে তুলতে পারে”\n-রোনাল্ড কোম্যান, কোচ, বার্সেলোনা\nকোচ কোম্যান বিরক্ত হবেনই না কেন? ৩৩ বছর বয়সী মেসি যে এখনো দলের প্রাণভোমরা! এইতো গ্রানাডার বিপক্ষে ৩-৫ গোলের দারুণ জয়েও বেশ অবদান ছিল মেসির। গোলে যোগান দিয়েছেন কেবল একটিতে তবে বাকি চারটি গোলও গড়ে দেয়ার কারিগর ছিলেন তিনি। তাতেই তো ম্যাচের একটা বড় সময় পিছিয়ে থেকেও অতিরিক্ত সময়ে কোপা দেল রের সেমিফাইনাল নিশ্চিত করেছে বার্সা।\nকোচ কোম্যানের কাছেও এ কীর্তি অবিশ্বাস্য ঠেকছে রীতিমতো! বললেন, ‘এটা অবিশ্বাস্য। ফুটবল অবিশ্বাস্য। আমার মনে হয় আমরা ভালোই করেছি। পরিস্থিতি সামলে নেয়ার সুযোগ আগেই এসেছিল আমাদের কাছে, পরে অবশ্য ব্যাপারটা ঠিকঠাকই সামলে নিয়েছি আমরা। আমাদের দলটা অবিশ্বাস্য ছিল।’\nদলের মানসিকতাকেও ভূয়সী প্রশংসায় ভাসিয়েছেন তিনি। বলেছেন, ‘২-০ ব্যবধানে পিছিয়ে থাকার পর যে মানসিকতা দেখিয়েছে দল, তা দুর্দান্ত ছিল। দুর্ভাগ্য থাকা স্বত্বেও আমরা হাল ছাড়িনি, তিন বার গোলপোস্ট আমাদের গোলবঞ্চিত রেখেছে, আমি জানি না ওরা কতোগুলো শট ঠেকিয়েছে। যোগ্য দল হিসেবেই জিতেছি আমরা।’\nআট গোলের রোমাঞ্চে মেসিরা শেষ চারে\nঅ্যানফিল্ডেও জিততে ভুলে গেছে লিভারপুল


২০২০ এপ্রিল ০২ ১৯:৪৪:৩৩\nদ্য রিপোর্ট প্রতিবেদক: আগামী ৯ এপ্রিল পর্যন্ত সারা দেশের দোকানপাট, বিপনিবিতান ও শপিং মল বন্ধ থাকবে। তবে কাঁচাবাজার, মুদি দোকান, সুপারশপ ও ওষুধের দোকান খোলা থাকবে। করোনাভাইরাস নিয়ে সৃষ্ট পরিস্থিতির কারণে এ সিদ্ধান্ত নেয়া হয়েছে।\nবৃহস্পতিবার বাংলাদেশ দোকান মালিক সমিতি দোকানপাট, বিপনিবিতান বা শপিং মল বন্ধ রাখার সময়সীমা বাড়ানোর এই ঘোষণা দেয়।\nসমিতির সভাপতি মো. হেলাল উদ্দিন ও মহাসচিব মো. জহিরুল হক ভূঁইয়া এক বিবৃতিতে জানান, সরকারের ঘোষণা অনুযায়ী, করোনাভাইরাস সংক্রমণ রোধে ৯ এপ্রিল পযর্ন্ত সারা দেশের দোকানপাট ও বিপনিবিতান বা শপিং মল বন্ধ রাখার সিদ্ধান্ত নিয়েছে দোকান মালিক সমিতি। তাঁরা সব দোকান মালিক ও কমর্চারীদের ঘরে অবস্থান করার অনুরোধ করেন।\nকরোনার কারণে প্রথমে দোকান মালিক সমিতি ২৫ থেকে ৩১ মার্চ পর্যন্ত দোকানপাট ও বিপনীবিতান বন্ধ রাখার ঘোষণা দেয়। পরে সেটি ৪ এপ্রিল পযর্ন্ত বাড়ানো হয়। তৃতীয় দফায় আজ ৯ এপ্রিল পর্যন্ত বন্ধ রাখার ঘোষণা দিল সমিতি।\nএদিকে গতকাল সমিতি জানায়, সাধারণ ছুটিতে কেনাবেচা বন্ধ থাকায় তাঁদের দোকানগুলো থেকে দিনে ক্ষতি হচ্ছে ১ হাজার ৭৪ কোটি টাকা। তাঁরা হিসাব করেছেন একেকটি দোকানে গড়ে ২০ হাজার টাকা বিক্রি ধরে। আর লভ্যাংশ ধরা হয়েছে ১০ শতাংশ।\nএ হিসাব দিয়ে দোকান মালিক সমিতি কর্মচারীদের বেতন দিতে আড়াই হাজার কোটি টাকার একটি তহবিল গঠনের দাবি জানিয়েছে।\nএবার ৩ কোটি ডলার ঋণ পাচ্ছেন পোশাক রপ্তানিকারকরা\nএবার করোনায় প্রাণ গেল রূপালী ব্যাংকের ডিজিএমের\nআজ থেকে ২৫ টাকায় পেঁয়াজ বিক্রি করবে টিসিবি


Bangla Report এবার গাড়ি কারখানায় কাজ করছেন ফেসবুক নির্মাতা! – Bangla Report\nএবার গাড়ি কারখানায় কাজ করছেন ফেসবুক নির্মাতা!\nযে হাতে তিনি ফেসবুক তৈরি করেছেন, সে হাতে যে গাড়ি তৈরি করা যাবে না, এমন কোনো কথা নেই। ফেসবুক নির্মাতা মার্ক জাকারবার্গ একজন আমেরিকান কম্পিউটার প্রোগ্রামার ও সফটওয়্যার ডেভেলপার। তবে তিনি যে নিজ হাতে গাড়ি বানাতে পারেন, এ বিষয়টি অন্য কারো বিশ্বাস করা কঠিন। কিন্তু সম্প্রতি এমন কাজই করলেন জাকারবার্গ। এক প্রতিবেদনে বিষয়টি জানিয়েছে টপ গিয়ার।\nফেসবুক প্রতিষ্ঠাতা তার সেই অভিজ্ঞতার করা জানিয়েছেন সামাজিক যোগাযোগমাধ্যমটিতে পোস্টের মাধ্যমেও। বহুদিন ধরে যে কর্মীরা গাড়ি কারখানায় কাজ করে উৎপাদন প্রক্রিয়া সচল রেখেছেন তাদের সঙ্গেও কিছু সময় কাটিয়েছেন জাকারবার্গ।


বাঘ-ছাগলের এক সাথে খাবার গ্রহণ বাঘ-ছাগলের এক সাথে খাবার গ্রহণ – হক কথা 24\nউমর ইবনে আব্দুল আযীযের শাসনামল। সর্বত্র ইনসাফ আর ইনসাফ। অন্যায়-অনাচার, অবিচার-ব্যভিচার, যুলুম-নির্যাতন, পাপাচার, মারামারি- হানাহানি নাই বললেই চলে। ছাগল রাখালরা বলতে শুরু করল, কে সেই নেককার মহারাজা যিনি খেলাফতের পদে অধিষ্ঠিত হয়েছেন? তাদের কথা শুনে জিজ্ঞেস করা হল, বর্তমান খলীফা সৎ ও ন্যায়পরায়ন তোমরা কিভাবে জানতে পারলে? তারা প্রত্যুত্তরে বলল, ন্যায়পরায়ন বাদশাহ শাসক হলে বাঘও ছাগলের উপর আক্রমণ করতে সাহস করে না।\nজাসরুল কাসসাব বর্ণনা করেন, উমর ইবনে আব্দুল আযীযের রাজত্বকালে আমি ছাগলের দুধ দোহন করতাম। একদা এক রাখালের পাশ দিয়ে যাচ্ছিলাম,যার ছাগলের পালে প্রায় ত্রিশটি বাঘ ঢুকে এক সাথে খাবার গ্রহন করছিল। আমি আশ্চর্যান্বিত হয়ে জিজ্ঞেস করলাম, হে রাখাল! বাঘ ছাগলের পালে ঢুকে খাবার খাচ্ছে, অথচ ছাগলের উপর আক্রমণ করছে না! কি ব্যাপার? সে বলল, আরে শুন, মাথা ঠিক থাকলে শরীরের কোন অসুবিধা থাকে না।


যোদ্ধা নারীর গল্প – Women Chapter\nনভেম্বর ২৫, ২০১৭, ৫:১৭ অপরাহ্ণ\nদুবছর আগে পহেলা বৈশাখে রমনার বটমূলে দলবেঁধে মেয়েদের গায়ে হাত দিয়ে যৌন নির্যাতন করা হয়, এ নিয়ে সারাদেশ বিক্ষোভে ফেটে পড়ে। আমার বোনটা তখনো আমেরিকা যায়নি, আমি জাপানে। গা শিউরে উঠেছিল ওকে এরকম পরিস্থিতির শিকার কল্পনা করে, তাই ফেসবুককে বেছে নিয়েছিলাম প্রতিবাদের মাধ্যম হিসেবে, ক্ষুদ্র সামর্থ্যে যতটুকু কুলায় ততটুকু।\nগভীরভাবে চিন্তা করে দেখলাম, মেয়েদেরকে এভাবে প্রকাশ্য দিবালোকে যৌন নির্যাতন করার সাহস যে কারণে বীর বঙ্গপুরুষেরা পায় তার অন্যতম হচ্ছে হাজার বছর ধরে পালন করা দাসত্বের মাইন্ডসেট। আমাদের দেশে ইউনিভার্সিটি পড়ুয়া বড় বোনকে রাস্তা পার হতে বাবা মা পাঠায় ক্লাস ফাইভে পড়া পিচ্চি ভাইটাকে। এই মাইন্ড সেট পরিবর্তনের জন্য বেশ কিছু লেখা লিখলাম, কেউ কেউ এতে উপকৃতও হলেন। খালি হাতে আত্মরক্ষার কিছু সহজ টেকনিক, যেগুলো বাসায় বসে নিজেই শেখা যায়- এমন কিছু লেখা লিখবার পর দেখলাম ইনবক্সে সাড়া আসতে লাগলো। বেশ কয়েকজন নারী জানালেন যে তাঁরা প্রতিবাদ করা শুরু করেছেন, পাল্টা মার দিয়েছেন।\nএভাবেই চলছিল, তবে আমাদের পুরুষতান্ত্রিক সমাজ এত সহজে মেয়েদের পাল্টা মার দেয়া মেনে নেবে এটা ভাবাটাই বোকামি। কুৎসিৎ সব কথাবার্তা বলা হতে লাগল আমার ব্যক্তিগত জীবন নিয়ে। সবচেয়ে বেশি বিরক্ত করেছিল “খেদা হাতির” দল। খেদা হাতি হচ্ছে বন বিভাগের সেই সব পোষা হাতি যারা বুনো হাতিকে মানুষের দাস বানাতে সাহায্য করে। মানব সমাজেও এমন খেদা হাতি আছে, এনারা উঠে পড়ে লাগলেন আমার বিরুদ্ধে। আমার ব্যক্তিগত জীবন, পেশা, পরিবার, ভাইবোন বন্ধুবান্ধব কেউই বাদ যায়নি এনাদের নোংরা আক্রমণ থেকে। বিরক্ত হয়ে একসময় লেখাই বন্ধ করে দিলাম। জীবনে সেল্ফ ডিফেন্সের দন্ত স-ও চোখে না দেখা মানুষজনও এক্সপার্ট অপিনিয়ন দিতে লাগলেন কেন মেয়েদের সেল্ফ ডিফেন্স শেখা খারাপ এই নিয়ে। অতিষ্ট হয়ে ভাবলাম, স্ক্রু দিস শিট, আই হ্যাড এনাফ!\nদেশে আসার পর পাহাড়ে বদলী হলাম, দারুণ কাটছিল দিনগুলো। হঠাৎ শুরু হলো নতুন ট্রেন্ড, চলন্ত বাসে মেয়েদের ধর্ষণ ও হত্যা। এবার ঠিক করলাম, আর লেখালেখি না, অফলাইনে, বাস্তবে কিছু করব। মাটির প্রদীপ রাতের অন্ধকার হয়ত দূর করতে পারেনা সূর্যের মত, কিন্তু তার আশেপাশের ছোট্ট জায়গাটুকু তো আলো করতে পারে! যত সামান্যই হোক, এটুকু তো করা যায়!\nআশার আলো হিসেবে হাত বাড়ালেন সেনসেই আব্দুল্লাহ মোহাম্মদ হোসেন, কিউকুশিন কারাতের থার্ড ডান ব্লাকবেল্ট, পঁচিশ বছরের অভিজ্ঞতাসম্পন্ন। ট্রেনিং এর মান ঠিক রাখতে যেটুকু খরচ না নিলেই না, এরকম একটা খরচ উনি ঠিক করলেন, আমি সম্মতি দিলাম। ঠিক করলাম, বিশটা মেয়েকে ট্রেনিং দেব, দশজনের খরচ নিজেরা বহন করবো, আর বাকিরা নিজ খরচে করবে, যারা পারবে। সাহায্যের হাত বাড়িয়ে দিলেন নাম প্রকাশে অনিচ্ছুক অসাধারণ কিছু মানুষ, তাঁরা স্পন্সর করলেন কয়েকজন অচেনা মেয়েকে।\nপ্রায় একশ এ্যাপ্লিকেশন থেকে বিশ জন বাছাই করলাম দুজন মিলে। এরা বিভিন্ন পেশার, সমাজের বিভিন্ন অংশের প্রতিনিধি। এদের অনেকেই ছেলেবেলায় নির্যাতিত হয়েছে, সবাই কোনো না কোনো সময়ে সেক্সুয়াল এ্যাবিউজের মুখোমুখি হয়েছে। তবে সমাজের শিখিয়ে দেয়া “চুপচাপ মেনে নাও” বুলি না মেনে নিয়ে এরা পাল্টা আঘাত করতে যায়, এবং সেটার প্রস্তুতি নিতে এরা ঘাম ঝরাতে প্রস্তুত।\nশুরু হলো ট্রেনিং। প্রায় বিশ বছরের সেনা ও পুলিশ ট্রেনিং এর অভিজ্ঞতা থেকে বলতে পারি, ইট ওয়াজ ব্রুটাল। মেয়ে বলে এক বিন্দু ছাড় দেয়া হয়নি কাউকে, এমনকি মেন্সট্রুয়াল সাইকেল নিয়েও এরা ট্রেনিং করেছে। কঠোর পরিশ্রম করতে করতে এরা বমি করেছে, কেঁদেছে, মাথা ঘুরে পড়ে গিয়েছে, তাও হাল ছাড়েনি।\nনা, আমাদের বলতে হয়নি-নিজেরাই করেছে। ওদের যুক্তি ছিল, বদমায়েশরা তো আমাদের দয়া দেখাবে না, তাহলে ট্রেনিং এর সময় দয়া নিয়ে অনুশীলন করবো কেন?\nষোলটা মূল এবং একটা অতিরিক্ত ক্লাস এবং আইন কানুনের ক্লাসসহ মোট সতেরটি ক্লাস শেষ হল গতকাল। আমি অবাক বিস্ময়ে তাকিয়ে দেখলাম, কি বিপুল আত্মবিশ্বাস নিয়ে ইয়া মোটা কাঠের প্লেট আমার মেয়েরা এক আঘাতে দুটুকরো করে ফেলল! যারা পারেনি, তাদের ভেতরেও কী দৃঢ় প্রত্যয়!!! কাঠ ভাঙাটা মূল কথা নয়, ওদের ভেতরে ওয়ারিয়র মাইন্ডসেট যেভাবে প্রবেশ করেছে, এটা দেখে আবেগে আপ্লুত হয়েছি বার বার। কেউ দেখেনি, গর্বে নিজের অজান্তেই চোখ মুছেছি লুকিয়ে!\nমাত্র বিশজন দিয়ে শুরু, ডিসেম্বরের এক তারিখ থেকে দ্বিতীয় ব্যাচ আরম্ভ হবে, এবার চল্লিশ জনকে ট্রেইন করার ইচ্ছে। তবে এবার স্পন্সরশিপ যা আসবে তা দিয়ে কাউকে ফ্রি না করিয়ে সবাইকে সমানভাবে বন্টন করে দেয়া হবে।\nএই মেয়েগুলো আমার আর আব্দুল্লাহ সেনসেইয়ের সব বিফলতা আর ব্যর্থতার জবাব। পুরুষতান্ত্রিক সমাজের খেদা হাতিদের মুখের উপর মূর্তিমান চপেটাঘাত ওরা।\nএরা একদিন সারাদেশে ছড়িয়ে যাবে।\nআমি হয়ত সেদিন থাকবনা, কিন্তু এই স্বপ্ন সফল হবে দেখে নিয়েন।\nভারতীয় স্বাধীনতা সংগ্রামী মঙ্গল পান্ডের বাণী দিয়ে শেষ করছি-\nফাঁসি তো লাগতি হ্যায় সির্ফ তন কো\nকৌন স্বাপনো কো ফাঁসি চাড়ায়?\nফাঁসি তো লাগে স্রেফ শরীরের, স্বপ্নকে ফাঁসি চড়ায় কে?\nএই যে শত শত বছর ধরে ইচ্ছেমত মেয়েদেরকে এ্যাবিউজ করেছে এই সমাজ, এর মৃত্যুঘণ্টা বেজে গিয়েছে।\nআমি শুনতে পাচ্ছি একেকটা মেয়ের পদাঘাত আর হাতের কারাটে চপে মোটা কাঠ দুটুকরো হবার কড় কড় শব্দের মাধ্যমে।\nআপনারা শুনতে পাচ্ছেন কি?\nTags: উইমেন চ্যাপ্টার, জীবন যেখানে যেমন, পাল্টা আঘাত, পুরুষতান্ত্রিক সমাজের খেদা হাতিদের মুখে আঘাত, পয়লা বৈশাখে নারী নিগ্রহ, মাশরুফ হোসেন, যোদ্ধা নারীর গল্প, যৌন নিপীড়ন


| প্রকাশের সময় : ২৪ আগস্ট, ২০১৯, ১২:০২ এএম\nদেশের অত্যন্ত গুরুত্বপূর্ণ কিছু বিষয় নিয়ে পররাষ্ট্র মন্ত্রী ড. একে আবদুল মোমেনের সাম্প্রতিক কিছু বক্তব্য নিয়ে কূটনীতিক ও রাজনৈতিক নেতৃবৃন্দের মধ্যে তীব্র প্রতিক্রিয়া দেখা দিয়েছে। বিশেষ করে ভারত থেকে অস্ত্র কেনা এবং ভারত ও মায়ানমারের সাথে সমুদ্রসীমা সংক্রান্ত অমিমাংসিত ইস্যুতে তার বক্তব্যে অসন্তোষ প্রকাশ করেছেন তারা। গত বুধবার ডয়চে ভেলেকে দেয়া এক সাক্ষাৎকারে ড. একে মোমেন বলেছেন, ‘ভারতের দেয়া ঋণের টাকায় ওই দেশ থেকেই সামরিক সরঞ্জাম কেনার সিদ্ধান্ত নিয়েছে সরকার। তবে কী ধরনের অস্ত্র কেনা হবে সে বিষয়ে এখনও সিদ্ধান্ত হয়নি।’ একইসঙ্গে তিনি এ কথাও বলেছেন, কী কী অস্ত্র কেনা হবে তার সিদ্ধান্ত নেবে সশস্ত্র বাহিনী বিভাগ। তার এই বক্তব্যে এক ধরনের বৈপরীত্য রয়েছে বলে বিশ্লেষকরা মনে করছেন। একদিকে তিনি বলেছেন, ভারত থেকে অস্ত্র কেনার সিদ্ধান্ত নিয়েছে সরকার, অন্যদিকে বলেছেন এ সিদ্ধান্ত নেবে সশস্ত্র বাহিনী বিভাগ। এ বক্তব্যের পাশাপাশি গত ২০ আগস্ট ভারতের পররাষ্ট্র মন্ত্রী এস জয়শংকরের সাথে বৈঠকের পর তার কার্যালয়ে সাংবাদিকদের বলেন, বঙ্গোপসাগরে বাংলাদেশের পানিসীমা নিয়ে ভারত ও মিয়ানমারের সাথে যেসব অমিমাংসিত বিষয়ে জাতিসংঘে আপত্তি দায়ের রয়েছে, সেগুলোর মিমাংসায় দেশগুলোর সাথে পারস্পরিক আলাপ-আলোচনার মাধ্যমে কীভাবে উঠিয়ে নেয়া যায় এ ব্যাপারে চিন্তা ভাবনা করা হচ্ছে। তার এ বক্তব্যে কূটনীতিবিদরা বিস্ময় প্রকাশ করে বলেছেন, এটি ভারত ও মিয়ানমারের কাছে দেশের স্বার্থ বিসর্জন দেয়ার শামিল এবং তা করা হলে দেশের জন্য চরম ক্ষতি বয়ে আনবে।\nপররাষ্ট্র মন্ত্রীর কাছ থেকে যখন দেশের স্বার্থ বিসর্জন দেয়ার মতো বক্তব্য শোনা যায়, তখন বিস্মিত হওয়া ছাড়া কোনো উপায় থাকে না। পর্যবেক্ষকরা মনে করছেন, পররাষ্ট্র মন্ত্রী আগ বাড়িয়ে যেসব বক্তব্য দিচ্ছেন, তা অত্যন্ত উদ্বেগের। ব্যক্তিগতভাবে কোনো দেশের প্রতি তার আবেগ, অনুভূতি তীব্র হতে পারে, তবে পররাষ্ট্র মন্ত্রীর মতো গুরুত্বপূর্ণ পদে থেকে এই ভাবাগের বহিঃপ্রকাশ কোনোভাবেই কাম্য হতে পারে না। এ ধরনের ব্যক্তিগত অনুভূতি দেশের স্বার্থপরিপন্থী এবং ক্ষতির কারণ হয়ে ওঠে। বরং পররাষ্ট্র মন্ত্রীর বক্তব্য ব্যক্তিগত পছন্দের বিষয় না হয়ে দেশের স্বার্থের পক্ষে হওয়াই শ্রেয়। পরিতাপের বিষয়, আমাদের পররাষ্ট্র মন্ত্রীর ক্ষেত্রে এ ধরনের রাষ্ট্রীয় আচরণের ব্যত্যয় ঘটতে দেখা যাচ্ছে। তিনি প্রতিবেশিদের সাথে দেশের স্বার্থ সংশ্লিষ্ট বিষয়ে যে বক্তব্য দিয়েছেন, তাতে দেশের স্বার্থ ক্ষুন্ন হওয়ার মতো পরিস্থিতির সৃষ্টি হয়েছে। ভারত থেকে অস্ত্র কেনার ক্ষেত্রে ভারতের প্রস্তাব এবং তিনি যে বক্তব্য দিয়েছেন, তাতে সাড়া দেয়া উচিত হবে না বলে মত দিয়েছেন সরকারের শরিক দলের নেতা ও সাবেক মন্ত্রী রাশেদ খান মেনন। তিনি ডয়চে ভেলেকে দেয়া সাক্ষাৎকারে বলেছেন, ২০১৭ সালে ভারতের সঙ্গে ৫০ কোটি মার্কিন ডলারের যে ঋণ চুক্তি বাংলাদেশ করে তাতে ভারত থেকে সামরিক সরঞ্জাম কেনার কোনো কথা ছিল না। সরকার এ ধরনের কোনো বিষয়ে সাড়া দেবে বলে মনে করি না। শুধু রাশেদ খান মেননই নন, অন্যান্য রাজনীতিবিদরাও এ ব্যাপারে আপত্তি জানিয়েছেন। সমুদ্রসীমা নিয়ে অমিমাংসিত বিষয়ে আগ বাড়িয়ে পররাষ্ট্রমন্ত্রীর বক্তব্যেরও তীব্র সমালোচনা করেছেন কূটনীতিবিদরা। তারা মনে করছেন, যেখানে আন্তর্জাতিক আদলতের মাধ্যমে সমুদ্রসীমা সংক্রান্ত মামলায় আমরা ভারতের সাথে লড়ে জিতেছি এবং সরকারসহ দেশের মানুষ এ নিয়ে গর্ববোধ করে, সেক্ষেত্রে পররাষ্ট্র মন্ত্রীর এ ধরনের বক্তব্য খুবই অনাকাক্সিক্ষত এবং দেশের স্বার্থের বিপরীত। এ বিষয়ে তার বক্তব্য দেয়া উচিত হয়নি। এতে তার অতি উৎসাহী মনোভাবের প্রকাশ ঘটেছে। তারা বলছেন, যেখানে সমুদ্রসীমা সংক্রান্ত অমিমাংসিত বিয়গুলো মিমাংসার জন্য জাতিসংঘে দাখিল অবস্থায় রয়েছে, সেখানে এ বিষয়ে তার বক্তব্য না দেয়াই দূরদর্শীতার পরিচায়ক হতো। প্রতিবেশি দেশের সাথে পারস্পরিক বিভিন্ন বিষয় নিয়ে আলাপ-আলোচনা হতেই পারে। তার মানে এই নয়, পররাষ্ট্রমন্ত্রীকে স্পর্শকাতর বিষয়ে অনতিবিলম্বে বক্তব্য দিতে হবে। বরং রয়েসয়ে বোধ বিবেচনা করে বক্তব্য দেয়াই শ্রেয়। তাছাড়া এসব জাতীয় গুরুত্বপূর্ণ সিদ্ধান্ত নেয়ার ক্ষেত্রে মন্ত্রী পরিষদ এবং জাতীয় সংসদ রয়েছে। সেখানে বিষয়গুলোর সার্বিক ভাল-মন্দ দিক নিয়ে আলাপ-আলোচনা এবং সিদ্ধান্ত নেয়ার সুযোগ রয়েছে। এক্ষেত্রে পররাষ্ট্র মন্ত্রীর এ ধরনের বক্তব্য দেয়া কোনোভাবেই সমিচীন নয়।\nপররাষ্ট্র মন্ত্রীর উল্লেখিত বক্তব্য তার নিজস্ব নাকি সরকারের পলিসি তা স্পষ্ট হওয়া জরুরী। তিনি যদি সরকারের পলিসি অনুযায়ী এসব কথা বলে থাকেন, তাও সরকারের সর্বোচ্চ নীতি-নির্ধারণী পর্যায় থেকে বক্তব্য দেয়া প্রয়োজন। আমরা দেখেছি, বিভিন্ন সময়ে গুরুত্বপূর্ণ মন্ত্রীদের কাছ থেকে অনাকাক্সিক্ষত বক্তব্যের কারণে বিভ্রান্তি ও সমালোচনার সৃষ্টি হয়েছে। পরবর্তীতে সরকারের পক্ষ থেকে তা তার বা তাদের ব্যক্তিগত বক্তব্য হিসেবে আখ্যায়িত করা হয়েছে। পাশাপাশি মন্ত্রীদের সতর্ক করে এ কথাও বলা হয়েছে, তারা যাতে সংযত হয়ে কথা বলেন। দেশের পররাষ্ট্র নীতির ক্ষেত্রে গুরুত্বপূর্ণ বিষয়ে পররাষ্ট্র মন্ত্রী সম্প্রতি যেসব বক্তব্য দিয়েছেন, আমরা আশা করব, নীতি নির্ধারণী পর্যায় থেকে এ বিষয়ে বক্তব্য দিয়ে সরকার তার অবস্থান পরিস্কার করবে। কারো ব্যক্তিগত পছন্দ, আবেগ-অনুভূতির কারণে দেশের স্বার্থ ক্ষুন্ন হয়, এমন বক্তব্যের ক্ষেত্রে সতর্ক ও সংযত হওয়া বাঞ্চনীয়।\nতানিয়া ২৪ আগস্ট, ২০১৯, ৮:২৪ এএম says :00\nকারো ব্যক্তিগত পছন্দ, আবেগ-অনুভূতির কারণে দেশের স্বার্থ ক্ষুন্ন হয়, এমন বক্তব্যের ক্ষেত্রে সতর্ক ও সংযত হওয়া বাঞ্চনীয়।\nNazera Zahir Chowdhury ২৪ আগস্ট, ২০১৯, ৮:২২ এএম says :00\nSave our mother land, save our democracy.\nশফিক রহমান ২৪ আগস্ট, ২০১৯, ৮:২৩ এএম says :00\nমনে হচ্ছে উনি অভিজ্ঞ কুটনীতিক হলেও রাজনীতিক নন ।\nকাওসার আহমেদ ২৪ আগস্ট, ২০১৯, ৮:২৩ এএম says :00\nআমরা আশা করব, নীতি নির্ধারণী পর্যায় থেকে এ বিষয়ে বক্তব্য দিয়ে সরকার তার অবস্থান পরিস্কার করবে।\nMohammad Salim ২৪ আগস্ট, ২০১৯, ৮:২১ এএম says :00\nআপনি মন্ত্রী দেশের স্বার্থে যে কোন কিছু সংসদে খোলামেলা আলোচনা এবং জনগণের রায় নেওয়া জরুরী,না হয় এমন এক সময় আসবে সামান্য ভুলের জন্য দেশের ক্ষতি হলে,আপনিও দায়িভার এড়াতে পারবেন না।


না ফেরার দেশে চলে গেলেন ঢাবির সাবেক উপাচার্য ড. এমাজউদ্দীন – ইউরো সমাচার\nঢাকা থে‌কে মোঃ সো‌য়েব মেজবাহউদ্দিনঃ ঢাকা বিশ্ববিদ্যালয়ের (ঢাবি) সাবেক উপাচার্য বিশিষ্ট রাষ্ট্রবিজ্ঞানী অধ্যাপক ড. এমাজউদ্দিন আহমদ মারা গেছেন( ইন্না লিল্লাহি ওয়া ইন্না ইলাহি রাজেউন)। মৃত্যুকালে তার বয়স হয়েছিল ৮৬ বছর।\nগতকাল শুক্রবার ভোর সোয়া ৫টার দিকে রাজধানীর একটি হাসপাতালে চিকিৎসাধীন অবস্থায় তি‌নি শেষ নিঃশ্বাস ত্যাগ করেন । গতকাল বৃহস্পতিবার রাতে মস্তিষ্কে রক্তক্ষরণ দেখা দিলে তাকে হাসপাতালে নেয়া হয়। পরে অবস্থার অবনতি হলে চিকিৎসাধীন অবস্থায় তিনি শেষ নিঃশ্বাস ত্যাগ করেন। জনাব এমাজউদ্দীন আহমদের কন্যা ও ঢাকা বিশ্ববিদ্যালয়ের রাষ্ট্রবিজ্ঞান বিভাগের অধ্যাপক ড. দিল রওশন জিন্নাত আরা নাজনীন তার মৃত্যুর বিষয়টি নিশ্চিত করেন।\n← করোনার নতুন প্রাদুর্ভাবে পুনরায় মাস্ক পড়া ও ১৭ দফা পরিকল্পনা ঘোষণা করতে যাচ্ছে অস্ট্রিয়া !\nফুলচাষের মাধ্যমে গ্রাম বাংলার রঙবাহারী ফুলের সম্ভার টিকে থাকার পাশাপাশি হতে পারে বিকল্প কর্মসংস্থান →\nলালমোহনের জনতা বাজারে সরকারি খাল থেকে বালি উত্তোলন,ইউএনওর হস্তক্ষেপে বন্ধ


করনার দ্বিতীয় ওয়েভ মোকাবিলায় প্রস্তুত নীলফামারী – সবুজ বাংলা নিউজ\nবার্তা বিভাগ রবিবার ● ৬ ডিসেম্বর ২০২০ ● ৭:৪৭ অপরাহ্ণ\tমতামত দিন 17 দেখা\nএই শীতে করোনার দ্বিতীয় ঢেউ মোকাবিলায় প্রস্তুত রয়েছে নীলফামারী জেনারেল হাসপাতাল।\n২৫০ শয্যা বিশিষ্ট এ হাসপাতালের একশ শয্যা (করোনা ইউনিট) সার্বক্ষণিক প্রস্তুত রাখা হয়েছে করোনা রোগীদের জন্য। প্রস্তুত রয়েছেন চিকিৎসক, নার্স ও ওয়ার্ড বয়।\nতবে আইসিইউ না থাকায় শ্বাসকষ্টের রোগীদের এখানে না রেখে পাঠানো হয় রংপুর মেডিকেল কলেজ হাসপাতালের করোনা ইউনিটে।\nপ্রধানমন্ত্রী শেখ হাসিনার নির্দেশে এবার নীলফামারীর হাসপাতালে অক্সিজেন সরবরাহে তৈরি করা হচ্ছে সেন্ট্রাল অক্সিজেন ইউনিট। এখান থেকে হাসপাতালে রোগীদের শয্যায় অক্সিজেন সরবরাহ করা হবে।\nহাসপাতাল সূত্র থেকে জানায় জায় , এই হাসপাতাল থেকে চিকিৎসা নিয়েছেন ২৩৯ জন। ১ এপ্রিল প্রথম রোগী ভর্তি হয়েছিলেন এখানে। করোনা রোগীদের চিকিৎসার জন্য ১৪৬টি সিলিন্ডার ও ফ্রোমেটার ৫২টি রয়েছে এখানে।\nসরেজমিনে দেখা গেছে, হাসপাতালে ৫৭ জন চিকিৎসকের মধ্যে ৯ জন থাকলেও প্রেষণে উপজেলাগুলো থেকে আরও ৩০ জনকে নিয়ে এসে এখানে চিকিৎসা সেবার কাজ চালানো হচ্ছে।\nএছাড়া ৫টি এক্স-রে মেশিনের মধ্যে ৩টি সচল, আলট্রাসনোগ্রাম তিনটির মধ্যে ১টি সচল রয়েছে। কোন ইউনিট নেই ডেন্টাল বিভাগে।\nকরোনা ইউনিটের নেতৃত্ব দেয়া চিকিৎসক মেডিসিন বিশেষজ্ঞ রেজাউল করিম বলেন, গেল কোরবানি ঈদে আমাদের হাসপাতালে ৩৮ জন রোগী চিকিৎসা নিয়েছিলেন। এরচেয়ে বেশি আর একযোগে ছিলো না। আমরা সার্বক্ষণিক প্রয়োজনীয় সেবা এবং পর্যবেক্ষণে রেখেছিলাম। এই হাসপাতালে কেউ মারা যায়নি। আমরা যখনই দেখেছি রোগীর সমস্যা জটিল তখনেই তাকে স্থানান্তর করেছি রংপুরে।\nতিনি আরো বলেন, তবে আমরা দ্বিতীয় মৌসুম মোকাবিলায় যেকোন পরিস্থিতিতে প্রস্তুত রয়েছি। এখন আগের মতো হাসপাতালে আসতে চাচ্ছেন না কেউ, তবে বাড়িতে আইসোলেশনে থাকলেও আমরা তাকে পর্যবেক্ষণে রাখি।\nনীলফামারী জেনারেল হাসপাতালের তত্ত্বাবধায়ক ডা. মোহাম্মদ মেজবাহুল হাসান চৌধুরী বলেন, আমাদের এখানে জরুরি আইসিইউ প্রয়োজন। না থাকায় বেগ পেতে হচ্ছে। হৃদরোগ বিভাগ থাকলেও এখোনও চালু করতে পারিনি। এটিও চালু করা প্রয়োজন হয়ে দাঁড়িয়েছে।\nতিনি আরো জানান, করোনা রোগীদের চিকিৎসায় রোটেশন পদ্ধতিতে সার্বক্ষণিক দায়িত্ব পালন করছেন চিকিৎসক, নার্স থেকে ওয়ার্ডবয়। প্রধানমন্ত্রী শেখ হাসিনার নির্দেশনা অনুযায়ী সেন্ট্রাল অক্সিজেন ইউনিট চালু হচ্ছে এর ফলে বিশেষ উপকার পাবেন রোগীরা।\nসিভিল সার্জন অফিস সূত্র জানায়, জেলার ৮টি আইসোলেশন সেন্টারে ৪৬৮টি শয্যা প্রস্তুত রাখা হয়েছে। এখন পর্যন্ত জেলায় ১২৪৮ জন করোনা রোগী শনাক্ত হলেও সুস্থ হয়েছেন ১১৭৮ জন আর মারা গেছেন ২৩ জন।\nসিভিল সার্জন ডা. জাহাঙ্গীর কবির বলেন, প্রথম দিকে চিকিৎসাসেবার ক্ষেত্রে কিছুটা সমস্যা ছিলো এখন সেটি আর নেই। বিশেষ করে সৈয়দপুর একশ শয্য হাসপাতালে সেন্ট্রাল অক্সিজেন ইউনিট চালু এবং নীলফামারীতে প্রস্তুত হচ্ছে। এছাড়া বিভিন্ন উপকরণ সংকট থাকলেও সেটি কেটে গেছে। জেলা স্বাস্থ্য বিভাগ করোনা মোকাবেলায় সার্বক্ষণিক প্রস্তুত রয়েছে।\nতিনি আরো বলেন, করোনাভাইরাস প্রার্দুভাব মোকাবিলায় সব মানুষকে স্বাস্থ্যবিধি মেনে চলা এবং অবশ্যই মাস্ক ব্যবহার করতে হবে।\nপূর্ববর্তী নীলফামারীতে আওয়ামীলীগের মানববন্ধন ও বিক্ষোভ মিছিল\nপরবর্তী বিরামপুর পাক হানাদার মুক্ত দিবস পালিত


ছাত্রী ও তার মাকে ধ’র্ষণ করলেন প্রভাবশালী শিক্ষক! - পড়ুন বিস্তারিতঃ ছাত্রী ও তার মাকে ধ’র্ষণ করলেন প্রভাবশালী শিক্ষক! - পড়ুন বিস্তারিতঃ\nছাত্রী ও তার মাকে ধ’র্ষণ করলেন প্রভাবশালী শিক্ষক!\nপ্রাথমিক শিক্ষকের বি’রুদ্ধে এক ছাত্রী ও তার মাকে ধ’র্ষণের অ’ভিযোগ উ’ঠেছে। এ ঘ’টনায় অভিযু’ক্ত প্রাথমিক শিক্ষক সাবির আলি মণ্ডলকে গ্রে’প্তার করেছে পু’লিশ। পশ্চিমব’ঙ্গের উত্তর ২৪ পরগনার গোপালনগরের বৈরামপুর এলাকায় এ ঘ’টনা ঘ’টে।\nজা’না গেছে, অভিযু’ক্ত সাবির আলি বৈরামপুর প্রাথমিক বিদ্যালয়ের শিক্ষক এবং যথে’ষ্ট প্র’ভাবশালী। বেশ বছর খা’নেক আগে তিনি অ’ভিযোগকা’রীর মেয়েকে পড়াতে শুরু করেন।\nতারপর পড়ানো নাম করে, একদিন বাড়িতে কেউ না থাকার সু’যোগে ছাত্রীর মাকে ধ’র্ষণ করেন। সেই ঘ’টনার ভিডিও করে রাখেন। ঘ’টনার কথা কাউকে না বলতে চা’প দেন।\nঅভিযু’ক্তের সামাজিক প্র’ভাবের কথা ভেবে বিষয়টি কাউকে বলেননি অ’ভিযোগকা’রী। কি’ন্তু তারপর অ’ভিযুক্ত শিক্ষক অ’ভিযোগকা’রীর কিশোরী কন্যাকেও ধ’র্ষণ করে। বিষয়টি আর চে’পে না থেকে স্থা’নীয় মানুষকে জা’নান ছাত্রীর মা।\nএরপর প্রতিবেশীদের স’হায়তার অ’ভিযোগকা’রী আদা’লতের দ্বা’রস্থ হন। আ’দালতের নি’র্দেশে পু’লিশ অ’ভিযুক্ত প্রাথমিক শিক্ষক সাবির আলি মণ্ডলকে গ্রে’প্তার করে।


গেমস জোন :: জিটিএ লির্বাটি সিটি স্টোরিস – পিসি সংস্করণ!! - TunerPage\nএকশন-এডভেঞ্চার ধাঁচের গেমস সিরিজ গ্র্যান্ড থেফট অটো’র ৯তম সংস্করণ হচ্ছে লির্বাটি সিটি স্টোরিস। গেমটি নির্মাণ করেছে রকস্টার লিডস এবং রকস্টার নর্থ আর প্রকাশ করেছে রকস্টার গেমস। গেমটি ২০০৫ সালের অক্টোবরে প্লে-স্টেশন পোর্টেবল কনসোলের জন্য মুক্তি পায়। জাপানে গেমটির মুক্তি দেয় ক্যাপকম।\nযাদের প্লে-স্টেশন ২ কিংবা প্লে-স্টেশন পোর্টেবল নেই তারা এখনো গেমটি খেলতে পারো নি। আর কম্পিউটারে প্লে-স্টেশন ২ এর এমুলেটর দিয়ে গেমটি খেললেও স্পিড (FPS) খুবই কম! তবে কি আমরা গেমটি খেলতে পারবো না??\nঅবশ্যই পারবো! কারণ আমি আছি না!! :p গেমটি এবার পিসিতেও খেলা যাবে!!\nপিসি সংস্করণ নির্মাতাঃ\nSan Andreas ইঞ্জিণ\nউইন্ডোজের যে কোনো সংষ্করণে\n২০০৫ সালের অক্টোবরে PSP এর জন্য,\n২০০৬ সালের জুনে PlayStation2এর জন্য,\n২০১৩ সালের এপ্রিলে PlayStation3এর জন্য!\nআর পিসি সংস্করণে এই টিউনের মাধ্যমে আমি মুক্তি দিলাম!! :D\nপেন্টিয়াম ৪ ২.৪ গিগাহার্জ প্রসেসর,\n৫১২ মেগাবাইটের বিল্ট ইন এজেপি ,\nউইন্ডোজ এক্সপি (সার্ভিস প্যাক ৩ )\nলির্বাটি সিটির গেম-প্লে গ্র্যান্ড থেফট অটো ৩ (১৯৯৯) গেমটির সাথে ব্যাপক ভাবে সাদৃশ্যমান। কারণ জিটিএ ৩ গেমটিতেও একই পটভূমি ব্যবহার করা হয়েছে। তবে লির্বাটি সিটি স্টোরিস গেমটিতে মোটরসাইকেল, পোষাক পরিবর্তন, ক্যামেরা মুভিং ফ্রিডম, সাঁতার কাটা সহ আরো অনেক নতুন ফিচার রয়েছে।\nআর গেমটিতে তোমাকে টনি ক্লিপরিয়ানি এর ভূমিকায় খেলতে। ভাড়াটে ঘাতক পেশায় থাকার কারণে ডন স্যালভেটর লিওন এর অনুরোধে একজনকে খুন করে। আর এর প্রতিক্রিয়া হতে বাঁচতে টনি কয়েক বছরের জন্য আত্মগোপনে থাকে। আর এরপর ডন স্যালভেটর তাকে লির্বাটি সিটিতে নিয়ে আসেন এবং নিজের দল (Mafia Family) এর বিভিন্ন কাজে লাগিয়ে দেন।\nটনি গেমটির বিভিন্ন মানুষের কাজ থেকে অর্থের বিনিময়ে মিশন গ্রহণ করতে পারবে যেমন ডন স্যালভেটর, ল্যাভেটর এর স্ত্রী মারিয়া, জেডি ও’টুল, ভিনচেনজো চিলি এমনকি টনির মা’র কাছ থেকেও।\nগেমটির পটভূমি ১৯৯৮ সালের লির্বাটি সিটিতে সাজানো হয়েছে।\nপিসি সংস্করণের ফিচারঃ\n> ভাইস সিটি স্টোরিস পিসি সংস্করণের মতোই এই গেমটিতেও ব্যবহার করেছি জিটিএ স্যান এনড্রেস এর ইঞ্জিণ। তাই স্যান এনড্রেস এর গ্রাফিক্স পাওয়া যাবে গেমটিতে\n> লির্বাটি সিটি স্টোরিস এর মুল মিশন সহ সাইড মিশন\n> লির্বাটি সিটি স্টোরিস এর যাবতীয় চরিত্রসমূহ\n> লির্বাটি সিটি স্টোরিস এর গাড়ি\n> লির্বাটি সিটি স্টোরিস এর ম্যাপ (মডিফাইড জিটিএ ৩ ম্যাপ)\n> নিজস্ব গ্রাফিক্স আপডেট সহ আরো অনেক কিছুই\nপ্রথম মিশনের শুরুতে. ..\nস্টোরিলাইন, গেম-প্লে সবাই অরিজিনাল শুধু গ্রাফিক্স টা San Andreas এর\nপুরাই জিটিএ ৩ এর ম্যাপ l\nএটা San Andreas থেকে আনা হয়েছে :p\nসব ধরণের পিসিতেই খেলা যাবে গেমটি। :D\n(খালিদ ভাইকে আন্তরিক ধন্যবাদ গেমটি আপলোড করে দেওয়ার জন্য)\n> গেমটি “লির্বাটি সিটি স্টোরিস” এর প্লে-স্টেশন ২ সংস্করণের থেকে মডিফাইড করা\n> গেমটিতে পিসি তে আনার জন্য স্যান এনড্রেস এর ইঞ্জিণ ব্যবহার করেছি।\n> কোনো প্রকার খারাপ উদ্দেশ্যে (Evil intents) গেমটি মডিফাইড করেনি।\n> গেমটি সবর্ত্র শেয়ার করতে পারবেন কিন্তু টাকা উপাজর্নের উদ্দ্যেশে গেমটি কোনো ভাবেই বিতরণ করা যাবে না। অন্যথায় আপনার বিরুদ্ধে কপি রাইট এক্ট প্রযোজ্য হবে\n> গেমটি ডাউনলোড করার জন্য আপনাকে জানাই আন্তরিক ধন্যবাদ।\nট্যাগ সমূহ: গেমওয়ারাগেমওয়ালাগেমস জোন\nআমি গেম ডাউনলোড করেছি…কিন্তু GTALCSPC এই সেটাপ ফাইলটি ইনিস্টল নিচ্ছে না…..আমার ল্যাপটপ হচ্ছে hp intel inside core i3..


করিনা-অনুষ্কার পর এবার শাহিদ-মীরা! তৃতীয় সন্তানের বাবা হচ্ছেন শাহিদ?\nHome/টাইমলাইন/করিনা-অনুষ্কার পর এবার শাহিদ-মীরা! তৃতীয় সন্তানের বাবা হচ্ছেন শাহিদ?\nNiranjana NagSeptember 2, 2020\nবাংলাহান্ট ডেস্ক: বিগত কয়েক দিন ধরেই একের পর এক সুখবর দিচ্ছেন বলিউড (bollywood) তারকারা। নাতাশা স্ট‍্যানকোভিচ হার্দিক পাণ্ডিয়ার প্রথম সন্তানের পর দ্বিতীয় বার মা হতে চলার সুখবর জানান করিনা কাপুর খান (kareena kapoor khan)। সম্প্রতি অনুষ্কা শর্মা (anushka sharma) ও বিরাট কোহলির জীবনেও আসতে চলেছে তাঁদের প্রথম সন্তান। এবার কি শাহিদ কাপু্র (shahid kapoor) মীরা রাজপুতের (meera rajput) পালা?\nদুই সন্তানের বাবা মা শাহিদ ও মীরা। এবার তৃতীয় সন্তান আগমনের সুখবর জানাতে চলেছেন এই তারকা দম্পতি? এমনই গুঞ্জন শোনা যাচ্ছিল বলিপাড়ায়। যাবতীয় জল্পনা কল্পনার উত্তর এবার নিজেই দিয়েছেন শাহিদ পত্নী মীরা রাজপুত।\nসম্প্রতি ইনস্টাগ্রামে ফলোয়ারদের জন‍্য ‘আস্ক মি এনিথিং’ বলে একটি প্রশ্ন উত্তর পর্ব শুরু করেন মীরা রাজপুত। সেখানেই এক অত‍্যুৎসাহী ফলোয়ার তাঁকে জিজ্ঞাসা করে বসেন, তৃতীয় সন্তানের জন‍্য কি চিন্তা ভাবনা করছেন তাঁরা?\nউত্তরে বেশ মজা করেই মীরা লেখেন, ‘হাম দো হামারে দো’। অর্থাৎ দুই সন্তানকে নিয়েই সুখী তাঁরা। আপাতত তৃতীয় সন্তানের চিন্তা ভাবনা করছেন না বলেই পরোক্ষ ভাবে জানিয়ে দেন শাহিদ পত্নী মীরা রাজপুত।\nপ্রসঙ্গত, ২৭ জুন সকালেই সুখবর জানিয়েছেন বিরাট কোহলি ও অনুষ্কা শর্মা। দুজনে একটি ছবি শেয়ার করে জানিয়েছেন, এবার দুই থেকে তিন হতে চলেছেন তাঁরা। জানুয়ারিতেই আসতে চলেছে নতুন অতিথি। তারপর থেকেই শুভেচ্ছার ঢল নেমেছে নেটদুনিয়ায়।\nঅপরদিকে সারা আলি খানের জন্মদিনে একটি যৌথ বিবৃতিতে করিনা ও সইফ বলেন, “খুব আনন্দের সঙ্গে জানাচ্ছি আমাদের পরিবারে নতুন অতিথি আসতে চলেছে। শুভাকাঙ্খীদের অসংখ‍্য ধন‍্যবাদ তাদের ভালবাসা ও শুভকামনার জন‍্য।”\nমৃত্যুর সঙ্গে পাঞ্জা লড়ছেন বুদ্ধদেব ভট্টাচার্য, তাকে দেখতে হাসপাতালে মুখ্যমন্ত্রী মমতা বন্দ্যোপাধ্যায়


‘নারীকে এখনও ভোগের উপকরণ হিসেবে দেখা হচ্ছে’\nপ্রকাশিত : ২০:০৩ ৮ মার্চ ২০১৮\t| আপডেট: ২০:০৫ ৮ মার্চ ২০১৮\nনারী ভালোবাসা ও সৌন্দর্যবোধের অনুপম প্রতীক। নারী মানেই মা, ভগিনী, জায়া। একজন পুরুষ পরিবেশগতভাবে যে আনুকূল্য পায় সেই তুলনায় একজন নারীর সুযোগ সুবিধা খুবই নগণ্য। সমাজ পরিবার-রাষ্ট্রের মধ্যে নারী-পুরুষের মধ্যে রয়েছে পাল্টাপাল্টি অভিযোগ। তবুও দিন শেষে একজন পুরুষকে তাঁর কাঙ্ক্ষিত নারীর কাছেই ফিরতে হয়। তাঁর কাছেই পুরুষ আশ্রয় নেয়। আর দিন শেষে পুরুষকে ঘরে ফেরাতে নারীর অনন্য অবদান রয়েছে।\nআবার অনেক ক্ষেত্রে একজন নারীই তাঁর মাতৃত্বের জায়গা থেকে ছেলে সন্তানের প্রতি বেশি মনোযোগী হয়ে পড়েন। এজন্য যে সব সময় পুরুষ-ই দায়ী তা সত্যি নয়। একজন মায়ের কাছে মেয়ের তুলনায় ছেলেরা বাড়তি অগ্রাধিকার পায়। এরমধ্যেও এক ধরণের ভালোবাসার বৈষম্য সৃষ্টি হয় । বাংলা সাহিত্যের খ্যাতিমান লেখক হুমায়ূন আজাদ এর লেখায় সমাজে নারীর প্রতি বৈষম্যের চিত্র এভাবেই খুঁজে পাওয়া যায়।\n‘ছেলেটি তার বিছানা গুছিয়ে না রাখলে মা খুশি হয়, দেখতে পায় একটি পুরুষের জন্ম হচ্ছে; কিন্তু মেয়েটি বিছানা না গোছালে একটি নারীর মৃত্যু দেখে মা আতংকিত হয়ে পড়ে ।’\nপুরুষের ক্লান্তি-শ্রম ঘামের যথার্থ মূল্যায়ন কেবল একজন নারীই দিতে পারেন। অথচ পুরুষের স্বার্থপরতার কারণে নারীকে মানুষ হিসেবে নয়, যেন ভোগের আর ব্যবহারের উপকরণ মনে করা হয় এখনও। নারীকে যদি পুরুষের মত সমান চোখে দেখা হত তবে বিশ্বব্যাপী নারীর অধিকার নিয়ে কথা উঠত না।বিশেষ করে নারী দিবসেরও প্রয়োজন হতো না। নারীরা ঘরে বাইরে অবহেলিত বলেই তাঁর অধিকার প্রতিষ্ঠার জন্য বিশেষ দিবস অপরিহার্য হয়ে পড়েছে। এমনটিই মনে করেন ইউওয়াই সিস্টেম কোম্পানি লিমিটেডের কর্ণধার ফারহানা এ রহমান।\nনারীর প্রতি পুরুষশাসিত সমাজের দৃষ্টিভঙ্গি, নারীর ক্ষমতায়ন, প্রাত্যাহিক সমস্যা থেকে নারীর প্রগতি, এবং জাগরণের বিষয় নিয়ে নারীর অধিকার, কর্মপরিবেশ, নারীর ক্ষমতায়ন, নারী সম্পর্কে পারিপার্শ্বিক দৃষ্টিভঙ্গি এবং সমস্যা থেকে উত্তরণের উপায় নিয়ে তিনি একুশে টেলিভিশন অনলাইনের সঙ্গে খোলামেলা কথা বলেছেন। আইটি উদ্যোক্তাদের স্বনামধন্য প্রতিষ্ঠান বেসিসের এ ভাইস প্রেসিডেন্টের সাক্ষাৎকার নিয়েছেন একুশে টেলিভিশন অনলাইন প্রতিবেদক কাজী ইফতেখারুল আলম তারেক।\nএকুশে টেলিভিশন অনলাইনঃ নারী সম্পর্কে আপনার মূল্যায়ন কি?\nফারহানা এ রহমানঃ মূলত নারীকে সামনে নিয়ে আসার জন্য আমরা নারী দিবস উদযাপন করি । এই দিবসের অনেক ইতিবাচক দিক রয়েছে। নারীর অধিকার সম্পর্কে সচেতনতা সৃষ্টি করবার জন্য এই রকম একটি দিনের দরকার ছিল। নারী দিবসে নারীকে আলাদা করে দেখার প্রয়োজন নেই। যেহেতু নারীরা সমাজে পুরুষের তুলনায় কিছুটা পিছিয়ে আছে, সেই জন্য নারী দিবসের মাধ্যমে নারীকে বাঁধা জয় করার একটা অনুপ্রেরণা দেওয়া যেতে পারে। এক্ষেত্রে সে তাঁর মানবিক মূল্যবোধ সম্পর্কে সচেতন হতে পারবে বলে মনে করি। সমাজে সফল নারীর সংখ্যা হাতেগুনা। সুতরাং নারী দিবসে সবার প্রতি একটাই চাওয়া সেটা হল সমাজে নারী পুরুষের মধ্যে যেন বৈষম্য না হয় এই ব্যাপারে সবাইকে এগিয়ে আসতে হবে।\nএকুশে টেলিভিশন অনলাইনঃ নারীর অধিকার প্রতিষ্ঠার পথে কোন সমস্যাকে দায়ী করছেন ?\nফারহানা এ রহমানঃ নারীদের প্রতিষ্ঠিত হওয়া অবশ্যই কঠিন। আমি নিজেকে প্রমাণ করতে অনেক কষ্ট হয়েছে। কারণ আমি নারী। আর নারী বলেই এই সমস্যাগুলি মেনে নিতে হয়েছে। আমার উঠে আসার গল্পটা ভিন্ন নয়, আমার মতো এই রকম সমস্যায় জর্জরিত বাংলাদেশে বহু নারী রয়েছে। তাঁদেরও দু`চোখ ভরা স্বপ্ন আছে, কিন্তু সমস্যা থেকে উত্তরণের পথ জানা নেই। আমাদের মোট জনসংখ্যার অর্ধেক যেহেতু নারী এদের একটা বড় অংশ শিক্ষার আলো থেকে বঞ্চিত রয়েছে। নারীদের জন্য পর্যাপ্ত কর্মক্ষেত্র নেই বলেই মূলত নারীরা পুরুষের মতো সমানতালে উঠে আসতে পারছে না। এই ক্ষেত্রে পারিবারিক পরিবেশের সঙ্গে সামাজিক দৃষ্টিভঙ্গিটাকে প্রধান বাঁধা হিসেবে দেখছি। সাহসিকতার মাধ্যমে নারীরা সফল হতে পারবে আর না হয় এরা বোঝা হয়ে থাকবে।\nএকুশে টেলিভিশন অনলাইনঃ অর্থনৈতিক কর্মকাণ্ডে নারীর অংশগ্রহণ বাড়াতে কি করা উচিত?\nফারহানা এ রহমানঃ নারী বলেই তো কেউ বিশেষ সুবিধা পাবে না। সব নারীকেই যোগ্যতা অর্জন করেই সমাজে প্রতিষ্ঠিত হতে হবে। দেশের অর্ধেক জনগোষ্ঠীর যেহেতু নারী তাই এক্ষেত্রে তাঁদের নিষ্ক্রিয় ভুমিকা দেশ ও সমাজকে পিছিয়ে দেয়। যদি তারা অর্থনৈতিক কাজে নিজেকে সম্পৃক্ত করে তবে দেশের উন্নয়ন এবং গ্রগতিতে রাষ্ট্র এগিয়ে যায়। আমি যে সেক্টরে কাজ করি সেখানে তো নারীর অংশগ্রহণ একেবারেই সীমিত। একসময় আমি বেসিসের যখন ডিরেক্টর ছিলাম তখন যেকোনো ভাতে ঘর ভর্তি পুরুষ দেখতাম, এই জায়গাতে নারীর আরও উঠে আসা দরকার। সর্বক্ষেত্রে নারীর পদচারনা বাড়ানো গেলে আমাদের অর্থনৈতিক উন্নতি সাধিত হবে। আর এজন্য নারীদের রোল মডেল যারা তাঁদেরকে আরও বেশি এগিয়ে আসতে হবে। অবশ্য আগের চেয়ে নারীদের অংশগ্রহণ বেড়েছে। আমার মনে হয় শিক্ষিত নারীরা আইটি খাতে এলে ভালো করবেন। এই খাতে এখন প্রচুর জনবল প্রয়োজন।\nএকুশে টেলিভিশন অনলাইনঃ একজন নারী উদ্যোক্তা হিসেবে আইটি খাতে কাজ করতে গিয়ে আপনি কোনো সমস্যার মুখোমুখি হচ্ছেন কিনা?\nফারহানা এ রহমানঃ দেখুন, একটা মেয়েদের কেউ কাজে নিতে চাইতো না। এই জন্য নারীদেরকে সংগ্রাম করে আজকের এই অবস্থানে আসতে হয়েছে। আইটি খাতে কাজ করতে গিয়ে আমি কোনো সহযোগিতা পাইনি।আমি নারী বলে ব্যাংক আমাকে লোন দেয়নি। সবাই বলতো ওনি কয়েকদিন পরে এই কাজে আর থাকবেন না। মেয়েদের সম্পর্কে পুরুষের ধারণা মেয়েরা কোনো কাজ ভালো মত করতে পারে না। আমার পারিবারিক সাপোর্ট থাকার কারণে আমি এই কাজে সফলতা পেয়েছি। এরপরেও আমি স্বাভাবিকভাবে কাজ করতে পারিনি। আমার ছেলেটা প্রতিবন্ধি। এই রকম একটি বাচ্চা নিয়ে আমার উঠে আসতে হয়েছে। যেহেতু ওকে সব সময় নজরে রাখতে হয় তাই তাকেও ছোট বেলা থেকে আইটি কাজে পারদর্শি করে তুলেছি। সেও এখন অর্থনীতিতে ভুমিকা রাখছে। আমাকে সহযোগিতা করছে।\nএকুশে টেলিভিশন অনলাইন : আমাদের দেশে আইটি খাতের সুযোগ-সুবিধা কেমন? তরুণরা এ সুযোগটা কেমন কাজে লাগাতে পারছে?\nফারহানা এ রহমান : আমাদের দেশে আইটি খাত এখন অনেক দূর এগিয়েছে। আজ থেকে ১৫-২০ বছর আগেও মানুষ জানতো না, প্রযুক্তি ব্যবহার করে ঘরে বসেই উপার্জন করা যায়। দেশে এবং দেশের বাইরে এ সেক্টরে কাজের সুযোগ বেড়েছে। এমনকি কেউ চাকরি করতে না চাইলেও, ইচ্ছে থাকলে উদ্যোক্তা হতে পারেন। আমাদের দেশ থেকে ট্রেনিং নিয়ে এখন অনেকেই বিদেশে বড় বড় ফার্মে কাজ করছে। দেশে অন্তত দুই থেকে আড়াই হাজার আইটি ফার্ম রয়েছে, যারা সফটওয়্যার তৈরি, ওয়েব ডিজাইন, ই-কমার্সের কাজ করে বছরে কোটি ডলার আয় করার সামর্থ্য রাখে। এছাড়া সরকারের সব মন্ত্রণালয় এখন অটোমেটেড হচ্ছে। কাগজ-কলম ছেড়ে অটোমেশনের দিকে যাচ্ছে।\nএকুশে টেলিভিশন অনলাইন : আইটি খাতে এত সুযোগ থাকার পরও আমরা পার্শ্ববর্তী দেশ ভারতের সঙ্গে পাল্লা দিয়ে এগিয়ে যেতে পারছি না কেন?\nফারহানা এ রহমান : আমাদের দেশে একজন সিইওকেই (প্রধান নির্বাহী কর্মকর্তা) সব কাজ করতে হয়। ক্রেতা নিয়ে আসা, গুণগত পণ্য নিশ্চিত করা, বিদেশে বাজার তৈরি করা, কর্মী পরিচালনা করা-সবকিছু একজনকেই করতে হয়। অথচ পার্শ্ববর্তী দেশ ভারতে একজন সিইউকে এসব কাজ করতে হয় না। এদের ডিজিটাল মার্কেটিং অনেক শক্তিশালী। যার যার কাজ প্রত্যেকেই সুন্দরভাবে সম্পন্ন করেন তারা। অথচ আমাদের দেশে দক্ষ জনবল তৈরি হচ্ছে না। যারা তৈরি হচ্ছেন, তাদের কেউ কেউ বিদেশে চলে যাচ্ছেন, না হয় উদ্যোক্তা হচ্ছেন। তবে আমি মনে করি এ খাতে আমাদের পিছিয়ে পড়ার অন্যতম কারণ ডিজিটাল মার্কেটিংয়ে দক্ষ জনবল তৈরি না হওয়া।\nএকুশে টেলিভিশন অনলাইন : আপনাদের মতো আইটি উদ্যোক্তারা তাঁদের যোগ্যতা দেখিয়ে বিদেশিদের সঙ্গে প্রতিযোগিতা করে বড় বড় কাজ নিয়ে আসছেন। বিপরীতে আমাদের দেশের প্রতিষ্ঠানগুলো বাইরের ইঞ্জিনিয়ারদের দিয়ে কাজ করাচ্ছেন, বিষয়টিকে আপনি কিভাবে দেখছেন?\nফারহানা এ রহমান : আমাদের বড় বড় প্রতিষ্ঠানগুলো বিদেশ থেকে সফটওয়্যার আমদানি করছে। কখনো কখনো বিদেশি ইঞ্জিনিয়ার নিয়ে এসে সফটওয়্যার তৈরি করছে। এতে প্রতি বছর আমাদের দেশ থেকে প্রচুর পরিমাণ মুদ্রা বিদেশে চলে যাচ্ছে। এর মধ্য দিয়ে আমরা আন্তর্জাতিক ভোক্তা হয়ে পড়েছি। প্রডিউসার হতে হলে আমাদের প্রথমেই নজর দিতে হবে দক্ষ জনশক্তি তৈরির উপর। দেশের আইটি খাতে দক্ষ জনবল যত বাড়বে, আমাদের উৎপাদন ক্ষমতাও তত বাড়বে। একই সঙ্গে বিশ্ব দরবারে দেশীয় পণ্যের গুণাগুণ তুলে ধরতে ডিজিটাল মার্কেটিংয়ে দক্ষ মানবসম্পদ প্রয়োজন।\nঅন্যদিকে দেশীয় বড় বড় প্রতিষ্ঠানগুলোকেও দায়িত্ব নিতে হবে। স্বজাত্যবোধ তৈরি হতে হবে। দেশীয় পণ্যের উপর শতভাগ বিশ্বাস স্থাপন করতে হবে। বিদেশি পণ্যই সেরা এই বোধ থেকে বেরিয়ে আসতে হবে। তবেই দেশের আইটি খাত অনেক দূর এগিয়ে যাবে। একই সঙ্গে সরকারের বিভিন্ন মন্ত্রণালয়গুলোর বিদেশমুখী প্রবণতা থেকে বেরিয়ে আসতে হবে। সম্প্রতি জাতীয় রাজস্ব বোর্ড (এনবিআর) ৫০০ কোটি টাকা ব্যয়ে বিদেশ থেকে সফটওয়্যার তৈরির একটি চুক্তি করলেও সেটি আলোর মুখ দেখছে না। তাই দেশি উদ্যোক্তাদের এ ধরণের সুযোগ দেওয়া হলে, এ খাতে আরো বেশি প্রাণ সঞ্চার হবে।\nএকুশে টেলিভিশন অনলাইন : দক্ষ জনশক্তি তৈরিতে সরকারের কি কি পদক্ষেপ নেওয়া উচিত বলে আপনি মনে করেন?\nফারহানা এ রহমান : দেশের প্রচলিত শিক্ষা ব্যবস্থা দিয়ে দক্ষ জনশক্তি তৈরি হবে না। দক্ষ জনশক্তি তৈরিতে আমাদের শিক্ষা ব্যবস্থায় আমূল পরিবর্তন আনতে হবে। সবাইকে গতানুগতিক শিক্ষায় শিক্ষিত হওয়ার প্রয়োজন নেই জানিয়ে তিনি বলেন, শিক্ষার্থীদের একটা অংশকে অবশ্যই কর্মমুখী শিক্ষায় শিক্ষিত হতে হবে। সরকার সে লক্ষ্যে কিছু পদক্ষেপ নিয়েছে। সেগুলোর বাস্তবায়ন করতে পারলে অবশ্যই জনশক্তি বাড়বে।\nএকুশে টেলিভিশন অনলাইন : আইটি খাত সম্প্রসারণ ও আধুনিকায়নে সরকারের কাছে একজন উদ্যোক্তা হিসেবে আপনি কি আশা করেন?\nফারহানা এ রহমান : দেখুন, এদেশে আইটি খাত যতটুকু বিকাশ ঘটেছে, তার মূলে রয়েছে প্রাইভেট সেক্টর। বাজারে প্রতিনিয়তই আইটি খাতে নতুনত্ব আসছে। তার সঙ্গে আমাদের দেশের উদ্যোক্তারা বিনিয়োগের অভাবে প্রতিযোগিতায় পেরে উঠছে না। তার কারণ আমাদের সেক্টরকে অন্যান্য সেক্টরের মতো ভ্যালুয়েশন করা হচ্ছে না। যার কারণে ব্যাংকগুলো আমাদেরকে লোন দিতে চায় না। আইটি খাতের উন্নয়নে সরকারের প্রথম যে কাজটা করতে হবে, তাহলো কিভাবে এই খাতে বিনিয়োগ বাড়ানো যায় সে বিষয়গুলো সরকারকে আরো আন্তরিকভাবে ভাবতে হবে। যাতে আমাদের মতো উদ্যোক্তারা যোগ্যতা থাকা সত্বেও শুধু বিনিয়োগের অভাবে হারিয়ে না যায়।\nএকুশে টেলিভিশন অনলাইন : ডিজিটাল বাংলাদেশের স্বপ্ন বাস্তবায়নের ক্ষেত্রে আপনি কতটুকু আশাবাদী?\nএকুশে টেলিভিশন অনলাইন : সম্প্রতি দেখা গেছে, তরুণরা ইন্টারনেটে আসক্ত হয়ে পড়ছে? এই ইন্টারনেটকেই কাজে লাগিয়ে কিভাবে আয় করা সম্ভব?\nএকুশে টেলিভিশন অনলাইন : আইটি খাতে আসতে চায়, এমন শিক্ষার্থীদের প্রতি আপনার পরামর্শ কি? আন্তর্জাতিক মানের কর্মী হয়ে উঠতে হলে তাদের কোন দিকটির প্রতি নজর দিতে হবে?\nএকুশে টেলিভিশন অনলাইন : আইটি বিষয়ে পড়ালেখা না করেও কি কেউ এখানে কাজের সুযোগ পেতে পারে?\nপাশাপাশি বেসরকারি খাতেও অনেক প্রতিষ্ঠান রয়েছে, যারা আইটি বিষয়ে ট্রেইনিং দিচ্ছে। এসব প্রশিক্ষণ গ্রহণ করে যে কোনো শিক্ষার্থী এখানে কাজের সুযোগ পেতে পারেন। কারা আপনার এখানে কাজ করছে এমন আরেকটি প্রশ্নের জবাবে তিনি বলেন, ডিপ্লোমা পাশ কিংবা আইডিবি থেকে প্রশিক্ষণ নেওয়া ছেলে-মেয়েরা এখানে বেশি আসছে। এছাড়া কম্পিউটার বিজ্ঞানে পড়ালেখা করা শিক্ষার্থীরাতো আসছেই।\nএমন অনেক কর্মী আছেন যারা দুই থেকে তিন বছর এখানে চাকরি করে দেশের বাইরে চলে যাচ্ছেন। তবে তার আগে অবশ্যই শিক্ষার্থীদের লক্ষ্য স্থির করতে হবে।\nএকুশে টেলিভিশন অনলাইন : আমাদেরকে সময় দেওয়ার জন্য আপনাকে অসংখ্য ধন্যবাদ।\nফারহানা এ রহমান : একুশে টেলিভিশন অনলাইন কে ধন্যবাদ।


জেসাস, আমরা ভালো আছি | blog.bdnews24.com - pioneer blog for citizen journalism in bangladesh\nজেসাস, আমরা ভালো আছি\nমঙ্গলবার ০১ ডিসেম্বর ২০১৫, ০১:১৯ পূর্বাহ্ন\nআপনার প্রাণাধিক প্রিয় সন্তান এই মনুষ্যজাতি, ভালো থাকার সপক্ষে অতি অদ্ভূত সক্ষমতা ও অভিযোজন ক্ষমতা নিয়ে জন্মেছিল এই পৃথিবীতে। এমনকি আমাদের পাপমোচনের জন্য আপনি এই ধরিত্রিতে এসে এত দুঃখ, এত কষ্ট, এত যন্ত্রণা-দুর্ভোগ-লাঞ্ছনা ভোগ না করলেও, এমনকি স্বীয় প্রাণ বিসর্জন না দিলেও আমরা বোধকরি খুব একটা মন্দ থাকতাম না। মন্দ থাকবোই বা কী করে? মন্দ থাকার জন্য প্রথমেই ‘মন্দ’ ব্যাপারটি আদতে কী – সেটা তো জানা প্রয়োজন! হায় পরম-পিতা, আপনার অবুঝ সন্তানেরা যে ভালো-মন্দের প্রভেদ করতেই আর মোটে আগ্রহী নয়! ফলে, তাদের এই নিত্য ভালো থাকা রোধে সাধ্য কার?\nকী অদ্ভূত এক বিশ্বাস নিয়ে আপনি এসেছিলেন এই ধরিত্রির বুকে – সেও সেই দুহাজার বছরেরও আগে, আপনি বিশ্বাস করেছিলেন পাপের পঙ্কিলতায় আকণ্ঠ নিমজ্জিত আপনার সন্তানেরা স্বর্গের দ্বার হতে ফিরে যাবে, যদি তাদের জীবদ্দশায় সেই পাপ স্খলনের জন্য আপনি, পরম পিতা, আপনার পিতৃদায় নিয়ে পবিত্র আত্মার সন্ধান না করেন, মঙ্গলজ্যোতি’র শুভদৃষ্টিতে তাদের অন্তরের কৃষ্ণগহ্বর আলোকিত না করেন, শ্বেতশুভ্র আস্থার হাত বাড়িয়ে কেশাগ্রাবধি ক্লেদসাগরে অস্তমিত সন্তানদের মুক্তির পথে ফিরিয়ে না নেন।\nতাই আপনি পবিত্র আত্মার প্রতিনিধি হয়ে জন্ম নিলেন এই ধূলিধূষরিত মর্ত্যে, মেষপালকের অতি-অনুল্লেখযোগ্য জীবনযাপন করলেন, রোগ-জ্বরাক্রান্ত মানবগোষ্ঠীকে দিলেন চিকিৎসা, সেবা আর আস্থা। পৃথিবীর পথে বেরিয়ে পড়লেন মানব-রিপুর সন্ধানে। আপনি লড়াই করেছেন অসুন্দরের বিরুদ্ধে, অসাম্যের বিরুদ্ধে, অশূচি’র বিরুদ্ধে… অবিশ্বাসের বিরুদ্ধে। অথচ, আপনার প্রধান শত্রু, আপনার সন্তান এই মানবজাতির প্রধান শত্রু যে অবিশ্বাস – তার জলজ্যান্ত নমুনা যে ছদ্মবেশে লুকিয়ে ছিল আপনারই একান্ত অনুসঙ্গীদের মাঝে! আপনি তো সর্বোজ্ঞ, আপনি কি জানতেন না এই ঘৃণ্য সত্য? জানতেন। নিশ্চয়ই জানতেন। জানতেন বলেই না শেষের সেই রাতে, শেষবার পানপাত্র হাতে নিয়ে, বন্ধু-শিষ্য-সহচর পরিবেষ্টিত হয়েও যেন কোণঠাসা বাঘের মতো একাকীত্বের অসহায়তায়, অথচ পর্বৎ-গুহায় ধ্যানমগ্ন ঋষির অবিচলতায় আপনি দেখতে পেয়েছিলেন আপনার আসন্ন পরাজয়, সন্নিকট নির্মম মৃত্যু। তখনও পর্যন্ত সময় কিন্তু ছিল আপনার হাতে। সহস্রাব্দব্যাপী শান্ত জলধির মতো স্থির-কল্প যে সময় আপনারই অপেক্ষায়, তার নিয়ন্ত্রণ তখনও পর্যন্ত তো আপনারই হাতে। আপনি চাইলেই একান্ত অনুগত সময় আপনাকে নিয়ে চলে যেত সকল অবিশ্বাস আর কৃতঘ্ন ষড়যন্তের ঊর্ধ্বে। কিন্তু আপনি তা চাইবেন কেন?\nসন্তানের শেষ পাপটুকু স্বীয় শণিতধারায় ধুয়ে ফেলে তবেই আপনি স্বর্গে ফিরে যেতে চাইলেন। তাই রয়ে গেলেন কিংকর্তব্যবিমূঢ় অনুসারী আর একজন অবিশ্বাসীকে সাথে নিয়ে – সমগ্র মানবজাতির পাপের সমান বৃহৎ সেই ক্রুশ বহনের অপেক্ষায়। শেষ পাপ – জেসাস? আপনি কি সত্যিই বিশ্বাস করেছিলেন, আপনাকে ক্রুশবিদ্ধ করে হত্যা করাই হবে আপনার সন্তানদের শেষ পাপ? না, সে বড়জোর প্রত্যাশা হতে পারে, বিশ্বাস নয়। যে সন্তানেরা আপনার বিশ্বাসের মর্যাদা অতীতেই কখনও রাখেনি, তাদের কাছে এই অন্তিম মুহূর্তে বড়জোর প্রত্যাশাই রাখা যায় – তবে এই হোক তোমাদের শেষ পাপ! … হায় পরমপিতা, আমরা আপনার শেষ প্রত্যাশাটুকুও আমলে নিতে এতটুকু সচেষ্ট হইনি! কথায় বলে, পাপ নাকি বাপকেও ছাড়ে না। দেখুন, আমরা কী নিষ্ঠার সাথে, পরম দায়িত্বজ্ঞান করে সন্তান থেকে সন্তান অবধি, প্রজন্মের পর প্রজন্ম, জাতির পর জাতি ব্যাপ্ত করে বিপুল আগ্রহে খনন করে চলেছি পাপ-পঙ্কিলতার মহাসমুদ্র! হায় জেসাস! তবে কি শেষ পাপ ভেবে আপনার সেই আত্মত্যাগ বৃথাই গেল? এই ভুল বুঝতে পেরেই কি তবে তৃতীয় রাত্রীতে আপনার ঐতিহাসিক সেই পুনরুত্থান!\nতারপরও মোটের উপর আমরা হয়ত ভালোই আছি। এককালে এই মাটির পৃথিবী ছিল সদাপ্রভূর স্বর্গরাজ্য। আজ আমরা আপনার সেই স্বর্গভূমিকে আমাদের নিজস্ব নিয়মে ‘কাস্টমাইজ’ করেছি। রাত্রী না এলে দিনের মহিমা কি বোঝা যায়? কালোর বুকেই না সাদার অবয়ব ফোটে। মন্দ যদি না-ই থাকে, ভালোর প্রভেদ বুঝবো কী করে? আমরা তাই আপনার রেখে যাওয়া পূণ্যময় পৃথিবীতে নিজ দায়িত্বে পাপের বীজ বুনেছি, বুনেই চলেছি। লোভ, ঘৃণা, ক্রোধ, লালসা, হিংসা, বিদ্বেষ আর স্বার্থপরতার জল-হাওয়া-সার-কীটনাশক দিয়ে পরম যত্নে প্রতিপালন করছি পাপের বীষবৃক্ষ। ভালো-মন্দ, উচ্চ-নীচ, ন্যায়-অন্যায়, পূণ্য-পাপের ভারসাম্যরক্ষায় আমরা সদা সচেষ্ট থাকি। ভারটা সর্বদা সাম্যের দিকে রাখতে পারি না, তেমনটা চেষ্টাও করি না প্রায়শ। কী জানেন, আজকাল মনে যা থাকে, তাকে মুখে আনাকে খুব বড় বোকামী বলে ধরে নেয়া হয়। সম্পূরকভাবেই, মুখে আমরা অনর্গল তা-ই বলে থাকি, যা কখনো মনে নিই না। তো, এই কপটতার বহুগামী চর্চায় আমরা বেশ ভালোই একটা মিঠেকড়া-টক-ঝাল-মিষ্টির পৃথিবী দিব্বি বানিয়ে নিয়েছি। আর কী আশ্চর্য, আপনার মহৎহৃদয়ের ছিটেফোটা এখনও যে আমাদের সংকীর্ণ মনের গহীনে রয়ে গেছে, তারই প্রমাণস্বরূপ কিনা কে জানে, আমাদের একান্ত নিজস্ব, সার্বভৌম অধিকারের এই পৃথিবীতেও, আমরা কিন্তু আপনাকেও একটা স্থান দিয়ে রেখেছি! আপনি কী সৌভাগ্যবান – আমাদের এই মানবকূলের মহাশক্তিধর ব্যক্তি ও গোষ্ঠীবর্গ আজও আপনার নাম নেয়! এরা আপনারই নাম নিয়ে “সাগর পেরিয়ে বোমা ফেলে আাসে বীরপুরুষের বেশে”! এদের প্রায় সকল কর্মকাণ্ডের সূচনা হয় একটি স্তোকবাক্যে – ইন গড উই ট্রাস্ট। না ভুল করবেন না, এটা কোনো প্রার্থনা কিংবা প্রতিজ্ঞা নয়। এ হলো নিছকই এক বিবৃতি। কারণ আমরা তো জানিই, আপনাতে বিশ্বাস অর্পন না করলেও আপনার বিশেষ কিছু করবার নেই। সেই যে একবার দুহাজার বছর আগে আপনি অবিশ্বাসীদের পাপ সাথে নিয়ে ক্রুশবিদ্ধ হয়ে মরে গেলেন, আবারও কি ফিরে আসবেন এই মর্ত্যে? আবারও মরতে! … ফলে, আমরা আপনার কষ্ট লাঘবের জন্যই কিনা, আগেভাগে স্বীকার করে নিলাম – আমরা আপনাকে বিশ্বাস করি। ব্যস, আপনিও খুশি থাকলেন, আমরাও নিশ্চিন্তে নির্বিঘ্নে আমাদের জাত-ব্যবসা শুরু করে দিলাম… জানেন তো, আমাদের ব্যবসায়ীরা আজকাল বেশ উচ্চকণ্ঠে ঘোষণা করে – “ইন গড উই ট্রাস্ট, অল আদার পে ক্যাশ”! হা হা হা…\nতো, জেসাস – এভাবেই আমরা যুগে যুগে আমাদেরই গড়া অবিশ্বাসের নিগড়ে স্বীয় আত্মাকে বেঁধে রেখে এমন পাপের বেসাতি চালিয়েই যাবো, আপনি আমাদের নিয়ে ভাববেন না। আমরা এভাবেই ভালো থাকবো। আপনার চলে যাওয়ারও প্রায় সাড়ে ছ’শো বছর পর আপনারই আরেক উম্মত এসেছিলেন এই ধরিত্রিতে। তিনিও সবাইকে শান্তি ও সংহতির বাণী শুনিয়ে গেলেন। আমরা তাঁর কথাও জেনেছি, শুনেছি, মেনেছি। তারপর আবার সব যে-কে-সেই! … আমাদের আর অবতারের দরকার নেই, হে পিতা। আমরা আসলে এভাবেই থাকবো। ভালো-মন্দের সংজ্ঞা কী? সে বড়ই আপেক্ষিক প্রশ্ন। সেই তর্কে না গিয়ে স্বীয় বিবেচনাকেই বাস্তব ধরে নিয়ে আমরা আমাদের এই থাকাটাকে ভালোই বলতে চাই। ভালো বললেই তো ভালো থাকা যায়। এই যে আগামীকাল শুরু হচ্ছে ডিসেম্বর, আপনার জন্মমাস। আমরা সারাটা মাস ধরে ক্রিসমাস ডে পালন করবো। চার্চে মোমবাতি জ্বালাবো, বাইরে আলোকসজ্জা। ক্রিসমাস ট্রি সাজানো হবে, নতুন কাপড়, নতুন জুতো, খেলনা, চকোলেট… আর অপেক্ষায় থাকবো, কখন সান্তা ক্লজ আসবেন আর নিরন্ন-বঞ্চিতদের উপহারসামগ্রী দিয়ে যাবেন। আমরা কিন্তু ফিরেও দেখবো না পার্শ্ববর্তী অসহায় মানুষটিকে – ওসব সান্তা বুড়োর কাজ, আমরা কেন তাঁর কাজে দখলদারী করবো? সবার কাজ সবার দায়িত্ব ভাগ করা, ইউ নো? উই আর হ্যাপি এন্ড উই আর অলরাইট। জানেন তো, আজকের পৃথিবীতে ‘অলরাইট’ থাকার সূত্র কী? ফার্স্ট অব অল, ফরগেট হুইচ রং এন্ড হোয়াট’স রাইট, দ্যাটস দ্য ওয়ে টু বি অলরাইট।\nজেসাস, সত্যি বলছি – আমরা ‘বোধহয়’ ভালোই আছি!


প্রকাশিত : ১৩:০২, মার্চ ২৩, ২০১৬ | সর্বশেষ আপডেট : ১৯:৩৩, মার্চ ২৩, ২০১৬\nকে কাকে করছে? অর্থনীতির দুর্বৃত্তায়ন কি রাজনীতিকে দুর্বৃত্তায়িত করছে, নাকি দুর্বৃত্তায়িত রাজনীতি অর্থনীতির দুর্বৃত্তায়ন সৃষ্টি করছে? নাকি উভয়ই ঘটছে? বলা কঠিন। তবে একথা সন্দেহাতীতভাবে বলা যায় বাংলাদেশে দুর্নীতির প্রকোপ কেবল বাড়ছেই।\nঅফিস আদালতে ঘুষ, বড় কাজে কমিশন ভাগাভাগি, নির্মাণ কাজের অর্থ লোপাট, জমি বেচাকেনায় চুরি, রাজস্বখাতে দুর্নীতিসহ নানা ফিরিস্তি দিয়ে শেষ হবেনা। তবে আর্থিকখাতের বড় বড় চুরি আর ডাকাতির ঘটনা সবাইকে পরাজিত করেছে বলেই মনে হয়। মার্কিন রিজার্ভ ব্যাংক থেকে বাংলাদেশ ব্যাংকের রিজার্ভ চুরির ঘটনার পর আবার আলোচনায় হলমার্ক কেলেংকারি, বেসিক ব্যাংক দুর্নীতি, বিসমিল্লাহ গ্রুপের ঋণ কেলেংকারি। কিন্তু আলোচনায় নেই কেমন করে ব্যক্তি বিশেষরা হয়ে উঠছেন একাধিক ব্যাংকের প্রভু।\n২০১৪ সালে বাংলাদেশ অর্থনীতি সমিতির এক অনুষ্ঠানে বিশিষ্ট অর্থনীতিবিদ ও ঢাকা বিশ্ববিদ্যালয়ের অর্থনীতি বিভাগের শিক্ষক অধ্যাপক আবুল বারকাত বলেছিলেন, দেশের অর্থনীতি দুর্বৃত্তায়নের ফাঁদে পড়েছে। তার এই মন্তব্যের তিন বছরের মাথায় এসে ধারণা করছি, ফাঁদে নয়, দুর্বৃত্তায়নের ভেতরেই হাবুডুবু খাচ্ছে অর্থনীতি। দুর্বৃত্তায়ন প্রক্রিয়া তৈরি করে বাজার, প্রশ্রয় দেয় রাষ্ট্র।\nআওয়ামী লীগের নির্বাচনী ইশতেহার ২০০৮-এ বলা হয়েছিল জনগণের রায়ে সরকার গঠন করতে পারলে দলটি ৫টি বিষয়কে অগ্রাধিকার দেওয়া হবে। সেগুলো হল (১) দ্রব্যমূল্য বৃদ্ধি প্রতিরোধ এবং বিশ্বমন্দার মোকাবিলায় সার্বিক অর্থনৈতিক স্থিতিশীলতা নিশ্চিত করা, (২) দুর্নীতির বিরুদ্ধে কার্যকর ব্যবস্থা, (৩) বিদ্যুৎ ও জ্বালানি খাত উন্নয়ন, (৪) দারিদ্র্য বিমোচন, এবং (৫) সুশাসন প্রতিষ্ঠা।\nআর ২০১০ সালে বাংলাদেশ অর্থনীতি সমিতির ১৭তম দ্বিবার্ষিক সম্মেলনে প্রধানমন্ত্রী শেখ হাসিনা বলেছিলেন, “আমার নিজস্ব একটা উন্নয়ন দর্শন আছে। আর তা হচ্ছে দেশের সিংহভাগ গ্রামীণ দরিদ্র মানুষের উন্নয়ন। ভূমিহীন, প্রান্তিক জনগোষ্ঠির উন্নয়ন। আর এজন্য আমি মনে করি, শুধু প্রবৃদ্ধি অর্জন করলেই হবে না, এই প্রবৃদ্ধির ফসল যাতে দরিদ্র মানুষের ঘরে পৌঁছে তার উপায় বের করতে হবে”।\nপ্রধানমন্ত্রী এখনও এই দর্শনে প্রতিজ্ঞাবদ্ধ বলেই বিশ্বাস আছে। কিন্তু অর্থনীতির দুর্বৃত্তায়নের যে গতি বা চেহারা উন্মোচিত হচ্ছে তাতে দেশ থেকে দারিদ্র্য, বৈষম্য ও অসমতা দূরীকরণ এক দুরূহ কাজ হয়ে দাঁড়িয়েছে। অন্যের সম্পদ গ্রহণ, অধিগ্রহণ, হরণ, দখল, বেদখল, আত্মসাতের মাধ্যমে দুর্বৃত্তায়ন হয়। দুর্বৃত্তরা সমাজের মোট সম্পদ শুধু হরণই করেনা, প্রতিষ্ঠানসমূহও ধ্বংসও করে দেয়। এই প্রক্রিয়ায় রাজনীতির সহযোগিতায় ক্ষমতাধররা অধিকতর ক্ষমতাবান হয়, আর ক্ষমতাহীন দরিদ্রের অক্ষমতা কেবলই বাড়তে থাকে। দুর্বৃত্ত-লুটেরাদের সঙ্গে বাজার-অর্থনীতি-রাজনীতি-সরকার এর সমস্বার্থের সম্মিলনই যেন চারদিকে লক্ষ্য করা যাচ্ছে।\nঅর্থনীতি এবং রাজনীতির দুর্বৃত্তায়নে গুটি কয়েক লোক অঢেল বিত্ত সম্পদের মালিক হয়েছে। এমন অবস্থা চলছে যে, তাতে প্রবৃদ্ধি যদি বাড়েও সেই উন্নয়ন মানুষকে কেবল বঞ্চনা দিতে তাকে। উন্নয়নের মানবিকীকরণ চাইলে ফাও-খাওয়া শ্রেণী আর গোষ্ঠীকে রাজনীতি ও সরকার থেকে সম্পূর্ণ বিচ্ছিন্ন করে ফেলতে হবে। আর এজন্য প্রয়োজন মানুষের প্রতি শ্রদ্ধাশীল, সহমর্মী ও আস্থাশীল সুদূর অন্তর্দৃষ্টিসম্পন্ন রাজনৈতিক নেতৃত্ব। সমাজ থেকেও প্রচণ্ড শব্দে এই দাবি উঠতে হবে।\nকোনও কোনও গবেষক বলেন, কালো অর্থনীতির আকার এখন বৈধ অর্থনীতির প্রায় ৭৫ শতাংশেরও বেশি। আমলাতান্ত্রিক দুর্নীতি, চোরাচালান, কালোবাজারি, মাস্তানি, চাঁদাবাজি, ঠিকাদারির নামে পুঁজি লুণ্ঠন, রাজনৈতিক নেতা-পাতিনেতা-কর্মীদের লুটপাট কিংবা মন্ত্রী-সাংসদদের মার্জিন-শিকার- এগুলোই কালোটাকার প্রধান উৎস, এটা মোটামুটি সবার জানা। জমিজমা, প্লট, অ্যাপার্টমেন্ট, বাড়ি, দোকানপাট ইত্যাদি বেচাকেনায় সঠিক দাম কখনও দেখানো হয়না সরকারের কর ফাঁকি দেওয়ার জন্য। তাই কালোটাকা সৃষ্টি হওয়াটা এখানে লেনদেনের ভেতরকার সংস্কৃতি।\nএসব চেনা পথের বাইরে এক ভয়ংকর উপদ্রব আর্থিক খাতে অনিয়ম আর দুর্নীতি। আর্থিক খাতে রাজনৈতিক ব্যক্তিদের প্রভাবই দুর্নীতির বড় কারণ। ব্যাংক কর্মকর্তারা না চাইলেও অনেক সময় অনিয়মের সঙ্গে আপোষ করতে হয় রাজনৈতিক চাপের কারণে। ঋণ পাওয়ার যোগ্য না হলেও ঋণ দিতে হয় বাধ্য হয় ব্যাংক, বিশেষ করে সরকারি ব্যাংক।\nসব সরকারের আমলেই রাষ্ট্রায়ত্ত ব্যাংকগুলোতে দলীয় লোকদেরকে ব্যাংকের পরিচালনা পর্ষদে বসানোর কারণে এ ব্যাংকগুলোতে সবসময়ই দুর্নীতির প্রকোপ থাকে বেশি। দুর্নীতি বন্ধ করতে হলে আর্থিক খাতে সব ধরণের রাজনৈতিক প্রভাব বন্ধ করতে হবে। কেন্দ্রীয় ব্যাংক হিসেবে বাংলাদেশ ব্যাংক নিজেও অসহায় কোনও কোনও ক্ষেত্রে। বিশেষ করে রাষ্ট্রায়ত্ত ব্যাংকের অনিয়মে কিছুই করার থাকেনা বাংলাদেশ ব্যাংকের। সেখানে মূল আধিপত্য অর্থমন্ত্রণালয়ে ব্যাংকিং ও আর্থিক প্রতিষ্ঠান বিভাগের। একজন সচিবের নেতৃত্বে এই বিভাগ হয়ে উঠেছে কেন্দ্রীয় ব্যাংকের স্বায়ত্তশাসন ও ব্যাংকিং জগতে সুশাসনের প্রধান অন্তরায়।\nবাজার বিবেচনায় কত বড় আমাদের আর্থিক খাত? অথচ ব্যাংকের সংখ্যা কেবল বাড়ছে। ব্যাংক মালিকানা কেনার যে হিড়িক পড়েছে, তার সঙ্গে আসলে মানি লন্ডারিং ওতপ্রোতভাবে জড়িয়ে আছে।\nবাংলাদেশের আর্থিক প্রতিষ্ঠানগুলো, বিশেষ করে ব্যাংক বর্তমানে একটি শক্ত ভিত্তির ওপর দাঁড়ানোর চেষ্টা করছে। পুরনো ব্যাংকের সঙ্গে আরো কিছু নতুন ব্যাংক যুক্ত হয়েছে গত কয়েক বছরে। ব্যাংকিং ব্যবস্থায় অনিয়ম ও দুর্নীতির যেসব চিত্র উন্মোচিত হয়েছে, এখনও হচ্ছে তাতে করে ব্যাংকগুলোতে আস্থার সংকট সৃষ্টি হতে পারে সহসাই, যা কেউ চায়না।\nব্যাংকিং সেক্টরের বিভিন্ন নিয়মকানুন সঠিকভাবে পরিপালন এবং কেন্দ্রীয় ব্যাংকের আইনগত কর্তৃত্ব প্রতিষ্ঠা ব্যাংকিং খাতের শৃঙ্খলা বজায় রাখার জন্য অত্যন্ত জরুরী। আর এক্ষেত্রে রাজনৈতিকভাবে শক্তিশালী মানুষেরা অন্তরায়।\nআর্থিক খাত এখন যতটা না ‘ব্যবসাবান্ধব’, তার চেয়ে অনেক বেশি দলবান্ধব। আমরা বুঝতে পারছি অর্থনীতি ও প্রশাসনে রাজনীতির দুর্বৃত্তায়ন হয়েছে। আইন বন্দী হয়ে পড়েছে টাকার কাছে। আর্থিক খাতে যে কয়টি কেলেংকারির ঘটনা ঘটেছে, সেগুলোকে বিশ্লেষণ করে নতুন করে এই জগতে সুশাসনের কথা চিন্তার সুযোগ এসেছে। রিজার্ভ চুরির ঘটনা কেবলই সাইবার নিরাপত্তার দৃষ্টিতে না দেখে দেখতে হবে পুরো জগতটিকে কি করে দুর্বৃত্তদের কবল থেকে বের করে আনা যায় সেই বিবেচনায়।\nতাসকিনের জন্য ভালোবাসা


আমানতকারীদের আলটিমেটাম পিপলস লিজিং থেকে টাকা ফেরত পেতে - Business24BD\nতিনি বলেন, ‘কেন্দ্রীয় ব্যাংকের নিয়ন্ত্রণে থাকার পরও কীভাবে এখান থেকে টাকা পাচার হয়? অডিটের সময় কেন ধরা পড়ে না? আমরা আজ কোনো ভিক্ষা চাচ্ছি না, প্রণোদনা চাচ্ছি না, আমরা আমাদের টাকা ফেরত চাচ্ছি। বাংলাদেশ ব্যাংক আমাদের বার বার আশ্বাস দিলেও এখন পর্যন্ত টাকা ফেরত দেয়া হয়নি।‘\nতিনি আলটিমেটাম দিয়ে বলেন, ‘আগামী ১৫ দিনের মধ্যে যদি আমাদের টাকা ফেরত না পাই তাহলে রাজপথে অবস্থান করবো। প্রতিটি ফাইন্যান্স কোম্পানির সামনে আমরা ব্যানার টাঙিয়ে দেবো। আমরা লিখে দেবো ফাইন্যান্স কোম্পানিতে টাকা দিলে আপনি এক টাকাও ফেরত পাবেন না। একইসাথে বাংলাদেশ ব্যাংকের সামনে আমাদের টানা অবস্থান কর্মসূচি চলবে। অনেক ধৈর্যের পরিচয় দিয়েছি, আর পারছি না, দেয়ালে পিঠ ঠেকে গেছে। আমাদের অনেকে অসুস্থ, কেউ কেউ মারা গেছেন, কেউ চিকিৎসা করাতে পারছেন না, মেয়ে বিয়ে দিতে পারছেন না, সংসার চালাতে পারছেন না, আমাদের টাকা ফেরত দিন, আমরা বাঁচতে চাই।‘\nবিনিয়োগকারীদের একজন একেএম আনসার উদ্দিন বলেন, ‘আমি সরকারি চাকরি করতাম, পাঁচ বছর হলো অবসর নিয়েছি। এ সময়ের মধ্যে আমার অবসরের টাকা আমি পিপলস লিজিং অ্যান্ড ফাইন্যান্স কোম্পানিতে বিনিয়োগ করেছি। এখন এখান থেকে কিছু লাভ পাবো, মেয়ের বিয়ে দেবো। এখন আর কোনো টাকা পাচ্ছি না, কোনো লাভ দেয়া হয় না, সংসার চালাতে পারি না। আমার মেয়ে বড় হয়ে গেছে, তার বিয়ে দিতে পারছি না। আমি সমাজে ভিক্ষা করতে পারছি না, আবার সংসার চালাতেও পারছি না। এ অবস্থায় আমার বেঁচে থাকা বা মরে যাওয়া সমান কথা। বাবা হয়ে মেয়ের বিয়ে দিতে পারছি না, এটা লজ্জার, সমাজে মুখ দেখাতে পারছি না।‘\nরায়হান কবির নামে আরেক বিনিয়োগকারী বলেন, ‘পিপলস লিজিং চোর, এটা মেনে নিলাম। তাহলে বাংলাদেশ ব্যাংকের যে পরিচালক পিপলস লিজিং দেখভাল করতেন তার উপস্থিতিতে কীভাবে টাকা পাচার হলো। তিনিও কি চোর নন? ফারমার্স ব্যাংকের সমস্যা থাকায় সেখানে তিন হাজার কোটি টাকার ফান্ড গঠন করা হয়। ফারমার্স ব্যাংককে সচল করা হলো, তাহলে ফাইন্যান্স কোম্পানিতো বাংলাদেশ ব্যাংকের অধিভুক্ত, তাদের নিয়ন্ত্রণে পরিচালিত পিপলস লিজিং কী অন্যায় করলো যে এখানে একটা ফান্ড দেয়া হবে না? আমরা ছয় হাজার বিনিয়োগকারী পথে বসতে চলেছি। দুদক কর্তৃক পিকে হালদারের জব্দ করা এক হাজার ৫৭ কোটি টাকা থেকে ৭৫০ কোটি টাকা দেয়া হোক। অন্তত আমরা যেন বাঁচতে পারি।‘\n← বিজিবিতে ২৪৪ জনের চাকরির সুযোগ\nলভ্যাংশ প্রদানের নির্দেশ ৩০ দিনের মধ্যে →\nরাশিয়া ও মিয়ানমারের ওপর নিষেধাজ্ঞা


দাদার লাঠিঘাতে ৪ মাসের শিশু নাতি নিহত : রেফার করিয়ে নিথর দেহ নিয়ে দ্রুত হাসপাতাল ত্যাগ – দৈনিক মাথাভাঙ্গা\nদাদার লাঠিঘাতে ৪ মাসের শিশু নাতি নিহত : রেফার করিয়ে নিথর দেহ নিয়ে দ্রুত হাসপাতাল ত্যাগ\nচুয়াডাঙ্গা জীবননগরের গঙ্গাদাসপুরে আবাদ করা ধান ভাগ করা নিয়ে পিতা-পুত্রের মধ্যে সৃষ্ট বিরোধে চরম খেসারত\nস্টাফ রিপোর্টার: দাদার লাঠির আঘাতে আহত ৪ মাসের শিশু আল মিরাজ মারা যাওয়ার পর তার লাশ চুয়াডাঙ্গা সদর হাসপাতাল থেকে দ্রুত কৌশলে সরিয়ে নেয়া হয়েছে। হাসপাতালে চিকিৎসাধীন রোগীর লোকজন বলেছেন, শিশু হাসপাতালে মারা গেলে লাশ সরিয়ে নেয়ার কৌশল হিসেবে চিকিৎসককে দিয়ে রেফার করিয়ে নেয়া হয়। পরে লাশ শ্যালোইঞ্জিন চালিত আলমসাধুযোগে জীবননগরের উদ্দেশে নেয়া হয়। পুলিশের চোখ এড়িয়ে রাতারাতি দাফন সম্পন্নের চেষ্টা চলে।\nআল মিরাজ চুয়াডাঙ্গা জীবননগরের গঙ্গাদাসপুর গ্রামের ইকরামুল হকের ছেলে। তাকে গতরাত ৮টা ৪০ মিনিটে চুয়াডাঙ্গা সদর হাসপাতালে ভর্তি করানো হয়। কর্তব্যরত চিকিৎসক ডা. মশিউর রহমান ভর্তি করে শিশু ওয়ার্ডে নেয়ার নির্দেশনা দেন। শিশু ওয়ার্ডের শিশু রোগ বিশেষজ্ঞ ডা. মাহবুব হোসেন মিলন রোগীকে দ্রুত সার্জারি বিভাগে নিয়ে চিকিৎসা দেয়ার পরামর্শ দেন। সার্জারি ওয়ার্ডে নেয়া হয়। চিকিৎসাও দেয়া হয়। কিছুক্ষেণের মধ্যে নিথর হয়ে যায় শিশু আল মিরাজ। মারা গেছে বলে নাকে লাগানো অক্সিজেনের পাইপ খুলে নেয়া হয়। শুরু হয় কান্নাকাটি। আনুমানিক ২২ মিনিট কান্নাকাটির এক পর্যায়ে নিথর দেহ সরিয়ে নেয়ার চেষ্টা চলে। অবশ্য এরই মাঝে চিকিৎসককে দিয়ে রেফার্ড করিয়ে নিয়ে শিশুর নিথর দেহ তোলা হয় শ্যালোইঞ্জিন চালিত আলমসাধুতে। কোথায় নেয়া হচ্ছে? এ প্রশ্নের জবাব না দিয়ে নিথর শিশু নিয়ে আলমসাধু ছুটতে থাকে জীবননগরের দিকে।\nশিশুর মাথায় গুরুতর আঘাত। মাত্র ৪ মাস বয়সে কার লাঠির আঘাতে নিহত হলো শিশু আল মিরাজ। এ তথ্য জানতে গেলে শিশুকে হাসপাতালে ভর্তি করানোর সময় সাথে থাকা কয়েকজন বলেন, জমিতে এক সাথে আবাদ করা ধান নিয়ে পিতা মনজুর কাদেরর সাথে ছেলে ইকরামুলের বাগবিতণ্ডা শুরু হয়। ছেলে আল মিরাজকে কোলে নিয়ে এগিয়ে যায় ইকরামুলের স্ত্রী মাবিয়া খাতুন। এ সময় ক্ষুব্ধ মনজুর কাদের তার ছেলের স্ত্রী মাবিয়ার মাথায় লাঠি মারতে গেলে তা লাগে শিশু আল মিরাজের মাথায়। সাথে সাথে তাকে নেয়া হয় হাসপাতালে। শেষ পার্যন্ত বাঁচাতে না পেরে লাশ দ্রুত দাফনের পক্রিয়া শুরু করে মনজুর কাদের ও তার লোকজন।\nসদাবরিতে পিলার পুঁতে রাস্তার জমি দখলের অভিযোগ : দুর্ঘটনার আশঙ্কা\nমেহেরপুর গাংনীর ধানখোলায় সাপ আতঙ্ক


আজ আপনার জন্ম হলে পাশ্চাত্য মতে আপনি বৃশ্চিক রাশির জাতক জাতিকা। আপনার ওপর প্রভাবকারী গ্রহ: রবি ও মঙ্গল। ১৮ তারিখে জন্ম হবার কারনে আপনার উপর মঙ্গলের প্রভাব প্রবল। আপনার শুভ সংখ্যা: ৯,১৮,২৭। শুভ বর্ণ: লাল । শুভ বার ও গ্রহ: মঙ্গল ও রবি। শুভ রত্ন: রক্তপ্রবাল । আজকের দিনে জন্মগ্রহণকারী বিখ্যাত ব্যক্তিরা হলেন: নভোচারী এলেন […]\nলাইফস্টাইল ডেস্ক : প্রেমে পড়লেই জীবনটা যেন এক নিমেষে রঙিন হয়ে ওঠে। প্রতি পদে তখন প্রেমিকের সঙ্গ ভালো লাগে। এমনকী, প্রেমিককে বাদ দিয়ে একার জন্য কিছু চিন্তাও করা যায় না। কিন্তু এই করতে গিয়ে আপনি নিজেকেই হারিয়ে ফেলছেন না তো? নিজেকে ছাপিয়ে যদি প্রেমিকের পছন্দ-\nলাইফস্টাইল ডেস্ক : পুরুষরা যতোই বলুক নারীরা ছলনাময়ী, রহস্যময়ী কিন্তু বাস্তবে সম্পর্কের ক্ষেত্রে দায়িত্বশীল নারীকেই বেশি হতে দেখা যায়। গবেষকদের তথ্য অনুযায়ী সম্পর্কে ধোঁকা দেয়ার দিক দিয়ে নারীদের চাইতে পুরুষরাই এগিয়ে রয়েছেন। সে যাই হোক, সম্পর্ক একটু নড়বড়ে হলে প্রথম আঙুল কিন্তু নারীদের দিকেই যায় তারা যতোই সম্পর্কের প্রতি সৎ থাকুক না কেন।\nলাইফস্টাইল ডেস্ক: বিয়ের কিছুদিন কিংবা কয়েক বছর পরই দাম্পত্য কলহে ঘর ভাঙছে, স্বামী-স্ত্রীর ছাড়াছাড়ি হয়ে যাচ্ছে। স্ত্রীর প্রতি আকর্ষণ হারিয়ে স্বামী হয়তো পাশের বাড়ির কোনও সুন্দরী নারীর সঙ্গে শারীরিক সম্পর্কে লিপ্ত হচ্ছে। আবার স্বামীর দায়িত্বহীনতা ও অক্ষমতা হয়তো কোনও কোনও স্ত্রীকে পরপুরুষের দিকে আকৃষ্ট করছে। এক সমীক্ষায় দেখা গেছে, শতভাগ না হলেও অন্তত ৭৭ ভাগ […]\nআজ আপনার জন্ম হলে পাশ্চাত্য মতে আপনি বৃশ্চিক রাশির জাতক জাতিকা। আপনার ওপর প্রভাবকারী গ্রহ: মঙ্গল ও শনি। ১৭ তারিখে জন্ম হবার কারনে আপনার উপর শনির প্রভাব প্রবল। আপনার শুভ সংখ্যা: ৮,১৭,২৬। শুভ বর্ণ: লাল ও নীল। শুভ বার ও গ্রহ: শনি ও মঙ্গল। শুভ রত্ন: রক্তপ্রবাল ও নীলা। আজকের দিনে জন্মগ্রহন কারী বিখ্যাত ব্যক্তিরা […]\nলাইফস্টাইল ডেস্ক : বেশিরভাগ নারী সম্পর্ক স্থাপনের ক্ষেত্রে অল্প মেদ আছে এমন পুরুষদেরই বেশি বিশ্বাসযোগ্য মনে করেন। হালকা গোলগাল ও সাধারণ চেহারার মধ্যেই নিরাপত্তা খুঁজে পান তারা। ইউনিভার্সিটি অব মিসৌরির একটি সমীক্ষা অনুযায়ী একনজরে দেখে নেওয়া যাক কেমন ছেলে পছন্দ\nলাইফস্টাইল ডেস্ক : প্রতিটি সম্পর্কে ঝগড়া একটি স্বাভাবিক ব্যাপার। কখনও কখনও ঝগড়ার ফলে সম্পর্কের গভীরতা আরো বৃদ্ধি পায়। আবার অতিমাত্রায় ঝগড়ার ফলে সম্পর্কের সমাপ্তিও ঘটে। তাই অবশ্যই সম্পর্কের প্রতি রক্ষণাত্মক হতে হবে। একে-অপরকে বোঝার চেষ্টা করতে হবে। এরপরও যদি ছোটখাটো ঝগড়া-বিবাদ লেগেই থাকে তবে সেসব ঝগড়া এড়ানোর কিছু কার্যকরী উপায় জেনে নিন-\nলাইফস্টাইল ডেস্ক : যা আপনার কাছে সামান্য কথা, তা অন্যের কাছে হতে পারে গুরুত্বের কিছু। এটা সর্বক্ষেত্রে সকলের জন্যই প্রযোজ্য। তবে সবচেয়ে বেশী গুরুত্বপূর্ণ আপনার জীবন সঙ্গিনী বা মেয়ে বন্ধুর জন্য। মেয়েরা ছেলেদের কাছ থেকে অনেক কিছুই শুনতে চায়। কিন্তু ছেলেরা এই বিষয়ে একেবারেই বুঝতে চায় না। বলতে গেলে, তারা এসব ছোট ছোট কথাকে তেমন একটা পাত্তাও দেয় না। অথচ এই বিষয়গুলোই তাদের সম্পর্ককে আরো মজবুত করে।\nসম্পর্কের ক্ষেত্রে বুদ্ধিমতীরা যেসব ভুল এড়িয়ে চলেন\nলাইফস্টাইল ডেস্ক : প্রত্যেকের সম্পর্কই আলাদা হয়ে থাকে। কারণ সবার মনই আলাদা আলাদা। তবে অপরিণত আচরণ অনেক সময় অনেক সুন্দর সম্পর্কও নষ্ট করে দেয়। পরিণত মনস্ক বা বুদ্ধিমতী নারীরা নিজেদের সম্পর্কের ক্ষেত্রে নির্দিষ্ট কিছু জিনিস কখনোই করেন না। জেনে নিন কী কী বিষয় সব সময় এড়িয়ে চলেন বুদ্ধিমতীরা-\nলাইফস্টাইল ডেস্ক : একেবারে নির্মেদ পেট কে না চায়? কিন্তু সমস্যা হচ্ছে, চাইলেই পৃথিবীর সব ভালো জিনিস আমাদের হাতর নাগালে আসে না। তার জন্য প্রচুর পরিশ্রম করতে হয় এবং লেগে থাকতে হয় ধৈর্য ধরে। পেটের চারপাশেই জমতে শুরু করে চর্বি সহজে, চট করে যেতেও চায় না। যাঁরা ভাবেন স্রেফ অজস্র সিটআপ করলেই পেট নির্মেদ হয়ে […]\nডায়াবেটিস রোগটির সঙ্গে এখন কম-বেশি সবাই পরিচিত। এটি এমন একটি রোগ যার কারণে দেহের গুরুত্বপূর্ণ অঙ্গের কার্যক্ষমতা হ্রাস পেয়ে হার্ট অ্যাটাক, কিডনি নষ্ট হয়ে যাওয়া, অন্ধ হয়ে যাওয়া, পায়ে পচন, এমনকি পা কেটে ফেলা পর্যন্ত লাগতে পারে। বিশ্ব স্বাস্থ্য সংস্থার মতে, ডায়াবেটিস এখন একটি মহামারী রোগ। ডায়াবেটিস নিয়ন্ত্রণে দৈনন্দিন জীবনযাত্রার লক্ষণীয় বিষয়- যে খাবারগুলো খাওয়া […]\nPrev ১ … ৭৬ ৭৭ ৭৮ ৭৯ ৮০ … ১৯৩ Next


ঢাকা : ২৬ জুলাই ২০২০\nজাতির জনক বঙ্গবন্ধু শেখ মুজিবুর রহমানের দৌহিত্র, প্রধানমন্ত্রী জননেত্রী শেখ হাসিনার পুত্র এবং ডিজিটাল বাংলাদেশের বাস্তবায়নকারী সজীব ওয়াজেদ জয়_ এর ৫০তম জন্মদিন উদযাপন উপলক্ষে গোল্ডেন স্পোর্টিং ক্লাব আগামীকাল ২৭ জুলাই * সজীব ওয়াজেদ জয় আন্তর্জাতিক অনলাইন র‍্যাপিড চেস টুর্নামেন্ট * চেস.কম_এ আয়োজন করতে যাচ্ছে।\nউদ্বোধনী অনুষ্ঠানে ভিডিও বার্তায় দাবাড়ুদের শুভেচ্ছা জানাবেন যুব ও ক্রীড়া প্রতিমন্ত্রী মো. জাহিদ আহসান রাসেল এমপি।\nশুধু তাই নয়, অনলাইনে সংযুক্ত থাকবেন বাংলাদেশ দাবা ফেডারেশনের সভাপতি আইজিপি ড. বেনজীর আহমেদ।\nটুর্নামেন্টের পৃষ্ঠপোষক কানাডিয়ান ইউনিভার্সিটি অব বাংলাদেশ_এর চেয়ারম্যান ও বাংলাদেশ দাবা ফেডারেশনের সহসভাপতি চৌধুরী নাফিজ সরাফাত।\nউদ্বোধনী অনুষ্ঠানে আরো থাকছেন আয়োজক গোল্ডেন স্পোর্টিং ক্লাবের সভাপতি মো. আমীর আলী রানা এবং টুর্নামেন্ট কমিটির চেয়ারম্যান আন্তর্জাতিক মাষ্টার আবু সুফিয়ান শাকিল।


রিয়েল এস্টেটের মুশকিল আসান রিয়েল্‌টোএক্সপ্রেস প্রযুক্তি\nঅনিলের হাতে ছিল জাদু। এক যুগ আগে, জাদুকরের মতো, রিয়েল এস্টেট ব্যবসার ভোল পাল্টে দিয়েছিলেন তিনি। সেই সময় মনে করা হত, রিয়েল এস্টেটের মতো অসংগঠিত ক্ষেত্রে কাজ করা খুবই কষ্টকর। এই ধারণা বদলে দিতে নিরলস চেষ্টা চালিয়ে যাচ্ছিল Housing.com, 99acres.com, magicbricks.com-মতো সংস্থাগুলি। কিন্তু, কাজের কাজ কিছুই হচ্ছিল না। এমনই এক তীব্র সংকটের সময় অনিলের আবির্ভাব।\nঅনিল কুমার নির্মল, প্রতিষ্ঠাতা, রিয়েল্‌টোএক্সপ্রেস\nপরিবর্তন কেমন করে এল?\n২০০৮ সাল। দেশে অর্থনৈতিক টালমাটাল চলেছে। রিয়েল এস্টেট ব্যবসাও ধুঁকছে। আইআইটি খড়গপুরের ২০০৪ সালের স্নাতক অনিল কুমার নির্মল বুঝেছিলেন, এর চেয়ে ভাল সুযোগ আর আসবে না। সর্বশক্তি নিয়ে ঝাঁপিয়ে পড়েছিলেন। ফলও মিলেছিল হাতেনাতে। কারণ, মুশকিল আসান তিনিই তৈরি করেছিলেন। ক্লাউড-বেস্‌ড সিআরএম সলিউশন, রিয়েল্‌টোএক্সপ্রেস। এটি এমন একটি প্রযুক্তি, যার সাহায্যে রিয়েল এস্টেটের ব্যবসায়ীরা নিজেদের ব্যবসার কাজকর্ম সহজেই সম্পন্ন করতে পারেন। পাশাপাশি অনায়াস-যোগাযোগ রাখতে পারেন ক্রেতাদের সঙ্গেও।\nঅনিলের কথায়, " রিয়েল এস্টেটের ব্যবসা করব, এমনটাই মনস্থির করেছিলাম। প্রস্তুতও ছিলাম সেইভাবে। এবং অপেক্ষা করছিলাম সঠিক সময়ের। ব্যক্তিগতভাবে ২০০৮-০৯ সাল ছিল খুবই ভালো সময়। আমার তখন বিয়ে হয়ে গিয়েছে। ছেলের বয়সও তিন বছর। কিন্তু রিয়েল এস্টেট ব্যবসার অবস্থা একেবারেই ভালো না। কিন্তু, আমার মনে হয়েছিল, সেটাই ব্যবসা শুরুর আদর্শ সময়। কেন না বুঝতে পারছিলাম, সেই সময় বাজারের যা অবস্থা, তাতে দক্ষ লোকের অভাব হবে না। বাস্তবে হলও তাই। পাঁচ জন প্রতিভাবানকে নিয়ে শুরু করলাম ব্যবসা। এঁদের মধ্যে দু'জন আজও আমার সঙ্গে রয়েছেন। ওঁরা আমার সম্পদ।"\nকেমন ছিল চ্যালেঞ্জ?\nযে কোনও ব্যবসা শুরু করতে গেলেই, প্রথম দিকে কঠিন সময়ের মধ্যে দিয়ে যেতে হয়। সামনে চলে আসে নানা বাধা-বিপত্তি। অনিলও তার ব্যতিক্রম ছিলেন না। শুরুর দিকে তাঁদের ধ্যানজ্ঞান ছিল কী করে একটি নির্ভরযোগ্য সিআরএম সলিউশন তৈরি করে রিয়েল এস্টেট ব্যবসার সমস্যাগুলির সমাধান করা যায়। প্রবল উদ্যোমে সেই কাজেই প্রাণপাত করছিলেন অনিল এবং তাঁর সহকর্মীরা। কিন্তু সিআরএম সলিউশন তৈরি হয়ে যাওয়ার পরেই গুরুতর সমস্যার সৃষ্টি হয়। সেই সময় সিআরএম সম্মন্ধে বাজারের কারুরই স্পষ্ট কোনও ধারণা ছিল না। ফলে, কেউই সেটিকে প্রয়োজনীয় বলে মনে করেননি। শুরুর দিকেএকটিও সিআরএম বিক্রি না-হওয়ায়, চরম আর্থিক অনটনের মধ্যে পড়ে অনিলের সংস্থা। বেতন না-দিতে পারায় তাঁর দলের তিন জন চাকরি ছেড়ে দেন।\nকিন্তু নিজের এবং নিজের কাজের ওপর কখনওই আস্থা হারাননি অনিল। পাঁচ বছরে উন্নতির সিঁড়ি বেয়ে এখন তাঁর সংস্থা অনেকটাই ওপরে। এই মুহূর্তে দুশোটিরও বেশি কোম্পানি রিয়েল্‌টোএক্সপ্রেস পরিষেবা নিয়ে উপকৃত।\nপাঁচ বছরের কঠিন পরিশ্রম অনিলকে শিখিয়েছে,\nএক, নিজের এবং নিজের কাজের প্রতি বিশ্বাস না-হারানো। দুঃসময়ে অনেকেই পরামর্শ দেবেন ঝুঁকি থেকে সরে আসার। কিন্তু সব সময়ই নিজে কী চাইছেন, তাকেই অগ্রাধিকার দিতে হবে।\nদুই, নিজে এবং নিজের কাজে সৎ থাকতে হবে।\nতিন, আপনার ব্যবসার সঙ্গে জড়িত যাঁরা, তাঁরা কী চাইছেন, বুঝতে হবে তা।\nচার, সৃষ্টিশীল হতে হবে। এমন কিছু আনতে হবে, যা আগে ছিল না।


পথের পাঁচালি দেখে বেশ কিছু আমেরিকান দর্শক হল ছেড়ে বেরিয়ে যায় : সত্যজিৎ রায়\nসত্তর বছর বয়সী সত্যজিৎ রায়ের ফোন ক্রমাগত বেজেই চলেছে। ‘ইউএস অ্যাকাডেমি অফ মোশন পিকচার্স’ এর পক্ষ থেকে টেলিগ্রাম পাঠিয়ে যখন জানানো হয়, ১৯৯২ সালের অস্কারে চলচ্চিত্র শিল্পে অবদানের জন্য ‘আজীবন সম্মাননা’ পেয়েছেন তিনি, তখন থেকে এই মহাপুরুষের সাথে সাথে তার ভক্তদের মুখ থেকেও এক মুহূর্তের জন্য হাসি যেন সরছে না। ভারতীয় সিনেমাকে নিজস্ব ভঙ্গিমায় উপস্থাপন করে, বিশ্বের দরবারে তার পরিচিতি বাড়াতে অনবদ্য ভূমিকা রাখার উদ্যোগই তাকে ক্যারি গ্রান্ট, সোফিয়া লরেন, স্যার চার্লি চ্যাপলিন এবং আকিরা কুরোসাওয়ার সাথে এক কাতারে দাঁড় করিয়েছে।\nসময়টা তখন পুরোপুরি সত্যজিতের পক্ষে ছিল। হৃদযন্ত্রের জটিলতা থেকে মাত্রই সেরে উঠছেন তিনি। বিশপ লেফ্রয় রোডের ১/১ নম্বর যে তিন তলা বাড়িটিতে ছয় ফুট চার ইঞ্চি উচ্চতার আক্ষরিক অর্থেই এই মহামানব থাকতেন, তার প্রতিটি কোণা তখন দর্শনার্থীতে টইটুম্বুর করছে। তারা থাকুক তাদের স্বপ্নপুরুষকে নিয়ে, আমরা বরং ঘুরে আসি বিংশ শতাব্দীর অন্যতম শ্রেষ্ঠ এই চলচ্চিত্র পরিচালক সে বছর কার্স্টিন অ্যান্ডারসনকে তার সামগ্রিক চলচ্চিত্রনির্ভর জীবন নিয়ে যে সাক্ষাৎকার দিয়েছিলেন তার চুম্বক অংশ থেকে।\nশৈশবে সত্যজিৎ রায়; Source: twimg.com\nকার্স্টিন অ্যান্ডারসন: আপনি কেন চলচ্চিত্র পরিচালনা জগতে এলেন? এর পিছনের গল্পটা কেমন ছিল?\nসত্যজিৎ রায়: আপনারা সবাই হয়তো জানেন, আমি মূলত একটি বিজ্ঞাপনী সংস্থার সাথে সংশ্লিষ্ট ছিলাম। এমনকি ‘পথের পাঁচালি’ যখন বানাচ্ছিলাম, তখনও চাকরিটা আমি ছাড়িনি। আসলে কেবল মুভি বানানোই নয়, মুভি নিয়ে লেখাপড়া করা, নিয়মিত দেখা- এগুলো আমার নেশা হয়ে দাঁড়িয়েছিল। সিনেমা নিয়ে প্রচুর পড়তাম আমি। তাছাড়া বিজ্ঞাপনের কাজটা আমার জন্য খুব একঘেয়ে হয়ে উঠেছিল। আর খদ্দেরদের সাথে যে ভাষায় কথা বলতে হতো বা তাদেরকে যে রকম মিথ্যা প্রলোভন দেখাতে হতো, সে ব্যাপারটাও আমার ঠিক পছন্দ হচ্ছিল না। কাজেই পেশা পরিবর্তনের একটা চিন্তা মাথায় ঘুরছিল বেশ কিছুদিন ধরে। কিন্তু হুট করে চাকরি ছেড়ে দেয়ার সামর্থ্যও আমার ছিল না। তাই বেতনের একটা নির্ধারিত অংশ দিয়ে চাকরির পাশাপাশি সিনেমা বানানোর কাজটা চালিয়ে যাচ্ছিলাম ছুটির দিনগুলো বেছে বেছে।\nকার্স্টিন অ্যান্ডারসন: কিন্তু মুভিই কেন? আপনি তো একজন চিত্রশিল্পী ছিলেন।\nসত্যজিৎ রায়: হ্যাঁ, চিত্রশিল্পী ছিলাম। কিন্তু মাধ্যম হিসেবে সিনেমা অনেক বেশি আকর্ষণীয়। পেইন্টিং নয়, সিনেমাই কিন্তু আমার প্রথম ভালোবাসা। নিজেকে আমি কখনোই চিত্রশিল্পী বলে পরিচয় দেই না। এ কথা সত্য যে, শান্তিনিকেতনে আমি চারুকলায় পড়েছি, ছবি আঁকা শিখেছি। তারপর বিজ্ঞাপনী সংস্থায় গিয়ে ছবির কাজই করতাম, বইয়ের জ্যাকেট (কভার) করেছি, ফটোগ্রাফি করেছি। কিন্তু সিনেমা সবসময়ই আমার প্রথম এবং প্রধান আগ্রহের বিষয় ছিল।\nশান্তিনিকেতনের সত্যজিৎ; Source: blogspot.com\nকার্স্টিন অ্যান্ডারসন: আপনার শুরুর দিকের কাজগুলোতে, বিশেষ করে অপু ট্রিলজিতে বিস্তারিত বর্ণনার ব্যাপারটা বেশ দারুণ ছিল। শুধু তথ্য না, বিভিন্ন মানুষের মধ্যকার সম্পর্ক, তাদের মানসিক অবস্থা, আবেগ প্রতিটি সূক্ষ্মাতিসূক্ষ্ম অনুভূতি নিবিড়ভাবে পর্যবেক্ষণ করে ফুটিয়ে তুলেছেন আপনি। সিনেমায় এই ভাষার ব্যবহার আপনার মতো করে আর কেউ করেছে বলে মনে পড়ছে না। কিন্তু আপনার পরবর্তী চলচ্চিত্রগুলোতে আপনিও এই ভাষা ব্যবহার করা ছেড়ে দিয়েছেন।\nসত্যজিৎ রায়: আমার মনে হয়েছে, এই ট্রিলজিতে বিস্তারিত বর্ণনার খুব দরকার ছিল। আর দশটা স্ক্রিনপ্লের মতো চট করে দেখেই বুঝে ফেলা যাবে, এমন সিনেমা এগুলো নয়। কাজেই সবাই যাতে বুঝতে পারে সেজন্য কিছুটা বর্ণনা বিভূতিভূষণের কাছ থেকে নেয়া হয়েছে, বাকিটা আমার পছন্দের ইউরোপিয়ান সিনেমাগুলো থেকে নিয়েছি। বিভূতিভূষণ ব্যানার্জি নিজেও বর্ণনা খুব পছন্দ করতেন, আমার বিষয়টা দারুণ লাগে। আমার পরবর্তী সিনেমাগুলোতে এতোটা বেশি নাহলেও বর্ণনা কিন্তু ঠিকই চলে এসেছে।\nকার্স্টিন অ্যান্ডারসন: ট্রিলজিতে আরেকটি বেশ মজার ব্যাপার দেখানো হয়েছে। গল্পটা সাজানোই হয়েছে এমন কিছু মানুষকে ঘিরে যারা শুরুতে গ্রামে থাকে, তারপর শহরে চলে আসে। জীবনের একটি ধারা, বেঁচে থাকার একটি অবলম্বনকে এখানে চিত্রায়িত করা হয়েছে। ব্যাপারটা যেন অনেকটা প্রকৃতির অমোঘ নিয়মকে ফ্রেমে বন্দী করে দর্শকের সামনে তুলে ধরা।\nসত্যজিৎ রায়: এই পুরো ব্যাপারটাই আসলে বিভূতিভূষণের ধারণা ছিল, আমি কেবল তার সাথে সহমত পোষণ করেছি। বইটির দার্শনিকতা, জীবনের প্রতি দৃষ্টিভঙ্গি এতটাই চমৎকার ছিল যে ঐ তিনটি সিনেমার জন্য এর ব্যতিক্রম কিছু করতে চাইনি আমি।\nঅস্কার হাতে সত্যজিৎ রায়; Source: ibnlive.in\nকার্স্টিন অ্যান্ডারসন: বিভূতিভূষণের উপন্যাস নিয়ে ট্রিলজি বানিয়ে আপনি রবীন্দ্রনাথে হাত দেন।\nসত্যজিৎ রায়: হ্যাঁ, সে বছর রবীন্দ্রনাথের শততম জন্মবার্ষিকী ছিল।\nকার্স্টিন অ্যান্ডারসন: কিন্তু সেটাই কি একমাত্র কারণ ছিল?\nসত্যজিৎ রায়: আমাকে বলা হয়েছিল রবীন্দ্রনাথকে নিয়ে একটি ডকুমেন্টারি বানাতে হবে, আর আমি চেয়েছিলাম ব্যক্তিগত শ্রদ্ধাবোধটুকুও তাতে সংযুক্ত করতে। রবীন্দ্রনাথের ছোটগল্পগুলো ‘শেষ হইয়াও হইল না শেষ’ কথাটিরই বাস্তব প্রতিফলন। তাই ভাবছিলাম তার তিনটি ছোটগল্প নিয়ে একটি প্যাকেজ বানিয়ে ফেললে কেমন হয়? সেই ভাবনা থেকেই রবীন্দ্রনাথকে নিয়ে কাজ করা।\nকার্স্টিন অ্যান্ডারসন: তারপর আপনি ‘চারুলতা’ বানিয়ে ফেলেন।\nসত্যজিৎ রায়: তারপর না, তার আরও তিনটি সিনেমা বানানোর পর চারুলতার কাজে হাত দিয়েছিলাম।\nকার্স্টিন অ্যান্ডারসন: কিন্তু আপনি কাজের ক্ষেত্রে কোনোভাবে কি নিজেকে রবীন্দ্রনাথ দ্বারা অনুপ্রাণিত বলে মনে করেন?\nসত্যজিৎ রায়: অবশ্যই, বেশ কিছু কাজের ক্ষেত্রে আমি তাকে দেখে অনুপ্রাণিত হয়েছিলাম। তিনি ছিলেন সময়ের চেয়ে অনেকখানি এগিয়ে যাওয়া একজন মানুষ। সঙ্গীত পরিচালক হিসেবে বলেন আর গল্পকার হিসেবেই বলেন, বাঙালি জাতি তার কাছে অনেকটা ঋণী।\nচিরচেনা ভঙ্গিমায় সত্যজিৎ; Source: amazon.com\nকার্স্টিন অ্যান্ডারসন: এই প্রশ্নটি করার পেছনে প্রধান কারণ হলো, রবীন্দ্রনাথ ছিলেন একজন রেনেসাঁস ব্যক্তিত্ব। একই সঙ্গে অসংখ্য সৃজনশীল কাজে নিয়োজিত ছিলেন তিনি। আপনিও অনেকটা তেমনই একজন মানুষ। ছবি আঁকা, সিনেমা বানানো, গান লেখা, সাহিত্য প্রায় সব জায়গায় আপনার দৃপ্ত পদচারণা খুঁজে পাওয়া যায়। সেদিক থেকে কি রবীন্দ্রনাথের সাথে নিজের কোনো মিল খুঁজে পান আপনি?\nসত্যজিৎ রায়: আমি ঠিক জানি না, তবে আপনি যদি বহুমুখী প্রতিভার কথা বলেন সেটা আমার রক্তেই মিশে আছে। দাদা উপেন্দ্রকিশোর রায় ছিলেন চিত্রশিল্পী, সঙ্গীতজ্ঞ, কবি, আলোকচিত্রী, বিজ্ঞানী ও জ্যোতিষী। বাবা সুকুমার রায়ও তেমনটাই ছিলেন, অবশ্য খুব কম বয়সে পৃথিবী ছেড়ে চলে যেতে হয় তাকে। ছোট্ট এই জীবনে তিনি লিখেছেন আর এঁকেছেন। তার বহুমুখী প্রতিভার কাছে নিজেকে তুচ্ছ মনে করি আমি। কাজেই কখনো রবীন্দ্রনাথের সাথে নিজেকে তুলনা করার কথা মাথায় আসেনি। তবে অধিকাংশ বাঙালি যেহেতু রবীন্দ্রনাথ পড়ে বড় হয়, তাদের মাথায় এই কথাটি আসা খুব স্বাভাবিক।\nকার্স্টিন অ্যান্ডারসন: ভারত তো দীর্ঘদিন যাবত ব্রিটিশ কলোনির অন্তর্ভুক্ত ছিল। ভারতীয় জনগণ এবং সংস্কৃতির উপর এর কেমন প্রভাব পড়েছে বলে আপনি মনে করেন?\nসত্যজিৎ রায়: ব্রিটিশরা আমাদের সংস্কৃতিতে বেশ ভালো প্রভাব রেখেছে। তাদের আমলেই প্রথম বাংলা উপন্যাস প্রকাশিত হয়। লকি, বেনথাম, মিলের মতো দার্শনিকদের পেয়েছি আমরা; ম্যাজিনির মতো দার্শনিকরা আমাদের স্বাধীনতা কী তা বুঝতে শিখিয়েছেন। ‘বাঙালি রেনেসাঁ’ নামে একটি আন্দোলনের কথা হয়তো জানেন, এটি একটি বুদ্ধিবৃত্তিক আন্দোলন ছিল যেখানে সতীদাহ প্রথার মতো বিভিন্ন ধর্মীয় গোঁড়ামির ঘোর সমালোচনা করা হয়। তবে ঔপনিবেশিক সময়ে জমিদার বা ভূস্বামীরা দরিদ্র কৃষকদের উপর যে অত্যাচার চালাত, তা কখনোই মেনে নেয়া যায় না।\nশ্যুটিংয়ের এক ফাঁকে; Source: nofilmschool.com\nকার্স্টিন অ্যান্ডারসন: ভারত এবং পশ্চিমের মধ্যকার সম্পর্কটা এখন কেমন বলে আপনি মনে করেন?\nসত্যজিৎ রায়: আইডিয়ারা খুব দ্রুত ভ্রমণ করে, সেই সূত্রে আমাদের উপর পাশ্চাত্যের প্রভাব বেশ ভালোই বিস্তার করেছে। আমরাও কিন্তু এদিক থেকে পিছিয়ে নেই, তবে আমাদের ধ্যান-ধারণাগুলো তারা মানতে ইচ্ছুক না। তাদের কাছ পর্যন্ত পৌঁছানোর ক্ষমতাই নেই আমাদের। এর পিছনে মূল কারণ অবশ্যই দারিদ্র্য।\nকার্স্টিন অ্যান্ডারসন: পুরোদস্তুর ভারতীয় সংস্কৃতিতে বেড়ে উঠেছেন আপনি। কিন্তু আপনার কাজের ক্ষেত্রে ইউরোপের প্রভাব অনেক বেশি দেখা যায়।\nসত্যজিৎ রায়: আমাকে প্রাচ্য আর পাশ্চাত্যের সংমিশ্রণ বলতে পারেন। ইউরোপিয়ান শিল্প এবং সাহিত্য নিয়ে অনেক পড়াশোনা করেছি আমি। ছোটবেলায় ক্রিসমাস ডে পালন করা, শান্তা ক্লজের সাথে খেলাধুলা করা, উপহার নেয়া সবই করেছি। এমনকি কিছু কিছু ক্ষেত্রে আমি ইউরোপ সম্পর্কে ইউরোপিয়ানদের চেয়েও ভালো জানি। এটা কিন্তু উপনিবেশবাদের জন্যই সম্ভব হয়েছিল। স্কুলে আমাদের জোর করে ইংরেজি শেখানো হতো। কাজেই শহুরে শিক্ষিত ব্যক্তিদের সাথে গ্রামের মূর্খ, পিছিয়ে পড়া সম্প্রদায়ের বেশ বড় একটা অমিল দেখা যায়। ব্যতিক্রম কেরালা, সেখানে শতকরা ৯০ ভাগ লোকই শিক্ষিত।\nকার্স্টিন অ্যান্ডারসন: ভারতে বসে আপনারা অসংখ্য পশ্চিমা চলচ্চিত্র দেখেন, কিন্তু পশ্চিমে বসে আমরা ভারতীয় সিনেমা দেখতে পাই না বললেই চলে।\nসত্যজিৎ রায়: ভারতের মানুষ জানে এবং প্রতিমুহূর্তে জানতে চায় দুনিয়াজুড়ে কী ঘটছে। তারা কৌতূহলী এবং জিজ্ঞাসু। কিন্তু ভারতে কী ঘটছে সে সম্পর্কে খুব কম পশ্চিমাই জানতে ইচ্ছুক। তাদের এই উদ্ধত দৃষ্টিভঙ্গি বদলে আরও খোলা মনের অধিকারী হওয়া উচিৎ। যখন আমার ‘পথের পাঁচালি’ প্রথমবারের মতো আমেরিকায় দেখান হলো, তখন মানুষ যে হাত দিয়েও ভাত খেতে পারে এই বিরক্তিকর দৃশ্য দেখে বেশ কিছু দর্শক হল থেকে বের হয়ে যায়। পশ্চিমেও এমন কিছু মানুষ আছেন যারা বাংলা শেখেন, ভারতীয় সংস্কৃতি পড়েন, কিন্তু তাদের সংখ্যা নেহাতই কম।\nশিল্পীর তুলিতে সত্যজিৎ; Source: blogspot.com\nকার্স্টিন অ্যান্ডারসন: শুরুর দিকে, আপনার ব্যাকগ্রাউন্ড মিউজিকগুলো অন্যান্য ভারতীয় মিউজিকের তুলনায় একেবারেই আলাদা ছিল। আপনি থিম নির্ভর এবং নাটকীয় স্কোর বা সঙ্গীত বেশ পছন্দ করতেন বলে মনে হতো। কিন্তু একটা সময় পর থিমের ব্যাপারটি আপনি প্রায় বাদই দিয়ে দিয়েছেন। এখন মাঝে মাঝে নাটকীয় কিছু সঙ্গীত আবহ শোনা যায়, কিছু কিছু ক্ষেত্রে তা-ও থাকে না।\nসত্যজিৎ রায়: শুরুর দিকে সঙ্গীত পরিচালক হিসেবে কোনো আত্মবিশ্বাসই ছিল না আমার। চলচ্চিত্রে যে ধরনের সঙ্গীত ব্যবহার করা হয় সে সম্পর্কে জ্ঞান তো অবশ্যই ছিল। যাদের সাথে কাজ করতাম তাদের দিয়ে আলাদা আলাদা দৃশ্যের জন্য ভিন্নরকম আবহ সঙ্গীত তৈরি করিয়ে নিতাম। ‘পথের পাঁচালি’ চলচ্চিত্রে ৭-৮ বার একই স্কোর ব্যবহার করা হয়। রবি শঙ্কর সিনেমা দেখার আগেই আমার সামনে বসে গুনগুণ করে সুরটি ভাঁজতে থাকেন, সাথে সাথে তা পছন্দ হয়ে যায় আমার। সিনেমায় যেহেতু দর্শকের অংশগ্রহণের বা মনোযোগ দেয়ার ব্যাপারটা অনেক বেশি থাকে, কাজেই পুরো সিনেমায় অন্তত ৩-৪ বার একটি আবহ সঙ্গীত ব্যবহার না করলে দর্শক তা মনে রাখতে পারে না।\nথিম হোক আর নাটকীয়, একটি চলচ্চিত্রের জন্য ব্যাকগ্রাউন্ড মিউজিক খুবই গুরুত্বপূর্ণ ভূমিকা পালন করে। ত্রিশ কিংবা চল্লিশের দশকে আমেরিকার চলচ্চিত্রে যে মিউজিক ব্যবহার করা হতো, সেগুলো আমার খুব বিরক্ত লাগতো। কিন্তু ১৯৪৪/৪৫ সালের দিকে ‘সাউদার্নার’ নামে একটি চলচ্চিত্র আমাকে মুগ্ধ করে। সেখানে গানের চেয়ে সাউন্ডট্র্যাক বেশি ব্যবহার করা হয়। অনুভূতিগুলো ফুটিয়ে তুলতে এটি কত বড় সহায়ক ভূমিকা পালন করে তা ভাষায় বোঝানো যাবে না। কাজেই আমি এখনো পর্যন্ত যে ধরনের সঙ্গীত ব্যাকগ্রাউন্ডে ব্যবহার করছি, তা ঐ অনুভূতি ফুটিয়ে তোলার সহায়ক বলেই করছি।\nকাজ কীভাবে বুঝিয়ে দিতে হয় ভালোই জানতেন তা! Source: ozy.com\nকার্স্টিন অ্যান্ডারসন: সঙ্গীত ভুবনে আপনার পথচলা কীভাবে শুরু হলো?\nসত্যজিৎ রায়: চারপাশে একটি সঙ্গীত ভুবন দেখতে দেখতে বড় হয়েছি আমি। মায়ের পরিবারে প্রায় সবাই গান গাইতেন। আমার মা রবীন্দ্রসঙ্গীত, ব্রাক্ষ্ম সমাজ সঙ্গীত, রাগ সঙ্গীত খুব সুন্দর গাইতেন। দাদাকে আমি ভায়োলিন বাজাতে দেখিনি, কিন্তু শুনেছি তিনি দারুণ সুন্দর বাদ্যযন্ত্র বাজাতেন। সঙ্গীত আমি কখনো পড়িনি, কিন্তু এটি আমার জীবনের অবিচ্ছেদ্য অংশ ছিল। স্কুলের শেষ দিকে এসে পাশ্চাত্য সঙ্গীতের প্রতি এক ধরনের আগ্রহ জন্মে আমার। তখন থেকে আমি স্কোর বা মিউজিকের সিডি কেনা শুরু করলাম, নীরদ চৌধুরীর মতো শিল্পীদের কনসার্টে যাওয়া শুরু করলাম। শান্তিনিকেতনে যাওয়ার সময় গ্রামোফোন রেকর্ডের সংগ্রহশালা নিজের সাথে নিয়ে নিলাম। সেখানে ড. আরোনসন নামের এক জার্মান ইহুদির কাছে এই সংক্রান্ত একটি বড় লেকচার শুনে অভিভূত হয়ে উঠি আমি। আরোনসনের সাথে বসে প্রচুর সঙ্গীত শুনতাম আমি। সে পিয়ানো বাজাত আর আমি তার হয়ে লিরিক্সের পাতা উল্টে দিতাম। শান্তিনিকেতনে ছবি আঁকার পাশাপাশি সঙ্গীতের জ্ঞানটুকুও অর্জন করেছি আমি।\nকার্স্টিন অ্যান্ডারসন: এই পুরো যাত্রায় আপনার পাশে কি কেউ ছিল?\nসত্যজিৎ রায়: না, কেউ ছিল না, অন্তত প্রথম দিকে তো নয়ই। পরবর্তীতে ছিলেন কয়েকজন, কিন্তু শুরুর দিকে আমি একা একাই রেকর্ডের দোকানগুলোতে যেতাম, তাদের সংগ্রহ দেখতাম। এক সময় আমার মনে হলো, কলকাতায় রুচিসম্মত ক্লাসিক্যাল সঙ্গীতের কোনো রেকর্ড নেই। কাজেই গ্রামোফোন কোম্পানির ম্যানেজারকে গিয়ে বললাম কলকাতায় ক্লাসিক্যাল রেকর্ড আনার ব্যবস্থা করুন, বেশ কিছু গ্রাহক অপেক্ষা করছে এই রেকর্ডের জন্য। তারা বেশ উৎসাহী হয়ে ওঠে। আসলে কিন্তু এমন কোনো গ্রাহকের কথা আমি জানতাম না। নিজের প্রয়োজনে ছোটখাটো এমন মিথ্যা কথা বলে তাদের হাতে আমার পছন্দের মিউজিকের তালিকা ধরিয়ে দিয়ে চলে এসেছিলাম।\nকাজের টানে লন্ডনে; Source: davidsteen.co.uk\nকার্স্টিন অ্যান্ডারসন: এবার একটি অন্যরকম প্রশ্ন করে শেষ করতে চাইছি। আপনার গ্রামীণ সিনেমাগুলোতে কেন্দ্রীয় চরিত্রের মধে এক ধরনের একটি সরলতা ফুটে ওঠে। কিন্তু যখনই আপনি শহরকেন্দ্রিক সিনেমা বানান তাতে এই সরলতাটা কোথায় যেন হারিয়ে যায়, উদাহরণস্বরূপ ‘প্রতিদ্বন্দ্বী কিংবা ‘জন অরণ্যে’র কথা বলা যায়। এটা কী আপনার নিজস্ব চিন্তাধারার প্রতিফলন? আপনি কী বিশ্বাস করেন গ্রামের মানুষ মাত্রই সরল আর শহুরে লোকেরা সেই সরলতা ক্রমশ হারিয়ে ফেলছে?\nসত্যজিৎ রায়: হ্যাঁ, তা কিছুটা বলতে পারেন। ‘অশনি সংকেত’ ছাড়া আমার পরিচালিত প্রতিটি গ্রামীণ চলচ্চিত্রেই কেন্দ্রীয় চরিত্রকে নিষ্পাপ দেখানো হয়েছে। আর শহরের যান্ত্রিকতার সাথে তাল মিলিয়ে চলতে গিয়ে, উচ্চ মধ্যবিত্ত বা মধ্যবিত্ত যে শ্রেণীটিকে আমি ফুটিয়ে তোলার চেষ্টা করি তাদের মধ্যে এক ধরনের পঙ্কিলতা ঢুকে গেছে বলে আমি বিশ্বাস করি।\nকাছের মানুষদের কাছে ‘মানিক’ নামে পরিচিত বরেণ্য এই চলচ্চিত্র পরিচালককে হাজার বছরের শ্রেষ্ঠ বাঙালিদের তালিকায় উপরের দিকে স্থান দেয়া হয়েছে। অস্কার গ্রহণ, এই সাক্ষাৎকার প্রদান আর তার মৃত্যু- সব একই বছর ঘটে, ১৯৯২ সালে। দেশ-বিদেশের বহু বিখ্যাত চলচ্চিত্রনির্মাতা সত্যজিৎ এর চলচ্চিত্রশৈলীর অনুসারী। তারা বিভিন্নভাবে সত্যজিৎ রায়ের কাজ দ্বারা প্রভাবিত। এই দলে ভারতের অপর্ণা সেন, দীপা মেহতা, ঋতুপূর্ণ ঘোষ ও গৌতম ঘোষ, বাংলাদেশের তারেক মাসুদ ও তানভীর মোকাম্মেল, এমনকি ইরানের আব্বাস কিয়ারোস্তামি এবং ফ্রান্সের জঁ লুক গদারের মতো পরিচালক পর্যন্ত রয়েছেন। সত্যজিৎকে তাই চলচ্চিত্র জগতের মহীরুহ বললে খুব একটা ভুল বলা হবে না।\nফিচার ইমেজ- kenfolios.com


টি-২০ বিশ্বকাপ পাকিস্তানের কাছে টুর্নামেন্টের চেয়েও বেশি কিছু\nপ্রকাশিত: ০৬:১৬ পিএম, ১৯ অক্টোবর ২০২১\nউপমহাদেশের মানুষের কাছে আবেগের আরেক নাম যেন ক্রিকেট। বৈশ্বিক টুর্নামেন্টের সময় সেই আবেগ বেড়ে যায় বহুগুণে। পিছিয়ে নেই পাকিস্তানও। এবারের টি-টোয়েন্টি বিশ্বকাপ পাকিস্তানিদের কাছে টুর্নামেন্টের চেয়েও বেশি কিছু।\nকেন? বিশ্বকাপ অন্যদের যেমন হওয়া উচিৎ, পাকিস্তানের কাছে তেমন না হয়ে বিশেষ কিছু কেন? অনেকগুলো কারণ আছে। জবাব খুঁজেছেন পাকিস্তানের বিখ্যাত সাংবাদিক সাইয়েদ তালাত হুসাইন। গালফ নিউজে লেখা এক মন্তব্য প্রতিবেদনে এর জবাবটা তুলে ধরেছেন তিনি।\nপ্রথম ম্যাচেই ভারতের মুখোমুখি পাকিস্তান\n২৪ অক্টোবর দুবাইয়ে ভারতের বিপক্ষে ম্যাচ দিয়ে পাকিস্তানের টি-টোয়েন্টি বিশ্বকাপ মিশন শুরু হবে। যে ভারত-পাকিস্তান ম্যাচ নিয়ে এরইমধ্যে উন্মাদনা শুরু হয়ে গেছে।\nউচ্চমূল্যে টিকিট বিক্রি হচ্ছে আর ক্রিকেটপাগল ভক্তরা তা বেশি দাম দিয়ে হলেও কিনছেন। এই ম্যাচ উপলক্ষে বিজ্ঞাপনদাতারা প্রচুর বিজ্ঞাপন দিয়ে থাকেন। সেই বিজ্ঞাপন থেকে স্পোর্টস চ্যানেলগুলোর লাভের পরিমাণও আকাশচোঁয়া।\nসামাজিক যোগাযোগমাধ্যমগুলোও থাকে উত্তেজনায় পরিপূর্ণ। টি-টোয়েন্টি বিশ্বকাপে ভারতের বিপক্ষে পাকিস্তান কখনোই জিততে পারেনি। আরব-আমিরাতে দুর্দান্ত পারফর্ম করা পাকিস্তান এবার নিশ্চয়ই ‘হারের বৃত্ত’ ভাঙতে চাইবে।\nম্যাচের চেয়েও বেশি কিছু\nএর দু’দিন পর ২৬ অক্টোবর শারজাহতে পাকিস্তান তাদের দ্বিতীয় ম্যাচ খেলবে নিউজিল্যান্ডের বিপক্ষে। এই ম্যাচ নিয়েও পাকিস্তানিদের মধ্যে উন্মাদনার কমতি নেই। কারণ এই নিউজিল্যান্ড দলটিই সেপ্টেম্বরে পাকিস্তানের বিপক্ষে ম্যাচ শুরুর কিছুক্ষণ আগে ‘নিরাপত্তার অজুহাতে’ সিরিজ বাতিল করে দেয়।\nপাকিস্তান প্রধানমন্ত্রী ইমরান খান পর্যন্ত চেষ্টা করে কিউইদের সিরিজ বাতিল ঠেকাতে পারেননি। পাকিস্তানের সাবেক ক্রিকেটাররা মন্তব্য করেছেন, নিউজিল্যান্ড তাদের ক্রিকেটকে ‘হত্যা’ করে গেছেন। যার জের ধরে ইংল্যান্ডও পাকিস্তান সফর বাতিল করে দেয়।\nপাকিস্তান ক্রিকেট বোর্ডের (পিসিবি) চেয়ারম্যান রমিজ রাজা তখন ঘোষণা করেছেন, পাকিস্তানের ক্রিকেটাররা মাঠেই এর জবাব দেবে। সুতরাং, এবারের বিশ্বকাপে পাকিস্তানি ক্রিকেটাররা নিশ্চয়ই পারফরম্যান্স দিয়ে নিউজিল্যান্ডকে ‘সিরিজ বাতিলের জবাব’ দিতে চাইবে।\nস্পোর্টস ইজ সফট পাওয়ার\nদু’দিন বিরতি দিয়ে ২৯ অক্টোবর আরেক প্রতিবেশি দেশের বিপক্ষে খেলতে নামবে পাকিস্তান। দুবাইয়ে এবার পাকিস্তানিদের প্রতিপক্ষ আফগানিস্তান।\nসংঘাতের মধ্যে বেড়ে ওঠা আফগানরা ক্রিকেট জগতে খুব অল্প সময়ের মধ্যেই নিজেদের অন্যতম সেরা দলে পরিণত করেছে। ‘ভারত-পাকিস্তান’ ম্যাচের মতো এই ম্যাচটিও সমান উত্তেজনাপূর্ণ।\nএত এত উত্তেজনাপূর্ণ এবং গুরুত্বপূর্ণ ম্যাচ। পাকিস্তানি সমর্থকদের কাছে তাই এবারের বিশ্বকাপ একটি টুর্নামেন্টের চেয়েও বেশি কিছু। এর মধ্য দিয়ে তাদের নিজেদের মান-সম্মান যোগ ওতপ্রোতভাবে জড়িত।\nওমিক্রন আতঙ্কে সতর্ক হিলি স্থলবন্দর\nখালেদা জিয়ামুক্ত দেশ চান প্রধানমন্ত্রী: রিজভী\nস্ট্যান্ডার্ড ব্যাংকে ব্র্যাঞ্চ ম্যানেজার পদে চাকরি


মানবতা কই পাবো? মানবতা কই পাবো? – সিলেটের কণ্ঠ\n৩০ মার্চ ২০২০, ১১:২৯ অপরাহ্ণ\nপ্রকাশিত : মার্চ, ৩০, ২০২০, ১১:২৯ অপরাহ্ণ\nশাহ্ ইয়াওর মিয়া:: মাননীয় প্রধানমন্ত্রী, মানবতার জননী, জননেত্রী শেখ হাসিনা আপনার দৃষ্টি আকর্ষণ করছি।দয়া করে আপনার স্বাস্থ্যমন্ত্রী ও মন্ত্রনালয়ের দিকে নজর দিন। সরকারি বেতনপ্রাপ্ত চিকিৎসকরা কোথায়? কেন হাসপাতালে নিরীহ রোগীদের চিকিৎসা দিচ্ছেন না? দয়া করে খবর নিন। আমি গতকাল একটি স্ট্যাটাস লিখেছিলাম, সিলেটের সব স্পেশালিস্ট ডাক্তার প্রফেসরদের কি করোনা ভাইরাসে ধরেছে? বেশির ভাগই চিকিৎসকদের বর্তমান কর্মকাণ্ডের বিরুদ্ধে প্রতিবাদ জানিয়েছেন। আর এতে বোঝা গেছে সাধারণ মানুষরা চিকিৎসকদের উপর কতটা ক্ষুব্ধ।\nবাংলাদেশের জনপ্রিয় পত্রিকা প্রথম আলোর একটি সংবাদ আমার এক ঘনিষ্টজন শেয়ার করায় দৃষ্টিগোচর হয়, ১৬ ঘন্টা একজন মূমুর্ষ রোগীকে নিয়ে ৬ হাসপাতালে ঘুরেছেন তাঁর স্বজনরা, কিন্তু তাঁকে কোথাও ভর্তি নেওয়া হয়নি। তারপর মৃত্যুর মুখে ঢলে পড়েন তিনি। আর তাতে সমালোচনার ঝড় ওঠে চিকিৎসকদের নিয়ে সামাজিক যোগাযোগ মাধ্যম সহ সর্বস্তরে।\nবিশ্বব্যাপী চলমান দুঃসময়ে সারা পৃথিবীর মানুষ যখন অসহায়, সেই তুলনায় আমাদের বাংলাদেশের অবস্থা অনেক অনেক ভালো আছে। ধন্যবাদ জানাই বাংলাদেশ সরকারকে, ধন্যবাদ মানবতার জননী প্রধানমন্ত্রী জননেত্রী শেখ হাসিনাকে, মহামারী বিপদ আসার আগেই যথাযথ ব্যবস্থা গ্রহন করার জন্য। না হয় আল্লাহ না করুক যদি চীন, ইতালি, স্পেন, ফ্রান্স, ইংল্যান্ডের মত অবস্থা হতো তাহলে আমাদের দেশের সাধারণ মানুষ শতকরা ৯৯% মারা যেতেন চিকিৎসার অভাবে। কারণ সরকারি-বেসরকারি হাসপাতালগুলোর চিকিৎসকরা ভয়ে হাসপাতালেই যাচ্ছেন না।\nআমি আমাদের সিলেটের অবস্থার কথা লিখেছিলাম আগের দিন বিশেষজ্ঞ চিকিৎসকদের নিয়ে, আর পরেরদিন দৈনিক প্রথম আলোর সংবাদ দেখে মনে হয়েছে ঢাকা সহ সারা দেশে ঠিক একই অবস্থা। আমরা বরাবরই সিলেটের এম এ জি ওসমানী মেডিকেল কলেজ হাসপাতালের দুর্নীতি-অনিয়মের কথা শুনে আসছি।\nসিলেটের যত নামীদামী সার্জেন্ট, প্রফেসার চিকিৎসকরা আছেন, প্রায় সবাই সিলেটের এম এ জি ওসমানীতে চাকরি করেন। মাসে মাসে মোটা অংকের বেতন পকেটে ঢোকান।\nনামকা ওয়াস্তে দিনে একবার বা দুইদিনে একবার হাসপাতালে যান, আর না হয় পুরো সময় অনুপস্থিত। কিন্তু হাজিরা খাতায় ঠিকই স্বাক্ষর দেখা যায়, আমার মনে হয় ভুতের হাতে স্বাক্ষর হয়। বরাবর তারা মেডিকেল স্টুডেন্ট দ্বারা কাজ চালিয়ে নেন।\nকারণ প্রত্যেকের প্রাইভেট চেম্বার আছে, আর সেখানে বসে তারা প্রচুর টাকা কামান। কিন্তু তাদের লোভ এতই প্রকট যে, শুধু খাই খাই ভাব। একেক জন ৪/৫টা করে প্রাইভেট ক্লিনিকের অংশীদারিত্বের মালিক। চেম্বারে রোগী দেখেই বলে দেন অমুক হাসপাতালে ভর্তি লাগবে। প্রেগন্যান্ট মহিলা পেলেই তো কোন কথাই নাই, সিজার করাতে হবে। কিন্তু তাদের সিন্ডিকেট এতোটা মজবুত যা সরকারও ট্র্যাকল দিতে পারেনা।\nআজ যখন দেশজুড়ে মানুষ বিপদগ্রস্থ তখন তারা মানুষের সেবক নামের প্রতারক হয়ে আসল প্রতারকের কাজ করে যাচ্ছেন। তারা আজ হাসপাতাল ছেড়ে পালিয়েছেন।\nএই মহামারি করোনা ভাইরাসে আক্রান্ত মানুষের চিকিৎসা না দিয়ে তারা হোম কোয়ারেন্টাইন করছেন। তাদের মধ্যে অনেকেই পালিয়ে গেছেন ঢাকায়। নিজের করোনা ভাইরাস সিমটম আছে কি না পরীক্ষা করাতে। আর হাসপাতালে রেখে গেছেন কিছু সংখ্যক লার্নার ডাক্তার, তারা রোগী দেখলেই করোনা ভাইরাসের রোগী মনে করে তাড়িয়ে দিচ্ছেন তাদের। আমার প্রশ্ন হল যদি করোনায় আক্রান্ত রোগীই বা হয়, সে কেন চিকিৎসা পাবেনা?\nগত দুই সপ্তাহ হল যুক্তরাজ্য প্রবাসী ম্যানচেষ্টার আওয়ামী লীগের সভাপতি ছুরাবুর রহমানের সহধর্মীনিকে করোনার রোগী মনে করে চিকিৎসা তো দেওয়া হয়নি উল্টো তাঁকে মেরে ফেলা হয়েছে। শেষ পর্যন্ত তাঁর লাশের গোসল পর্যন্ত দেওয়া হয়নি। পরিবার তাঁর লাশ দাফনও করতে পারেনি। উল্টো তাদেরকে হয়রানি করা হয়েছে।\nগত দুই সপ্তাহ পূর্বে আমার শশুর নিয়মিত হার্টের এবং কিডনির সমস্যা নিয়ে সিলেট যান চিকিৎসকের কাছে। তাঁর নিয়মিত ডাক্তার শিশির চক্রবর্তি তাঁকে ভর্তি দেন ইউনাইটেড হাসপাতালে। চিকিৎসা চলে কিডনির ইনফেকশনের, ৪ দিন পাড় হলেও রোগীর কোন উন্নতি হয়নি বরং অবস্থা অবনতি হচ্ছে শুনে আমি অনেকবার কল দিয়ে চিকিৎসকদের সাথে কথা বলার চেষ্টা করেছি। কিন্তু কে একজন আমার কল রিসিভ করে বললেন, স্যার এখন ঢাকায় চলে গেছেন, আর কোন স্পেশালিস্ট নেই। ৪ জন স্যার সবাই ঢাকায় আছেন, করোনা আছে কি না পরীক্ষা করানোর জন্য। এদিকে আমার শশুরের অবস্থা খুবই খারাপ দিকে যাচ্ছে দেখে তাড়াতাড়ি করে সেখান থেকে তাঁকে বের করে নিয়ে আসা হয়।\nএখন হল আরও মহাবিপদ। কিডনির অবস্থা গত ৭/৮ দিনে এতোই খারাপ হয়েছে যে, তাঁর হার্টের অবস্থাও নাজুক হয়ে গেছে। তারপর এমন কোন হাসপাতাল নেই যে, তাঁকে নিয়ে যাওয়া হয়নি। কিন্তু পাষান দলের একটি হাসপাতালও তাঁকে গ্রহন করেনি। সরকারি হাসপাতাল ওমসমানীতে কেন করবে না? সবাই মনে করে তিনি করোনা ভাইরাসের রোগী। কিন্তু তাঁর শরীরে কোন জ্বর নেই। করোনার কোন লক্ষণই নেই।\nতাঁর কিডনির সমস্যা, হার্টের সমস্যা, ইউনাইটেড হাসপাতালের কাগজ দেখার পরও সবাই বলে সব ঠিক আছে কিন্তু আমাদের এখানে কোন স্যার(চিকিৎসক) নেই। অর্থাৎ সার্জেন্ট বা স্পেশালিস্ট নেই। ভর্তি করে কি হবে চিকিৎসা তো দিতে পারব না।\nকেন কেউ ই নেই কেন? কি হয়েছে তাদের? বেশিরভাগই বলেছে স্যাররা ঢাকায় গেছেন তাদের করোনা ভাইরাস আছে কি না পরীক্ষা করাতে। অনেকে আবার বলেছে স্যাররা বলছেন, যতদিন করোনা ভাইরাসের কারফিউ আছে কোন রোগী দেখবেন না।\nসবশেষ আল্লাহর রহমতে রাগিব রাবেয়া হাসপাতালে অনেক চেষ্টা করে অনুনয় বিনয় করার পর ভর্তি নেয়। কিন্তু তারা ভয়ে ভয়ে কাজ করছিলেন। তাদের এখানেও নাকী ডাক্তার কম, সবাই নাকি ডিউটি করছেন না।\nবিপদে বন্ধুর পরিচয়। বিপদে না পড়লে মানুষ চেনা যায় না। এই বিপদের সময় বিশেষ ভাবে কৃতজ্ঞতা জানতে হয় সিলেট বিভাগীয় বাউল কল্যাণ পরিষদের সভাপতি প্রিয়জন কামাল উদ্দিন রাসেলকে, সিলেট জেলা জর্জ কোর্টের পিপি জেলা আওয়ামী লীগের সাবেক যুগ্ম সাধারণ সম্পাদক নিজাম উদ্দীনকে, সিলেট সিটি কর্পোরেশনের সাবেক মেয়র বদর উদ্দিন আহমেদ কামরানের ছেলে ডা. শিবলুকে, যিনি রাগীব রাবেয়া হাসপাতালের ডাইরেক্টর। তাদের আন্তরিকতার কারনে আলহামদুলিল্লাহ খুবই ভালো চিকিৎসা পাওয়া যাচ্ছে এবং তারা সব সময় খোঁজ খবর নিচ্ছেন।\nশেষ কথা হচ্ছে আমাদের দেশের সাধারণ মানুষেরা কিভাবে চিকিৎসা পাবেন? তাদের ভাগ্যে কী আছে একমাত্র আল্লাহ ই জানেন?\nপ্রধান সম্পাদক, হাওরবাংলা টোয়েন্টিফোর ডটকম।\nসাধারণ সম্পাদক, যুক্তরাজ্য আওয়ামী লীগ লীডস শাখা।


মুখে মাস্ক, মাথার ওপরে তোলা হাত, উত্তরপ্রদেশের পুলিশকর্মী কী করছেন ? ভাইরাল হল ভিডিও | pratapgarh police sub inspector shahanshah fails to fire from pistol adg gives punishment watch viral video | national - News18 Bangla, Today's Latest Bengali News\nমুখে মাস্ক, মাথার ওপরে তোলা হাত, উত্তরপ্রদেশের পুলিশকর্মী কী করছেন ? ভাইরাল হল ভিডিও\nখোদ পুলিশেরই ‘Hands Up’ পোজ\nLast Updated: July 20, 2020, 7:37 PM IST\n#কানপুর: প্রতাপগড় পুলিশ থানার কাণ্ড দেখে নেটিজেনরা হেসে কুটিপাটি ৷ পুলিশদের যে সব ভিডিও সচরাচর দেখা যায়, তার থেকে এই ভিডিও একেবারেই আলাদা ৷ মান্ধানা থানা-র পুলিশদের ট্রেনিং চলছিল ৷ এই অবস্থায় সাব ইন্সপেক্টরকে বন্দুক চালাতে বলা হয় ৷ তারপর সে আদৌ আর বন্দুক চালাতে পারেনি ৷ এই পুরো সেশনে এডিজি ও পুলিশের অনেক উচ্চপদস্থ আধিকারিকরা উপস্থিত ছিলেন ৷\nসাব ইন্সপেক্টরের এই কাজে মোটেই খুশি হননি এডিজি ৷ সেনাবাহিনীতে ঠিক যেমন কোনও টাস্ক না পারলে শাস্তি দেওয়া হয়, এই পুলিশকর্মীকেও পড়তে হল শাস্তির মুখে ৷ সেই ভিডিও এখন সোশ্যাল মিডিয়ায় ভাইরাল ৷\nআসলে উত্তরপ্রদেশে বিকাশ দুবের শ্যুটআউটের ঘটনায় ৮ পুলিশ কর্মীর মৃত্যুর ঘটনার পর সমস্ত কর্মীদের দক্ষতার ওপর আরও জোর দেওয়ার কথা বলেছেন যোগী আদিত্যনাথ ৷ এমনকী সেই ঘটনার গভীর নিন্দা করেছিলেন তিনি ৷ এরপরেই কর্মীদের দক্ষতা বাড়াতে তৎপর হয়েছে উত্তরপ্রদেশ পুলিশের উচ্চপদস্থ আধিকারিকরা৷\nপুলিশের সাব ইন্সপেক্টর বন্দুক থেকে গুলি চালাতে না পারায় তাকে দু'হাত মাথার ওপর তুলিয়ে দৌড় করান সেখানে উপস্থিত থাকা পুলিশের এডিজি ৷\nFirst published: July 20, 2020, 7:37 PM IST\n#Police#Uttar Pradesh#Viral Video


২০২০ জুলাই ১৩ ০৯:৫০:২৪\nদ্য রিপোর্ট প্রতিবেদক: করোনায় আক্রান্ত হয়ে মৃত্যুবরণ করেছেন চট্টগ্রাম মেট্রোপলিটন পুলিশের নগর গোয়েন্দা (দক্ষিণ) বিভাগের উপ-পুলিশ কমিশনার মো. মিজানুর রহমান। সোমবার (১৩ জুলাই) ভোর সাড়ে ৩টায় রাজধানী ঢাকায় রাজারবাগে কেন্দ্রীয় পুলিশ হাসপাতালে চিকিৎসাধীন অবস্থায় তিনি মারা যান। তার মৃত্যুর খবরটি নিশ্চিত করেছেন চট্টগ্রাম নগর পুলিশ কমিশনার মাহবুবর রহমান।\nতিনি জানান, নগর গোয়েন্দা (দক্ষিণ) বিভাগের উপ-পুলিশ কমিশনার মো. মিজানুর রহমান করোনাভাইরাসে আক্রান্ত হয়ে গত ২৮ জুন থেকে রাজারবাগে কেন্দ্রীয় পুলিশ হাসপাতালে চিকিৎসাধীন ছিলেন। সম্প্রতি তার অবস্থার অবনতি হলে তাকে আইসিইউতে স্থানান্তর করা হয়। কিন্তু চিকিৎসকদের সব চেষ্টা ব্যর্থ করে দেয়ে আজ ভোরে তিনি শেষ নিঃশ্বাস ত্যাগ করেন।\nমো. মিজানুর রহমানের মৃত্যুতে শোক প্রকাশ করেছেন নগর পুলিশ কমিশনার মাহবুবর রহমান ও পুলিশের ঊর্ধতন কর্মকর্তারা।